<MOTION LG="SK" TYPE="RE">
<COVER>
<DATE-DEPOSIT DATE="20070307">7.3.2007</DATE-DEPOSIT>
<NUM-MOTION TYPE="B6" NUM="0084" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0084">B6‑0084/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Hélène Flautre, David Hammerstein Mintz, Raül Romeva i Rueda a Cem Özdemir</CONTENT></PARA>
<PARA>
	<CONTENT>v mene Skupiny zelených/Európskej slobodnej aliancie</CONTENT></PARA>
<PARA>
	<CONTENT>o euro-stredomorských vzťahoch</CONTENT></PARA>
</TITLE-COV>
<NUM-PE NUM="385.101">PE 385.101v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0084">B6‑0084/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o euro-stredomorských vzťahoch</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na oznámenie Komisie Rade a Európskemu parlamentu o príprave euro-stredomorskej konferencie ministrov zahraničných vecí v Tampere (KOM(2006)0620),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na závery ôsmej konferencie ministrov zahraničných vecí v Tampere, ktorá sa konala 27. a 28. novembra 2006, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na oznámenie Komisie Rade a Európskemu parlamentu o posilňovaní európskej susedskej politiky (KOM(2006)0726),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na výsledky euro-stredomorskej konferencie ministrov o obchode, ktorá sa konala 24. marca 2006 v Marakéši,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na záverečné vyhlásenie Občianskeho fóra, ktoré sa konalo v Marakéši od 4. do 7. novembra 2006, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na konferencie o prisťahovalectve, euro-africkú konferenciu v Rabate 10.  a 11. júla 2006 a konferenciu v Tripolise 22. a 23. novembra 2006, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 113 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>so zreteľom na strategický význam stredomorskej oblasti a Stredného východu pre Európsku úniu a na potrebu solidárnej stredomorskej politiky na riešenie mnohých spoločných problémov, ako aj na naplnenie cieľov zameraných na vytvorenie zóny mieru, stability a spoločnej prosperity,</CONTENT></PARA>
<PARA>
<SYMBOL>B.</SYMBOL>
<CONTENT>keďže trvalo udržateľný rozvoj nie je možný bez mieru, stability, solidarity a bez dobrého spravovania vecí verejných a trvalo udržateľný rozvoj musí byť v centre pozornosti euro-stredomorského partnerstva,</CONTENT></PARA>
<PARA>
<SYMBOL>C.</SYMBOL>
<CONTENT>so zreteľom na vyostrenie izraelsko-palestínskeho konfliktu za posledné roky, ktorý spôsobil vážne zhoršenie humanitárnej situácie v pásme Gazy a na západnom brehu Jordánu a má veľmi negatívne dôsledky na bezpečnosť v celom regióne,</CONTENT></PARA>
<PARA>
<SYMBOL>D.</SYMBOL>
<CONTENT>so zreteľom na rozhodnutie euro-stredomorských ministrov zahraničných vecí v Tampere zorganizovať v roku 2007 konferenciu o dodržiavaní ľudských práv v rámci boja proti terorizmu v súlade s medzinárodným právom, ako opatrenie na uplatňovanie etického kódexu Euromed, ktorý bol prijatý počas Barcelonského samitu v novembri 2005,</CONTENT></PARA>
<PARA>
<SYMBOL>E.</SYMBOL>
<CONTENT>keďže EÚ zatiaľ nemá spoločnú prisťahovaleckú politiku a v jednotlivých členských štátoch platia rôzne vnútroštátne predpisy,</CONTENT></PARA>
<PARA>
<SYMBOL>F.</SYMBOL>
<CONTENT>keďže nelegálne prisťahovalectvo môže viesť k zneužívaniu ľudí, k nútenej práci a k obchodovaniu s ľuďmi,</CONTENT></PARA>
<PARA>
<SYMBOL>G.</SYMBOL>
<CONTENT>zdôrazňuje, že začlenenie žien do hospodárskeho a spoločenského života je podstatným faktorom pre vývoj spoločností,</CONTENT></PARA>
<PARA>
<SYMBOL>H.</SYMBOL>
<CONTENT>konštatuje negatívne vplyvy problému dlhu a obchodného deficitu voči Európskej únii na rozvoj väčšiny južných štátov Stredomoria,</CONTENT></PARA>
<PARA>
<SYMBOL>I.</SYMBOL>
<CONTENT>so zreteľom na oznámenie Komisie o posilňovaní Európskej politiky susedských vzťahov (EPSV), ktoré obsahuje predovšetkým celú sériu návrhov zameraných na podstatné zlepšenie dôsledkov politiky partnerstva, vytvorenie nových možností prehĺbenia spoločných vzťahov, posilnenie politického dialógu a posilnenie integrácie partnerských krajín do politík Únie,</CONTENT></PARA>
<PARA>
<SYMBOL>J.</SYMBOL>
<CONTENT>keďže rozpočet, ktorý EÚ vyčlenila krajinám juhu a východu Stredomoria (KJVS) na obdobie 2007 – 2013, musí byť dodržaný so zreteľom na obchodnú, hospodársku a strategickú váhu tohto regiónu v jeho vzťahoch s Európskou úniou,</CONTENT></PARA>
<PARA>
<SYMBOL>K.</SYMBOL>
<CONTENT>zdôrazňuje nesmierne výhody, ktoré predstavuje pre všetkých partnerov vytvorenie euro-stredomorského trhu s obnoviteľnou energiou, ktorý je plne prepojený a integrovaný rozšírením a integráciou trhov s energiou v euro-stredomorskom a subsaharskom regióne, ako aj zavŕšením projektov potrebnej energetickej infraštruktúry,</CONTENT></PARA>
<PARA>
<SYMBOL>L.</SYMBOL>
<CONTENT>keďže by mohlo byť užitočné prepojiť ciele euro-stredomorskej politiky, predovšetkým v jej hospodárskej a finančnej oblasti, s cieľmi vzťahov EÚ s členskými štátmi Rady pre spoluprácu v Perzskom zálive,</CONTENT></PARA>
<PARA>
<SYMBOL>M.</SYMBOL>
<CONTENT>keďže Euro-stredomorské parlamentné zhromaždenie je inštitúciou, ktorá umožňuje posilnenie dialógu  medzi týmito dvomi regiónmi,</CONTENT></PARA>
<PARA>
<SYMBOL>1.</SYMBOL>
<CONTENT>je toho názoru, že vzhľadom na hlbokú komplexnosť vzťahov so stredomorským regiónom je vhodné posilniť politickú dimenziu susedstva smerom na juh, pričom v tomto smere predstavoval významnú etapu Barcelonský proces; <B> </B>konštatuje, že sme ešte ďaleko od toho, aby sme sa zamerali na cieľ vytvorenia „okruhu priateľov“, s ktorým sa táto politika zaviedla, so zámerom vytvoriť stabilné vzťahy založené na spoločných hodnotách, ktoré zdieľame s novými susedmi rozšírenej Európy;</CONTENT></PARA>

<PARA>
<SYMBOL>2.</SYMBOL>
<CONTENT>je toho názoru, že rozvoj tejto politiky sa nesmie obmedziť iba na obnovovanie dohôd o pridružení a spolupráci s každým príslušným štátom, pri ktorých sa kladie dôraz iba na bilaterálnu dimenziu, a vyzýva všetkých partnerov, aby sa znovu zamerali na strategické ciele a politiky Barcelonského procesu a obnovili ich vrátane vytvorenia sietí spolupráce a podpory regionálnej integrácie; <TAB/></CONTENT></PARA>
<PARA>
<SYMBOL>3.</SYMBOL>
<CONTENT>víta návrh Komisie dať EPSV tematickú dimenziu, pokračovať v prehlbovaní dohôd o voľnom obchode a posilniť podporu reforiem, ktoré zlepšujú právne prostredie a investičnú klímu;</CONTENT></PARA>
<PARA>
<SYMBOL>4.</SYMBOL>
<CONTENT>žiada Komisiu, aby viac konkretizovala vzťah medzi EPSV a euro-stredomorským partnerstvom pripojením nových dohôd a multilaterálnych programov v oblasti obnoviteľnej energie, decentralizácie a dopravy a posilnením tých dohôd, ktoré už existujú; zdôrazňuje najmä citlivosť euro-stredomorského regiónu z hľadiska životného prostredia, presnejšie so zreteľom na klimatické zmeny, a v tejto súvislosti žiada Komisiu, aby navrhla akčný plán pre obnoviteľné energie pre tento región;</CONTENT></PARA>
<PARA>
<SYMBOL>5.</SYMBOL>
<CONTENT>znovu potvrdzuje potrebu obnovenia mierového procesu na Blízkom východe, pričom plne berie do úvahy vážnosť situácie v politickej a humanitárnej rovine; upozorňuje na obmedzenia a nedostatky dočasného medzinárodného mechanizmu, ktorý nebol schopný čeliť humanitárnej kríze v okupovaných územiach, a následne žiada o zásadnú reformu tohto mechanizmu, aby sa stal efektívnejším a funkčnejším; domnieva sa, že obnovenie rokovaní na báze cestovnej mapy by nebolo dostatočné bez zohľadnenia ďalších návrhov, ako Arabský plán z roku 2002, a bez účasti všetkých činiteľov z regiónu na rokovaniach;</CONTENT></PARA>
<PARA>
<SYMBOL>6.</SYMBOL>
<CONTENT>znovu potvrdzuje svoje obavy v súvislosti so závažnosťou systematického ničenia prírodných zdrojov a ľudského potenciálu, ktoré spôsobujú rôzne prebiehajúce konflikty; žiada zvýšenú mobilizáciu politických a hospodárskych opatrení v rámci partnerstva a päťročného akčného programu, aby bolo možné čeliť tomuto problému;</CONTENT></PARA>
<PARA>
<SYMBOL>7.</SYMBOL>
<CONTENT>žiada Komisiu o uskutočnenie všetkých potrebných krokov na zriadenie podvýborov pre ľudské práva so všetkými partnerskými krajinami EPSV s cieľom posilniť politický dialóg v tejto oblasti a prehodnotiť dosiahnuté výsledky v otázke ľudských práv; trvá na tom, aby sa na týchto stretnutiach rokovalo o jednotlivých prípadoch a najmä o prípadoch násilia uskutočňovanom na obrancoch ľudských práv;  žiada partnerské krajiny o dodržiavanie svojich záväzkov v danej oblasti, najmä pokiaľ ide o individuálne prípady, a žiada Radu a Komisiu, aby s našimi partnermi vymedzili opatrenia umožňujúce uplatňovanie doložky o ľudských právach na základe kritérií, ktoré budú záväznejšie a účinnejšie;</CONTENT></PARA>
<PARA>
<SYMBOL>8.</SYMBOL>
<CONTENT>žiada Komisiu a členské štáty, aby dozerali na to, či je podpora práv žien vo zvýšenej miere zahrnutá do politík pomoci a euro-stredomorských programov v partnerských štátoch;</CONTENT></PARA>
<PARA>
<SYMBOL>9.</SYMBOL>
<CONTENT>znovu potvrdzuje význam sociálnej politiky, ktorá vytvára pracovné miesta hlavne pre mladých ľudí, predovšetkým vytváraním priaznivého prostredia na zvyšovanie priamych zahraničných investícií a povzbudzovaním mladých ľudí pri zakladaní nových podnikov na miestnej úrovni prostredníctvom poskytovania vhodných nástrojov, akými sú mikropôžičky;</CONTENT></PARA>
<PARA>
<SYMBOL>10.</SYMBOL>
<CONTENT>žiada inštitúcie EÚ a inštitúcie partnerských stredomorských krajín, aby sa ubezpečili, že ich strategické, politické a hospodárske zásady zohľadňujú ciele Lisabonskej a Götenborgskej stratégie o trvalo udržateľnom rozvoji a ciele Stredomorskej stratégie pre trvalo udržateľný rozvoj, a aby zároveň zohľadňovali potrebné zníženie nerovností a rozdielov medzi dvomi brehmi Stredozemného mora;</CONTENT></PARA>
<PARA>
<SYMBOL>11.</SYMBOL>
<CONTENT>žiada Radu a Komisiu, ako aj vlády partnerských krajín, aby venovali zvýšenú pozornosť problémom životného prostredia a predovšetkým, aby čelili následkom mestskej koncentrácie a priemyselných a obchodných činností na pobrežiach oboch brehov Stredozemného mora;</CONTENT></PARA>
<PARA>
<SYMBOL>12.</SYMBOL>
<CONTENT>žiada Komisiu a členské štáty, aby podporovali dodržiavanie sociálnych a odborových práv pri zavádzaní ich finančnej a technickej pomoci partnerským krajinám; žiada Komisiu, aby zaviedla regionálny program na vytvorenie sociálneho euro-stredomorského priestoru, ktorý je založený na sociálnom dialógu medzi všetkými partnermi a ktorého prioritným cieľom je zamestnanosť;</CONTENT></PARA>
<PARA>
<SYMBOL>13.</SYMBOL>
<CONTENT>žiada, aby sa v rámci európskej stratégie v tomto regióne rozvíjali, pokiaľ ide o oblasti politík a finančné zdroje, väčšie investície do regionálnej a medziregionálnej dimenzie partnerstva, ktorá predstavuje pridanú hodnotu tejto stratégie; vyzýva Komisiu, aby v súlade s tým, čo bolo rozhodnuté v rámci rozpočtu EÚ na rok 2007, dozerala počas tvorby potrebných strategických dokumentov a súvisiacich programov na zachovanie celkových zdrojov určených na regionálne a multilaterálne akcie vo výške dosiahnutej v období rokov 2000 – 2006, pričom berie do úvahy, že podľa Komisie dosiahla táto úroveň 20 % celkovej sumy;</CONTENT></PARA>
<PARA>
<SYMBOL>14.</SYMBOL>
<CONTENT>žiada Komisiu a Radu, aby zaradili medzi priority dialógov, ktoré vedú  s partnerskými štátmi Barcelonského procesu, otázku ratifikácie Ženevského dohovoru o utečencoch, ako aj otázku zavedenia postupov pre žiadosť o azyl v susedských krajinách; žiada Komisiu, aby urobila všetko na zabezpečenie toho, že členské štáty EÚ dodržiavajú svoje záväzky vzhľadom na medzinárodné právo, najmä, čo sa týka prístupu k azylovej procedúre, zásady nevyhostenia a zákazu kolektívneho vyhostenia;</CONTENT></PARA>
<PARA>
<SYMBOL>15.</SYMBOL>
<CONTENT>zdôrazňuje potrebu spoločnej európskej prisťahovaleckej a azylovej politiky a posilnenia  globálneho a vyváženého riadenia migračných tokov v prospech národov stredomorskej oblasti; zdôrazňuje, že je dôležité v duchu partnerstva a na základe päťročného pracovného barcelonského programu vytvárať možnosti pre legálne prisťahovalectvo a chrániť základné práva prisťahovalcov a žiadateľov o azyl; žiada, aby sa bojovalo proti zneužívaniu ľudí a obchodovaniu s nimi; žiada členské štáty EÚ, aby prijali koherentnú prisťahovaleckú a azylovú politiku na európskej úrovni založenú na dodržiavaní ľudských práv a medzinárodného humanitného práva; vyzýva účastnícke štáty Barcelonského procesu, a obzvlášť štáty EÚ, aby čo najskôr ratifikovali Dohovor Organizácie Spojených národov o právach migrujúcich pracovníkov;</CONTENT></PARA>
<PARA>
<SYMBOL>16.</SYMBOL>
<CONTENT>dôrazne trvá na zavedení účinnej politiky integrácie a rešpektovaní občianskych práv migrantov;  podporuje vypracovanie etického kódexu na zabezpečenie politiky etického náboru, slušnú prácu a zodpovednosť európskych podnikov;</CONTENT></PARA>
<PARA>
<SYMBOL>17.</SYMBOL>
<CONTENT>domnieva sa, že uzatvorenie readmisných dohôd by malo byť podmienené existenciou skutočnej politiky pravidelnej migrácie na európskej úrovni a tieto dohody by sa v žiadnom prípade nemali vzťahovať na osoby, ktoré cestovali cez tretie krajiny; pripomína, že podľa jurisdikcie Európskeho súdu pre ľudské práva nemôžu členské štáty v žiadnom prípade vyhostiť osobu do štátu, v ktorom jej hrozí nebezpečenstvo, že bude vystavená mučeniu alebo krutému, ponižujúcemu alebo neľudskému zaobchádzaniu; domnieva sa, že je dôležité skúmať a riešiť faktory, ktoré vedú prisťahovalcov k odchodu z ich krajiny, a navrhuje vypracovať jasné plány rozvojovej pomoci a investičné plány v krajinách pôvodu a tranzitných krajinách v stredomorskej oblasti, a takisto navrhuje zorganizovať informačnú kampaň o prisťahovalectve a azyle; žiada o vytvorenie nástroja sporenia a garančného fondu pre rozvoj;</CONTENT></PARA>
<PARA>
<SYMBOL>18.</SYMBOL>
<CONTENT>víta pozitívne výsledky nástroja pre európsko-stredomorské investície a partnerstvo (FEMIP) v rámci Európskej investičnej banky;</CONTENT></PARA>
<PARA>
<SYMBOL>19.</SYMBOL>
<CONTENT>zdôrazňuje význam zvýšenia podpory nástroja FEMIP v súkromnom sektore, najmä v súvislosti s MSP, a žiada o vytvorenie novej iniciatívy medzi členskými štátmi EÚ a jej euro-stredomorskými partnermi s cieľom transformovať nástroj FEMIP na Euro-stredomorskú investičnú a rozvojovú banku;</CONTENT></PARA>
<PARA>
<SYMBOL>20.</SYMBOL>
<CONTENT>vyzýva Komisiu a Radu, aby predložili návrh, ktorého cieľom bude preveriť možnosť spolupráce, najmä vo finančnej a hospodárskej oblasti, medzi všetkými partnerskými krajinami a členskými krajinami Rady pre spoluprácu v Perzskom zálive;</CONTENT></PARA>
<PARA>
<SYMBOL>21.</SYMBOL>
<CONTENT>žiada Komisiu a Radu, aby svoje snahy sústredili na realizáciu iniciatív, ktoré už boli potvrdené na euro-stredomorskej konferencii v Marakéši, t. j. rokovania o liberalizácii obchodu so službami a práve usadiť sa, rokovania o posilnení liberalizácie v poľnohospodárskom sektore, zavedení mechanizmu riešenia konfliktov a postupnom zbližovaní predpisov;</CONTENT></PARA>
<PARA>
<SYMBOL>22.</SYMBOL>
<CONTENT>vyzýva Radu, Komisiu a partnerské krajiny, aby sa naďalej usilovali o postupnú integráciu euro-stredomorských trhov s energiou, realizáciu decentralizovaných energetických programov spoločného záujmu a o rozvoj zdrojov obnoviteľnej energie, po dohode s miestnym obyvateľstvom a občianskom spoločnosťou a v súlade s plánmi a programami jednotlivých štátov;</CONTENT></PARA>
<PARA>
<SYMBOL>23.</SYMBOL>
<CONTENT>zdôrazňuje potrebu posilniť spoluprácu so zreteľom na bezpečnosť dodávok energie v stredomorskej oblasti prostredníctvom opatrení, ktoré sa týkajú diverzifikácie domácich zdrojov energie, najmä na miestnej a regionálnej úrovni, podpory energetickej účinnosti a metód ochrany, rozvoja nových technológií bez ohrozenia obyvateľstva a životného prostredia, činností výskumu a rozvoja, ako aj pomocou posilnenia finančných možností pre udržateľné energetické projekty;</CONTENT></PARA>
<PARA>
<SYMBOL>24.</SYMBOL>
<CONTENT>žiada Radu, aby vyhradila Euro-stredomorskému parlamentnému zhromaždeniu dôležitú úlohu medzi účastníkmi schôdzí a ministerských konferencií Euromed;</CONTENT></PARA>
<PARA>
<SYMBOL>25.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, členským štátom a partnerským krajinám.</CONTENT></PARA></CORPUS>
</MOTION>