<AQE.QER><ANSWER AID="AE-010951-11" QIDREFS=""><HEAD.A><TI3><P.WQ>Odpoveď vysokej predstaviteľky a podpredsedníčky Ashtonovej v mene Komisie</P.WQ></TI3><P.WQ><DATE.WQ DATE.DOC="">(7. marca 2012)</DATE.WQ></P.WQ></HEAD.A><CONTENTS CTNID="AC-E-010951-11"><P>Zákaz diskriminácie na základe pohlavia patrí medzi základné zásady EÚ. Európska únia preto zastáva jednoznačné stanovisko, že akákoľvek diskriminácia žien v akejkoľvek oblasti je neprijateľná. Dohovor o odstránení všetkých foriem diskriminácie žien túto zásadu (a mnoho iných) stanovuje v rámci medzinárodného práva.</P><P>Európska únia je presvedčená, že by tento dohovor mali ratifikovať a vykonať, a to bez výhrad, všetky štáty sveta vrátane Saudskej Arábie. Túto otázku, ako aj diskrimináciu žien v tejto krajine vo všeobecnosti, nastolili členské štáty v rámci univerzálneho periodického hodnotenia zameraného na Saudskú Arábiu, ktoré sa uskutočnilo na pôde Rady OSN pre ľudské práva v roku 2009.</P><P>Európska únia uskutočňuje so Saudskou Arábiou aj s ostatnými piatimi krajinami Perzského zálivu pravidelnú výmenu názorov na úrovni vysokých predstaviteľov. Ostatné stretnutie medzi EÚ a Radou pre spoluprácu v Perzskom zálive na úrovni ministrov sa uskutočnilo v Abú Zabí (Spojené arabské emiráty) 20. apríla 2011. Pri tejto príležitosti EÚ pripomenula zásadný význam, ktorý má dodržiavanie všetkých ľudských práv a základných slobôd, ako aj vypočutie si oprávnených sťažností zo strany občanov týchto krajín. Jednoznačný odkaz na tieto hodnoty a zásady je obsiahnutý aj v spoločnom komuniké z tohto zasadnutia.</P><P>Európska únia pozitívne reagovala na oznámenie saudskoarabských orgánov zo začiatku tohto roka, že majú v úmysle dať saudskoarabským ženám možnosť hlasovať a kandidovať vo voľbách do samosprávnych orgánov plánovaných na rok 2015 a že v blízkej budúcnosti chcú umožniť ženám členstvo v rade Šura.</P></CONTENTS></ANSWER></AQE.QER>