<s:Motion s:lg="SK" s:type="RE" xmlns:s="http://www.europarl.europa.eu/Sipade"><s:Cover><s:Date>4.4.2011</s:Date><s:Ref>B7-0240/2011</s:Ref><s:Blk-Title-Cover><s:Title-Type>NÁVRH UZNESENIA</s:Title-Type><s:Title-NextTo><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">predložený na základe vyhlásení Rady a Komisie</p>
</s:Title-NextTo><s:Title-Recueil><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">predložený v súlade s článkom 110 ods. 2 rokovacieho poriadku</p>
</s:Title-Recueil><s:Title><p s:margin-bottom="24pt" s:margin-left="70.9pt" s:margin-right="0pt" s:margin-top="0pt">o poučeniach z jadrovej havárie v Japonsku pre jadrovú bezpečnosť v Európe</p>
</s:Title><s:Blk-Author><p s:margin-bottom="0pt" s:margin-left="70.9pt" s:margin-right="0pt" s:margin-top="0pt"><span s:font-weight="bold"><s:Author s:id="2097">Giles Chichester</s:Author>, <s:Author s:id="28358">Konrad Szymański</s:Author>, <s:Author s:id="96713">Evžen Tošenovský</s:Author></span></p>
</s:Blk-Author><s:Body s:type="POL-GROUP" s:id="2969"><p s:margin-bottom="0pt" s:margin-left="70.9pt" s:margin-right="0pt" s:margin-top="0pt"><span s:font-weight="bold"><span s:font-weight="normal">v mene skupiny ECR</span></span></p>
</s:Body>
<p s:margin-bottom="12pt" s:margin-left="0pt" s:margin-right="0pt" s:margin-top="0pt"><span s:font-weight="bold"> </span></p>
</s:Blk-Title-Cover><s:Num-PE>PE459.777v01-00</s:Num-PE></s:Cover><s:Section><s:Ref>B7&#8209;0240/2011</s:Ref><s:Title-Section><p s:margin-bottom="36pt" s:margin-left="0pt" s:margin-right="0pt" s:margin-top="0pt"><span s:font-weight="bold">Uznesenie Európskeho parlamentu o poučeniach z jadrovej havárie v Japonsku pre jadrovú bezpečnosť v Európe</span></p>
</s:Title-Section><p s:margin-bottom="12pt" s:margin-left="0pt" s:margin-right="0pt" s:margin-top="0pt"><span s:font-style="italic">Európsky parlament,</span></p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na smernicu Rady 2009/71/Euratom z 25. júna 2009, ktorou sa zriaďuje rámec Spoločenstva pre jadrovú bezpečnosť jadrových zariadení,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na závery Rady pre energetiku z 28. februára a 21. marca,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na závery Európskej rady z 25. marca,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoje predchádzajúce uznesenie o 10. a 15. výročí jadrovej havárie v Černobyli,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 110 ods. 2 rokovacieho poriadku,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">A. keďže nedávne zemetrasenie v severovýchodnom Japonsku, ktoré si vyžiadalo tisícky obetí, viedlo k odstaveniu niekoľkých japonských funkčných jadrových reaktorov a keďže následné cunami s prílivovými vlnami vyššími než 10 metrov zničilo nielen existujúce rozvodné siete, ale aj záložné a núdzové zásobovacie systémy jadrovej elektrárne Fukušima 1 (Dai-iči); keďže následný nedostatok chladiacich kapacít viedol k prehriatiu niektorých jadrových palivových článkov a k roztaveniu častí jadra reaktora; keďže Medzinárodná agentúra pre jadrovú energiu (MAAE) zatiaľ túto situáciu označuje ako vážnu haváriu (stupeň 6) na medzinárodnej stupnici INES,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">B.  keďže vzhľadom na tento vývoj bude možno potrebné prehodnotiť normy jadrovej bezpečnosti v Európe, len čo budú k dispozícii všetky relevantné fakty,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">C. keďže skladba energetického mixu v EÚ zostáva v právomoci členských štátov, jadrová bezpečnosť je však otázkou nadnárodného záujmu, a bolo by ju preto možné účinnejšie riešiť v rámci regulačných kompetencií EÚ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">D. keďže aj napriek vážnemu znepokojeniu, ktoré japonská havária vyvolala, jadrová energia určite v budúcnosti zostane súčasťou energetického mixu, a to aj v mnohých členských štátoch EÚ, a preto musíme naďalej vyvíjať úsilie o dosiahnutie čo najvyššej úrovne bezpečnosti, aby sme sa mohli pripraviť na potenciálne nebezpečné situácie a chrániť sa pred nimi,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">E.  keďže podľa údajov Komisie predstavovala v roku 2008 jadrová energia 13,4 % hrubej vnútrozemskej spotreby energie EÚ, pričom tento podiel by sa pri vývoji bez zmien mal do roku 2030 zvýšiť na 15 % ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">F.  keďže v správe nazvanej Projekt Európa 2030, ktorú v máji 2010 zverejnila skupina pre reflexiu zriadená Európskou radou, sa zdôrazňuje, že Európania musia začať vážne diskutovať o potrebe bezpečnej jadrovej energie v Európe a že Európa si nemôže dovoliť vzdať sa tohto zdroja energie,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">1.  vyjadruje svoju plnú podporu a sústrasť japonskému obyvateľstvu postihnutému tohto jadrovou haváriou, spôsobenej kombináciou dôsledkov zemetrasenia a cunami, ako aj elektrárenským pracovníkom, ktorí sú v prvej línii zásahov v jadrovej elektrárni Fukušima Dai-iči;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">2.  víta pohotovú reakciu Komisie na vážne udalosti v Japonsku, keď iniciovala celoeurópske hodnotenie rizika a bezpečnosti v zariadeniach jadrových elektrární (tzv. záťažové testy) v spolupráci s členskými štátmi;  víta podporu Európskej rady pre komplexné a transparentné hodnotenie rizika a bezpečnosti, ako aj pre preskúmanie rámca jadrovej bezpečnosti;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">3.  vyzýva Komisiu, aby zabezpečila, že príslušné orgány (alebo bezpečnostné orgány) vykonajú tieto hodnotenia nezávislým a koordinovaným spôsobom do konca tohto roka, a to v prípade všetkých súčasných a plánovaných jadrových zariadení v EÚ; zdôrazňuje, že hodnotenia by sa mali zakladať na harmonizovanom prísnom hodnotiacom modeli, v ktorom by boli zahrnuté všetky druhy možných rizík v reálnom európskom scenári, ako sú zemetrasenia, záplavy alebo nečakané teroristické a kybernetické útoky či havárie lietadiel; zdôrazňuje, že do prípravy hodnotenia rizika a bezpečnosti je dôležité plne zapojiť Skupinu európskej regulačných orgánov pre jadrovú bezpečnosť (ENSREG) za využitia odborných znalostí Asociácie západoeurópskych jadrových dozorných orgánov (WENRA);</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">4.  naliehavo žiada Komisiu a členské štáty, aby vyvinuli všetko úsilie a zabezpečili, že tieto záťažové testy, ako aj následné normy v oblasti jadrovej bezpečnosti, záruk a nakladania s odpadom sa budú uplatňovať nielen v EÚ, ale aj v prípade už postavených alebo plánovaných jadrových elektrární v tretích krajinách susediacich s EÚ a v medzinárodnom meradle; je presvedčený, že EÚ by mala v tejto súvislosti plne využiť medzinárodné organizácie a orgány; vyzýva EÚ a členské štáty, aby iniciovali diskusiu v rámci Medzinárodnej agentúry pre atómovú energiu s cieľom stanoviť pevnejší medzinárodný rámec pre jadrovú bezpečnosť; vyzýva členské štáty, ktoré majú jadrové zariadenia, aby do dohľadu nad ich bezpečnosťou zapojili susediace členské štáty;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">5.  pripomína, že v apríli 2009 Európsky parlament hlasoval za posilnenie smernice o jadrovej bezpečnosti stanovením právnej záväznosti bezpečnostných zásad vydaných agentúrou MAAE, ktoré boli dosiaľ dobrovoľné; konštatuje, že dodnes nie všetky členské štáty plne transponovali revidovanú smernicu o jadrovej bezpečnosti do svojich vnútroštátnych právnych predpisov; potvrdzuje dôležitosť skutočnej spolupráce na smernici o jadrovom odpade a nakladaní s vyhoretým palivom a vyzýva Radu, aby sa vážne zaoberala odporúčaniami Európskeho parlamentu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">6.  žiada Komisiu, aby do konca roka 2011 určila, či je potrebné predložiť návrh na revíziu smernice o jadrovej bezpečnosti, pričom takéto rozhodnutie a následný návrh musia vychádzať z výsledkov plánovaných záťažových testov so zohľadnením dôkladnej analýzy jadrovej havárie v Japonsku;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">7.  vyjadruje znepokojenie nad správami, že spoločnosť Tepco, ktorá prevádzkuje elektráreň Fukušima, informovala regulačné orgány o viacerých nedostatkoch zistených pri inšpekcii krátko pred jadrovou haváriou vo Fukušime; žiada Komisiu, aby vzhľadom na možnosť takéhoto regulačného zlyhania zanalyzovala efektívnosť, spôsobilosť a nezávislosť regulačného dohľadu v Európe a aby v prípade potreby navrhla zlepšenia;  žiada Komisiu, aby s týmto cieľom preskúmala možnosti zriadiť regulačný orgán EÚ pre jadrovú bezpečnosť, na základe rámca asociácie WENRA a s potrebnými právomocami na zabezpečenie spoločného prístupu k jadrovej bezpečnosti;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">8.  požaduje komplexný prístup ku kultúre bezpečnosti, čo zahŕňa bezpečnostné normy, silný a nezávislý regulačný orgán, primerané finančné a ľudské zdroje, ako aj adekvátne informovanie občanov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">9.  žiada Komisiu, aby podporila a zintenzívnila spoluprácu medzi európskymi orgánmi pre jadrovú bezpečnosť;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">10. víta návrh Komisie na rozšírenie rámcového programu Euratom v oblasti jadrového výskumu a odbornej prípravy aj na roky 2012 a 2013, čo významne prispeje k zlepšeniu úrovne jadrovej bezpečnosti a radiačnej ochrany; požaduje, aby sa súčasťou budúceho viacročného finančného rámca stal ambiciózny výskumný program v oblasti jadrovej bezpečnosti a nakladania s odpadom; zdôrazňuje, že vzhľadom na pravdepodobné zvyšovanie budúceho dopytu po elektrickej energii by k výrobe elektriny a tepla mohla významne prispieť energia jadrovej syntézy; požaduje preto dodržiavanie medzinárodných záväzkov EÚ v tomto smere;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">11. žiada, aby sa v plnom rozsahu využívala celosvetová geografická pôsobnosť nástroja pre spoluprácu v oblasti jadrovej bezpečnosti (NCSI), napríklad na financovanie činností uskutočňovaných s Japonskom, a požaduje posilnenie spolupráce medzi nástrojom NCSI a Medzinárodným strediskom pre seizmickú bezpečnosť (ISSC) agentúry MAAE;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">12. žiada Komisiu, Radu a členské štáty, aby prijali všetky primerané opatrenia s cieľom zabezpečiť, aby sa pri výstavbe jadrových elektrární v budúcnosti venovala náležitá pozornosť rizikám zemetrasenia a povodní; domnieva sa, že výstavba jadrových elektrární na vonkajších hraniciach EÚ musí byť v súlade s medzinárodnými environmentálnymi normami pre jadrovú bezpečnosť;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">13. zdôrazňuje, že jadrová energia je v súčasnosti nevyhnutná na zabezpečenie dodávok nízkouhlíkovej energie v Európe; zdôrazňuje, že význam energetickej efektívnosti a energie z obnoviteľných zdrojov sa po nedávnych udalostiach ešte zvýšil; vyzýva členské štáty, aby urýchlili vykonávanie plánu energetickej efektívnosti a používanie udržateľných nízkouhlíkových technológií, ako sú zachytávanie a ukladanie oxidu uhličitého (CCS) alebo čisté uhlie a energia z obnoviteľných zdrojov; žiada Komisiu, ako aj siete ENTSO-E, ENTSO-G a agentúru ACER, aby dôsledne sledovali možný vývoj a vyvodili z neho potrebné závery, najmä pokiaľ ide o požiadavky na rozvoj sietí a ďalšie dôsledky;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">14. naliehavo žiada Európsku komisiu a členské štáty, aby vyvinuli všetko úsilie potrebné na modernizáciu a rozšírenie európskej energetickej infraštruktúry a na cezhraničné prepojenie sietí s cieľom zabrániť prípadnému výpadku prúdu, ktorý by mohol viesť k ničivým nehodám ako nedávno v Japonsku;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">15. zdôrazňuje význam vývoja technológií na skladovanie energie a inteligentných sústav, aby bolo v budúcnosti možné zabezpečiť spoľahlivé dodávky energie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">16. poveruje svojho predsedu, aby postúpil toto uznesenie Rade, Komisii a regulačným agentúram, orgánom a sieťam EÚ uvedeným v tomto uznesení.</p>
</s:Section></s:Motion>