<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000075">O-000075/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2295">Hannes Swoboda</PERSON>, <PERSON ID="28308">Elisa Ferreira</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000075">Vec: Výzva na hľadanie konkrétnych opatrení na boj proti daňovým podvodom a únikom</OBJECT><CONTENT><PARA>V záveroch zo zasadania, ktoré sa konalo 1. a 2. marca 2012, Európska rada vyzvala členské štáty, aby zvýšili efektívnosť výberu daní a úsilie pri odstraňovaní daňových únikov. Okrem toho Rada a Komisia boli vyzvané, aby urýchlene vypracovali konkrétne spôsoby, ako zlepšiť boj proti daňovým podvodom a únikom, a to aj v súvislosti s tretími krajinami, a aby do júna 2012 podali správu.</PARA><PARA>Domnievame sa, že boj proti daňovým podvodom a daňovým únikom má zásadný význam pri hľadaní zdrojov potrebných na zvýšenie verejných investícií zameraných na posilnenie európskej medzinárodnej konkurencieschopnosti a potenciálu rastu.</PARA><PARA>Najnovšie údaje dokazujú, že daňové úniky pripravujú rozpočty členských štátov o 1 bilión EUR, výrazne zvyšujú ich rozpočtový deficit a dlhové problémy a negatívne ovplyvňujú verejné investície, rast a zamestnanosť. Vítame preto mandát, ktorý dostala Rada a Komisia, keďže na európskej aj vnútroštátnej úrovni je potrebné podniknúť rázne kroky.</PARA><PARA>Radi by sme však vyjasnili tieto otázky: Bude sa správa zaoberať otázkou zlepšenia a rozšírenia pôsobnosti smernice EÚ o zdaňovaní príjmu z úspor a súhlasí Komisia s tým, že ak má byť záväzok na boj proti daňovým únikom vierohodným, musí byť táto legislatíva v Rade urýchlene odblokovaná? Bude správa obsahovať návrhy na posilnenie regulácie obchodných registrov a registrácie trustov? Uloží správa kótovaným spoločnostiam povinnosť predkladať výkazy podľa jednotlivých krajín, čím by sa odstránil významný zdroj daňových únikov?</PARA><PARA>A na záver, bude správa obsahovať návrh komplexného harmonogramu opatrení pre každú oblasť tejto politiky a navrhne kvantitatívny cieľ pre zníženie miery daňových únikov v EÚ do roku 2020?</PARA></CONTENT></QUEST>