<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0126">O-0126/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0126">Vec: Ďalšia konvergencia v kontrolných postupoch na úrovni EÚ</OBJECT><CONTENT><PARA>Hospodársky a finančný výbor (HFV) na zasadnutí Rady ECOFIN v septembri v Helsinkách predložil správu o výsledkoch simulovaného cvičenia krízového manažmentu, ktoré sa uskutočnilo v apríli, na základe memoranda o porozumení prijatého v máji 2005. Záver tohto cvičenia jasne naznačil, že je potrebná lepšia koordinácia medzi príslušnými kontrolnými inštitúciami s cieľom zaručiť spoľahlivé riadenie, a tým aj finančnú stabilitu. Iné cvičenie toho istého druhu sa plánuje už na rok 2009, ale HFV medzitým musí do jesene 2007 vypracovať návrh správy o otázke rozdeľovania zodpovedností medzi príslušnými orgánmi a krajinami. Európsky parlament víta tieto iniciatívy a schvaľuje všeobecný prístup.</PARA><PARA>Na pozadí súčasných dynamických zmien na trhu, a najmä rast alternatívnych investičných prostriedkov, zainteresovaní ľudia nahlas volajú po ráznejších opatreniach. Európsky parlament je takisto veľmi znepokojený touto naliehavou otázkou a vždy požadoval väčšiu konvergenciu národných kontrolných postupov, napríklad v Muscatovej správe prijatej v júli 2006, kde navrhol vytvoriť výbor múdrych, ktorý by mal začať s úvahami o dôsledkoch konsolidácie trhov a finančných inštitúcií, dôkladnej kontrole, finančnej stabilite a krízovom manažmente.</PARA><PARA>Aké kroky plánuje Komisia podniknúť v tejto oblasti , aby mohla reagovať na potreby zistené počas cvičenia krízového manažmentu a formovať budúcu európsku finančnú kontrolu? Je Komisia pripravená reagovať na naliehavé výzvy zainteresovaných ľudí a prizvať EP a Radu na spoločnú diskusiu o ďalších spoločných krokoch?</PARA></CONTENT></QUEST>