<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000066">O-000066/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96706">João Ferreira</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000066">Vec: Presadzovanie právnych predpisov o preprave toxického odpadu do rozvojových krajín</OBJECT><CONTENT><PARA>Krajiny Európskej únie vyprodukujú ročne obrovské množstvo toxického odpadu. OECD odhaduje, že do roku 2020 by mohla EÚ produkovať o 45 % viac odpadu ako v roku 1995. Vedie to k zvýšenej preprave nebezpečného odpadu, ktorý predstavuje riziko pre ľudské zdravie a životné prostredie. Prieskumy ukazujú, že hlavnou destináciou nebezpečného odpadu sa stali krajiny tretieho sveta. Napríklad Afrika sa postupne stáva hlavným loviskom spoločností, ktoré sa zaoberajú likvidáciou odpadu. Vzhľadom na zvyšujúce sa náklady na obmedzovanie znečistenia a bezpečnostné normy v EÚ si pôvodcovia toxického odpadu a obchodníci našli výhodnú únikovú cestu od týchto povinností a posielajú odpad do krajín s lacnou pracovnou silou, kde je presadzovanie právnych predpisov v oblasti životného prostredia nedostatočné alebo úplne chýba. Napriek Basilejskému dohovoru o riadení pohybov nebezpečných odpadov cez hranice štátov a nariadeniu o preprave odpadu (ES) č. 1013/2006 nelegálny vývoz a ukladanie nebezpečného odpadu predstavuje pre zdravie a životné prostredie miliónov obyvateľov rozvojových krajín hrozbu, ktorá nemá obdobu.</PARA><PARA>Súhlasí Komisia so skutočnosťou, že sa napriek obmedzeniam uloženým európskymi a medzinárodnými právnymi predpismi týkajúcim sa destinácií toxického odpadu objem vyprodukovaného odpadu za posledné roky nielen že neznížil, ale sa zvýšil, a že toto zvýšenie nebolo spojené s uplatňovaním účinných techník recyklácie odpadu alebo ochrany zdrojov?</PARA><PARA>Je si Komisia vedomá toho, aký má vyvážanie nebezpečného odpadu do týchto krajín environmentálne, hospodárske a sociálne dôsledky? Aké informácie alebo štúdie o tejto otázke má Komisia k dispozícii?</PARA><PARA>Aké opatrenia prijme Komisia , aby k týmto situáciám nedochádzalo a aby sa zabránilo týmto nelegálnym činnostiam a zaistilo, že znečisťovatelia za ne ponesú zodpovednosť?</PARA><PARA>Aké nástroje prijme Komisia, aby pomohla týmto krajinám odvrátiť uvedené negatívne dôsledky, najmä ozdraviť znečistenú pôdu a obnoviť jej plný produkčný potenciál?</PARA></CONTENT></QUEST>