<AQE.QER><ANSWER AID="AE-001290-11" QIDREFS=""><HEAD.A><TI3><P.WQ>Odpoveď pani Vassiliouovej v mene Komisie</P.WQ></TI3><P.WQ><DATE.WQ DATE.DOC="">(29. marca 2011)</DATE.WQ></P.WQ></HEAD.A><CONTENTS CTNID="AC-E-001290-11"><P>Komisia je toho názoru, že match-fixing (ovplyvňovanie výsledkov zápasov) porušuje etiku a integritu športu. Match-fixing, ktorý sa týka športu a podávania stávok, by mohol patriť do rozsahu pôsobnosti aktivít, na ktoré sa vzťahuje rámcové rozhodnutie Rady 2003/568/SVV o boji proti korupcii v súkromnom sektore. Druhá správa o vykonávaní tohto rámcového rozhodnutia členskými štátmi sa v súčasnosti pripravuje a predstavuje súčasť širšieho protikorupčného balíka plánovaného na rok 2011. Tento balík bude takisto obsahovať oznámenie o komplexnej politike EÚ proti korupcii, ktorej cieľom je položiť základ na posilnenie hodnotenia protikorupčného úsilia v celej Únii. </P><P>Okrem toho by Komisia chcela odkázať na nadchádzajúcu širšiu konzultáciu o online hazardných hrách na vnútornom trhu, na ktorej by sa medzi inými témami malo zaoberať aj problémom integrity športu. Konzultácia by mala pomôcť zozbierať údaje a informácie o predchádzaní podvodom vrátane match-fixingu.</P><P>Komisia si je vedomá, že niektoré členské štáty zaviedli vo svojich vnútroštátnych predpisoch opatrenia, ktorých cieľom je definovanie trestného činu podvodu v športe a stanovenie sankcií a pokút za tento trestný čin, ktorý môže zahŕňať prípady v tak rôznorodých oblastiach, ako je doping a match-fixing. Komisia sa domnieva, že predtým, ako prijme nasledovné opatrenia v boji proti podvodu v športe v rámci kompetencií, ktoré jej vyplývajú zo zmlúv, je potrebná ďalšia analýza týkajúca sa posúdenia existujúcich právnych predpisov a postupov v tejto oblasti na vnútroštátnej úrovni. Okrem toho Komisia zamýšľa spolupracovať s Radou Európy s cieľom analyzovať faktory, ktoré by mohli prispieť k účinnejšiemu riešeniu problému match-fixingu na vnútroštátnej, európskej a medzinárodnej úrovni.</P></CONTENTS></ANSWER></AQE.QER>