<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000145">O-000145/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96809">Peter van Dalen</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000145">Vec: Ochrana finančných údajov v Európskej únii</OBJECT><CONTENT><PARA>Medzi 17. a 19. aprílom 2011 došlo k útoku na sieť PlayStation Network spoločnosti Sony, pri ktorom boli ukradnuté osobné údaje vrátane údajov o kreditných kartách miliónov európskych a iných používateľov.</PARA><PARA>Dňa 19. mája 2011 informovalo niekoľko holandských periodík, medzi nimi aj <I>De Telegraaf</I> a <I>NRC Handelsblad</I>, o úniku údajov, ktorý umožnil klonovanie údajov z debetných a kreditných kariet. Táto bezpečnostná medzera bola následne vyplnená v Holandsku, nie však inde v Európe. Pre občanov EÚ vrátane holandských občanov používajúcich debetné a kreditné karty v zahraničí predstavuje táto skutočnosť vážne riziko, a to predovšetkým vzhľadom na blížiacu sa turistickú sezónu.</PARA><PARA>1.  Je Komisia informovaná o týchto hlásených prípadoch skutočnej a potenciálnej krádeže osobných finančných údajov?</PARA><PARA>2.  Prijala Komisia opatrenia – a ak áno, aké – s cieľom riešiť existujúce problémy a predísť ich opakovaniu?</PARA><PARA>3.  Súhlasí Komisia s tým, že na európskej úrovni je potrebné prijať koordinovaný a ráznejší prístup, aby boli európski občania účinnejšie chránení pred krádežou osobných a finančných údajov vrátane klonovania údajov? Ak áno, mohla by Komisia uviesť hlavné rysy takéhoto prístupu?</PARA></CONTENT></QUEST>