<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000082">O-000082/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="4531">Jean Lambert</PERSON>, <PERSON ID="97017">Ulrike Lunacek</PERSON>, <PERSON ID="28409">Raül Romeva i Rueda</PERSON>, <PERSON ID="96821">Rui Tavares</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000082">Vec: Opatrenia v nadväznosti na návštevu delegácie LIBE na Lampeduse a Sicílii</OBJECT><CONTENT><PARA>Delegácia výboru LIBE navštívila v dňoch 24. – 26. novembra 2011 Sicíliu s cieľom monitorovať strediská pre migrantov a žiadateľov o azyl. V nadväznosti na túto návštevu boli talianske orgány požiadané o ďalšie informácie, ktoré však doposiaľ neboli poskytnuté. Tieto podrobnosti sú nevyhnutné pre pochopenie toho, čo sa stalo v roku 2011, a zabezpečenie vhodného riešenia problémov spojených s migráciou a ochranou. Medzičasom sa na člnoch, ktoré doplávali do Lampedusy po 17. marci a ktoré prevážali stovky ľudí, našlo päť mŕtvych osôb. Tri dni boli južne od Lampedusy držaní na tuniskom rybárskom člne sedemdesiati štyria somálski migranti a následne boli poslaní späť do Tuniska. Od Komisie sa požaduje, aby poskytla podrobné informácie, a to v prípade potreby aj prostredníctvom ich vyžiadania od talianskych orgánov, ktoré sa týkajú najmä:</PARA><PARA>- nedávnych príchodov a spôsobu, akým sa riešila núdzová situácia;</PARA><PARA>- osobitne k ostrovu Lampedusa: dátumy príchodov a počty osôb, počet osôb umiestnených v každom centre a presuny z Lampedusy do iných centier na pevnine; </PARA><PARA>- právneho rámca a dôvodov vyhlásenia prístavu na ostrove Lampedusa za nebezpečný prístav pre migrantov a toho, či sa očakáva prehodnotenie tohto rozhodnutia, a v prípade, že áno, kedy;</PARA><PARA>- harmonogramu rekonštrukcie centra na ostrove Lampedusa a právneho rámca a dôvodov jeho uzavretia pre médiá a delegáciu Rady Európy a či sa toto rozhodnutie prehodnotí a kedy;</PARA><PARA>- právneho rámca pre CIEs (strediská pre identifikáciu a vyhostenie) a CARAs (prijímajúce strediská pre žiadateľov o azyl) a skutočnosti, prečo žiadatelia o azyl v CIEs nie sú presúvaní do CARAs po tom, ako požiadali o azyl; podrobných údajov o vybavovaní žiadostí o azyl a ich výsledkoch;</PARA><PARA>- znenia súčasných a predchádzajúcich dohôd medzi Talianskom, Tuniskom a Líbyou a podrobných informácií o ich vykonávaní v praxi, najmä v nadväznosti na návštevu premiéra Talianska v Líbyi v januári 2012;</PARA><PARA>- informácií o riadení CIEs a CARAs na Sicílii v súvislosti s umiestnením týchto štruktúr a zmluvných agentúr; skutočnosti, či sa zlepšili podmienky prijímania; ubezpečenia o pokračovaní projektu Presidium v nasledujúcich rokoch; prijatých prostriedkov z EÚ a spôsobu ich použitia v súvislosti s riadením migrantov v rokoch 2011 a 2012.</PARA><PARA>- podrobných informácií o činnostiach agentúry Frontex na Sicílii. opatrenia, ktoré plánuje EÚ a Taliansko prijať s cieľom vykonať rozsudok veľkej komory Európskeho súdu pre ľudské práva v prípade Hirsi Jamaa a ďalší vs. Taliansko, v ktorom odsúdila rozhodnutie vrátiť migrantov do Líbye bez preskúmania ich prípadov, za ich vystavenie riziku zlého zaobchádzania, čo bolo<I> de facto</I> hromadné vyhostenie.</PARA></CONTENT></QUEST>