<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000036">O-000036/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96898">Ioannis A. Tsoukalas</PERSON>, <PERSON ID="2278">Paul Rübig</PERSON>, <PERSON ID="28219">Daniel Caspary</PERSON>, <PERSON ID="96827">Birgit Schnieber-Jastram</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000036">Vec: Zabezpečenie dodávok prvkov vzácnych zemín do Európy</OBJECT><CONTENT><PARA>Prvky vzácnych zemín (PVZ) sú rozhodujúcou zložkou stoviek aplikácií špičkových technológií a kľúčom k vývoju ekologických technológií (napr. veterných turbín, hybridných vozidiel atď.). Preto sú nevyhnutné pre konkurencieschopnosť európskeho priemyslu. Hoci sú zásoby PVZ v zemskej kôre pomerne bohaté, ich hospodárske využitie nie je jednoduché. Priemysel Európskej únie v súčasnosti úplne závisí na dovoze PVZ z Číny, ktorá má v skutočnosti monopolné postavenie, pretože ovláda 97 % svetovej produkcie. V Číne sa nachádza 36 % známych celosvetových hospodárskych zásob PVZ (a odhadovaných 59 % celkových zásob) a táto krajina sa zároveň snaží uzatvárať bilaterálne dohody s cieľom ovládnuť známe zásoby na celom svete. Čína spája vertikálnu organizáciu priemyslu s PVZ so silnou podporou výskumu a vývoja. Dosiahla už významný konkurenčný náskok v zušľachťovaní rudy bohatej na PVZ a vo výrobe zliatin a konečných produktov, zatiaľ čo priemysel Európskej únie nemá dostatočný prístup k surovinovým zdrojom PVZ ani znalosti z oblasti priemyselnej a vedeckej technológie na ich spracovanie. Okrem toho, kým celosvetový dopyt po PVZ narastá, Čína už stihla ohlásiť veľké vývozné obmedzenia.</PARA><PARA>Má Európska únia komplexnú stratégiu zameranú na PVZ? Vypracovala Komisia posúdenie nevyhnutnosti dodávok PVZ pre európsky priemysel? Odhaduje sa, že už v roku 2014 vznikne nedostatok celosvetovej produkcie 40 000 ton PVZ, čo môže spôsobiť významné problémy najmä priemyslu Európskej únie vrátane prudkého nárastu cien. Aké krátkodobé opatrenia týkajúce sa PVZ navrhuje Komisia prijať v súlade s piliermi uvedenými v európskej iniciatíve pre oblasť surovín (RMI)?</PARA><PARA>Ako plánuje Komisia v rámci svojho pravidelného dialógu s Čínou riešiť túto citlivú otázku PVZ? Aký je aktuálny stav rokovaní v rámci Svetovej obchodnej organizácie? Aké kroky urobila Komisia v spolupráci s partnermi na zabezpečenie alternatívnych zdrojov PVZ a zníženie rizika nedostatku dodávok pre európsky priemysel? </PARA><PARA>Keďže prvky vzácnych zemín nie sú nevyhnutné len pre aplikácie špičkových technológií, ale sú potrebné tiež pre lekárske prístroje a vojenské aplikácie, zvažuje Komisia možnosť zavedenia európskeho systému pre vytvorenie zásob týchto materiálov (po vzore USA, Japonska a Kórey) s cieľom zabezpečiť primerané dodávky PVZ a cenovú stabilitu? Aká je perspektíva recyklácie PVZ v Európskej únii? Bude nahradenie PVZ hrať dôležitú úlohu v ďalšom výskume rámcového programu? Ako plánuje Komisia podnietiť spoločnosti Európskej únie, ktoré spracúvajú PVZ, aby hľadali a využívali iné zdroje v rámci Európskej únie, Grónsku alebo rozvojových krajinách?</PARA></CONTENT></QUEST>