<MOTION LG="SK" TYPE="RE">
<COVER>
<DATE-DEPOSIT DATE="20080414">14.4.2008</DATE-DEPOSIT>
<NUM-MOTION TYPE="B6" NUM="0142" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0142">B6‑0142/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázky na ústne zodpovedanie <ANCHOR ID="2" FAMILY="OQ" TYPE="O" YEAR="2008" NUMBER="0032">O-0032/08</ANCHOR></CONTENT></PARA>
<PARA>
	<CONTENT>v súlade s článkom 108 ods. 5 rokovacieho poriadku</CONTENT></PARA>
<PARA>
	<CONTENT>predkladá Helmuth Markov</CONTENT></PARA>
<PARA>
	<CONTENT>v mene Výboru pre priemysel, výskum a energetiku</CONTENT></PARA>
<PARA>
	<CONTENT>o dohode o voľnom obchode medzi ES a Radou pre spoluprácu v Perzskom zálive </CONTENT></PARA>
</TITLE-COV>
<NUM-PE NUM="401.430">PE401.430v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="3" FAMILY="DOC-B" TYPE="B6" YEAR="2008" NUMBER="0142">B6‑0142/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o dohode o voľnom obchode medzi ES a Radou pre spoluprácu v Perzskom zálive</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>-</SYMBOL>
<CONTENT>so zreteľom na svoje uznesenie z 13. júla 1990 o význame dohody o voľnom obchode, ktorá sa má uzavrieť medzi EHS a Radou pre spoluprácu v Perzskom zálive (GCC)<EXPL ID="1"> Ú. v. ES C 231, 17.9.1990, s. 216 – 218.</EXPL>,</CONTENT></PARA>
<PARA>
<SYMBOL>-</SYMBOL>
<CONTENT>so zreteľom na svoje uznesenie z 22. mája 2007 na tému globálna Európa – vonkajšie aspekty konkurencieschopnosti<EXPL ID="2"> <ANCHOR ID="4" FAMILY="TA" TYPE="P6-TA" YEAR="2007" NUMBER="0196">P6_TA(2007)0196</ANCHOR>.</EXPL>,</CONTENT></PARA>
<PARA>
<SYMBOL>-</SYMBOL>
<CONTENT>so zreteľom na svoje uznesenie z 23. mája 2007 o podpore dôstojnej práce pre všetkých<EXPL ID="3"> <ANCHOR ID="5" FAMILY="TA" TYPE="P6-TA" YEAR="2007" NUMBER="0206">P6_TA(2007)0206</ANCHOR>.</EXPL>, </CONTENT></PARA>
<PARA>
<SYMBOL>-</SYMBOL>
<CONTENT>so zreteľom na oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov s názvom Globálna Európa: svetová konkurencia –  príspevok k stratégii rastu a zamestnanosti EÚ (KOM(2006)0567),</CONTENT></PARA>
<PARA>
<SYMBOL>-</SYMBOL>
<CONTENT>so zreteľom na hospodársku dohodu štátov GCC prijatú 31. decembra 2001 v Maskate (Ománsky sultanát) a na vyhlásenie GCC z Dauhy k otvoreniu colnej únie Rady pre spoluprácu arabských štátov Perzského zálivu z 21. decembra 2002,</CONTENT></PARA>
<PARA>
<SYMBOL>-</SYMBOL>
<CONTENT>so zreteľom na články 188c a 188n odsek 6 a) v) Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva, podľa ktorých Rada musí požiadať Parlament o súhlas pred uzavretím každej medzinárodnej dohody v oblastiach, v ktorých sa uplatňuje riadny legislatívny postup;</CONTENT></PARA>
<PARA>
<SYMBOL>-</SYMBOL>
<CONTENT>so zreteľom na výročné správy Európskeho parlamentu o ľudských právach,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 ods. 5 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže dodržiavanie a podpora ľudských práv sú kľúčovými prvkami všetkých zmlúv, ktoré EÚ uzatvára s ktoroukoľvek krajinou,</CONTENT></PARA>
<PARA>
<SYMBOL>B.</SYMBOL>
<CONTENT>keďže štáty GCC sú šiestym najväčším vývozným trhom EÚ a EÚ je najvýznamnejším obchodným partnerom GCC; keďže vývozy EÚ do štátov GCC sú diverzifikované, pričom väčšinu (56 % v roku 2006) tvoria stroje a materiály z oblasti dopravy a dovozy EÚ zo štátov GCC pozostávajú najmä z palív a ropných derivátov,</CONTENT></PARA>
<PARA>
<SYMBOL>C.</SYMBOL>
<CONTENT>keďže krajiny GCC v súčasnosti využívajú preferenčný prístup na trh EÚ v rámci všeobecného systému preferencií (VSP) Európskej únie,</CONTENT></PARA>
<PARA>
<SYMBOL>D.</SYMBOL>
<CONTENT>keďže európske podniky stále narážajú na vážne obchodné bariéry v štátoch GCC a keďže najmä podmienka, že zahraničné subjekty môžu vlastniť najviac 50 % v miestnych podnikoch odrádza mnohé podniky EÚ od investovania v týchto štátoch,</CONTENT></PARA>
<PARA>
<SYMBOL>1.</SYMBOL>
<CONTENT>domnieva sa, že dohoda o obchode so štátmi GCC je užitočným doplnkom multilaterálneho systému WTO, pod podmienkou, že jej rozsah sa nebude týkať len znižovania ciel;</CONTENT></PARA>
<PARA>
<SYMBOL>2.</SYMBOL>
<CONTENT>v súvislosti s potrebou udržateľnejších modelov obchodovania v boji proti klimatickým zmenám sa nazdáva, že prístup k energetickým zdrojom je otázkou viacstranného určovania pravidiel, ktoré sa nesmú narušiť dvojstrannými obchodnými dohodami, v ktorých sa súťaží o čo najvýhodnejšie podmienky prístupu na trh;</CONTENT></PARA>
<PARA>
<SYMBOL>3.</SYMBOL>
<CONTENT>je znepokojený meškaním procesu rokovaní, so záujmom však berie na vedomie dôležitý pokrok, ktorý sa dosiahol v roku 2007; vyzýva obe strany, aby významne pokročili v rokovaniach o nedoriešených otázkach ešte pred tým, ako sa 26. mája 2008 uskutoční ministerský samit EÚ-GCC;</CONTENT></PARA>
<PARA>
<SYMBOL>4.</SYMBOL>
<CONTENT>žiada EÚ a GCC, aby pri budovaní a rozvíjaní priateľských hospodárskych vzťahov posilňovali aj vzájomný politický a sociálny dialóg;</CONTENT></PARA>
<PARA>
	<CONTENT><I>Recipročný prístup na trh</I></CONTENT></PARA>
<PARA>
<SYMBOL>5.</SYMBOL>
<CONTENT>zdôrazňuje kľúčový význam prístupu na trh, spolu so znížením alebo zrušením kvót a ciel, ako aj liberalizácie necolných prekážok;</CONTENT></PARA>
<PARA>
<SYMBOL>6.</SYMBOL>
<CONTENT>žiada Komisiu, aby pozorne definovala opatrenia v oblasti noriem pre výrobu (podpora budovania kapacít a výmena ľudských zdrojov); pripomína, že konečný cieľ dohodnutých noriem je ich uplatňovanie v praxi; pričom požaduje začlenenie mechanizmu urovnávania sporov;
<P>považuje účinné uplatňovanie práv duševného vlastníctva za otázku priority; žiada uzatvoriť takú dohodu o voľnom obchode, ktorej kľúčovými prvkami by boli technická spolupráca a duševné vlastníctvo;</P></CONTENT></PARA>
<PARA>
<SYMBOL>8.</SYMBOL>
<CONTENT>vyjadruje znepokojenie vzhľadom na možné prípady narušenia hospodárskej súťaže, ktoré je vo viacerých štátoch GCC zapríčinené verejnými dotáciami alebo inými výhodami v súvislosti s prístupom k surovinám za nižšie než svetové ceny, ktoré platia hospodárske subjekty EÚ, a domnieva sa, že prostredníctvom dohody o voľnom obchode by sa mali znovu potvrdiť platné pravidlá WTO o dotáciách a vyrovnávacích opatreniach;</CONTENT></PARA>
<PARA>
<SYMBOL>9.</SYMBOL>
<CONTENT>vyjadruje znepokojenie vo veci asymetrického rozvoja cezhraničných investícií, keďže investície EÚ v regióne GCC klesajú, zatiaľ čo objem investícií štátov GCC v EÚ narastá; navrhuje preto zlepšenie spolupráce v oblasti politiky hospodárskej súťaže;</CONTENT></PARA>
<PARA>
<SYMBOL>10.</SYMBOL>
<CONTENT>zdôrazňuje, že by sa mali čo najskôr odstrániť všetky vývozné dotácie; domnieva sa, že prioritou by mali byť aj množstvové obmedzenia;</CONTENT></PARA>
<PARA>
	<CONTENT><I>Odvetvové otázky</I></CONTENT></PARA>
<PARA>
<SYMBOL>11.</SYMBOL>
<CONTENT>zdôrazňuje význam toho, že sa v dohode bude prehlbovať liberalizácia služieb a investovanie podľa dohody, rovnako aj verejné obstarávanie, a zároveň dodržiavanie práva na reguláciu verejných služieb uspokojujúcich základné potreby;</CONTENT></PARA>
<PARA>
<SYMBOL>12.</SYMBOL>
<CONTENT>zdôrazňuje, že cieľom dohody by malo byť zvyšovanie transparentnosti a zodpovednosti pri investíciách štátnych investičných fondov;</CONTENT></PARA>
<PARA>
<SYMBOL>13.</SYMBOL>
<CONTENT>je znepokojený necolnými prekážkami, medzi ktoré patria obmedzenia obchodných služieb, v prípadoch, ak by zníženie neopodstatnených prekážok mohlo viesť k tomu, že firmy zo štátov GCC by mali prístup k menej nákladným a účinnejším službám bankovníctva, poisťovníctva a právneho poradenstva;</CONTENT></PARA>
<PARA>
<SYMBOL>14.</SYMBOL>
<CONTENT>víta oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o spoločnom prístupe Európy k štátnym investičným fondom (KOM(2008)115 konečné znenie), najmä návrh kódexu správania pri riadení ich investičných činností; zdôrazňuje význam posudzovania účasti týchto fondov v citlivých hospodárskych odvetviach v EÚ;</CONTENT></PARA>
<PARA>
<SYMBOL>15.</SYMBOL>
<CONTENT>vyzýva na začlenenie mechanizmu, ktorý by výrobcov petrochemických výrobkov v štátoch GCC zaväzoval ku kalkulácii surovín na základe medzinárodných cien; domnieva sa, že prístup k surovinám za nízke ceny by sa mal považovať za dotácie vedúce k narušeniu hospodárskej súťaže, a teda za damping v kontexte GATT;</CONTENT></PARA>
<PARA>
<SYMBOL>16.</SYMBOL>
<CONTENT>žiada Komisiu, aby sa v budúcnosti pri obchodovaní medzi členskými štátmi EÚ a GCC zasadzovala za používanie eura;</CONTENT></PARA>
<PARA>
	<CONTENT><I>Trvalo udržateľný rozvoj</I></CONTENT></PARA>
<PARA>
<SYMBOL>17.</SYMBOL>
<CONTENT>zdôrazňuje, že vymožiteľné ustanovenia o ľudských právach sú kľúčovým prvkom každej dohody o voľnom obchode s ktoroukoľvek krajinou alebo regiónom a mali by byť súčasťou dohody v podobe ustanovenia o pozastavení jej platnosti;</CONTENT></PARA>
<PARA>
<SYMBOL>18.</SYMBOL>
<CONTENT>trvá na dodržiavaní demokratických zásad a základných práv stanovených vo Všeobecnej deklarácii ľudských práv, aby sa mohla inšpirovať vnútorná a vonkajšia politika zmluvných strán;</CONTENT></PARA>
<PARA>
<SYMBOL>19.</SYMBOL>
<CONTENT>očakáva, že zmluvné strany sa v dohode  zaviažu ratifikovať základné dohovory Medzinárodnej organizácie práce (ILO) a zabezpečiť ich efektívne uplatňovanie; vyzýva Komisiu, aby zvážila spôsoby poskytovania stimulov krajinám, ktoré zlepšujú pracovné normy najmä pre migrujúcich pracovníkov, ktorí tvoria väčšinu pracovnej sily vo väčšine štátov GCC;</CONTENT></PARA>
<PARA>
<SYMBOL>20.</SYMBOL>
<CONTENT>žiada Komisiu o predloženie hodnotenia vplyvu na trvalú udržateľnosť, najmä pokiaľ ide o opatrenia, ktoré môžu byť potrebné na zmiernenie nepriaznivého vplyvu na niektoré skupiny alebo odvetvia;</CONTENT></PARA>
<PARA>
<SYMBOL>21.</SYMBOL>
<CONTENT>žiada Komisiu, aby pri stanovovaní optimálneho zníženia colných sadzieb vzala do úvahy zmeny modelov obchodovania v dôsledku recipročnej liberalizácie a predovšetkým vplyv na straty preferenčných výhod vyplývajúcich zo VSP;</CONTENT></PARA>
<PARA>
<SYMBOL>22.</SYMBOL>
<CONTENT>zdôrazňuje, že v nadväznosti na dohodu o voľnom obchode by sa mala podporovať spolupráca medzi EÚ a GCC najmä v oblastiach ako trvalo udržateľný rozvoj, zmena klímy a energetická účinnosť vrátane ustanovení o obnoviteľnej energii a programu Galileo;</CONTENT></PARA>
<PARA>
<SYMBOL>23.</SYMBOL>
<CONTENT>žiada obe zmluvné strany, aby preskúmali oblasti zvýšenej spolupráce v rámci súčasného európsko-stredomorského partnerstva a najmä priamych zahraničných investícií;</CONTENT></PARA>
<PARA>
	<CONTENT><I>Úloha EP</I></CONTENT></PARA>
<PARA>
<SYMBOL>24.</SYMBOL>
<CONTENT>očakáva, že Lisabonská zmluva nadobudne platnosť pred uzavretím rokovaní, v dôsledku čoho sa bude vyžadovať súhlas Parlamentu v prípade tohto druhu dohôd; vyzýva Komisiu, aby sprístupnila Parlamentu mandát na rokovania z roku 2001;</CONTENT></PARA>
<PARA>
	<CONTENT>o o</CONTENT></PARA>
<PARA>
<SYMBOL>25.</SYMBOL>
<CONTENT>poveruje svojho predsedu, aby toto uznesenie postúpil vládam a parlamentom členských štátov a krajín GCC a generálnemu tajomníkovi GCC.</CONTENT></PARA></CORPUS>
</MOTION>