<QUEST VERSION="2"><TI><TI-INTRO>Otázka na hodinu otázok <QREF QID="H-2010-0395">H-0395/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra I 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0395">Vec: Špekulácie poškodzujúce právo verejnosti na bezplatné verejné zdravotnícke služby </OBJECT><CONTENT><PARA>Vládna strana Grécka PASOK, ktorá drasticky znížila verejné výdavky v zdravotníctve, pričom sa odvoláva na memorandum uzavreté s Európskou úniou, Európskou centrálnou bankou a Medzinárodným menovým fondom, ohrozuje verejné zdravie a núti zamestnancov, aby využívali súkromné zdravotnícke a poisťovnícke služby, ktoré sú zdrojom mimoriadne vysokých ziskov nadnárodných spoločností. Zistenia uvedené v správe inšpektorov pre verejné zdravie o zmluvách, ktoré v rokoch 2002 až 2009 uzavreli verejné nemocnice a firma Siemens, potvrdili obvinenia zamestnancov týkajúce sa bezuzdného poskytovania služieb, ktoré spoločnostiam zabezpečuje nadmerné zisky. Spoločnosť Siemens, ktorá mimochodom dodáva služby inštitúciám Európskej únie, je vlastne exkluzívnym dodávateľom služieb v oblasti údržby prístrojov vo verejných nemocniciach. V dôsledku privatizácie a liberalizácie služieb, ktoré sa realizovali v zmysle hospodárskej súťaže, Európska únia a grécke vlády (vláda strany PASOK, ako aj strany Nová demokracia) zastavili akékoľvek poskytovanie verejných služieb príslušným nemocniciam. </PARA><PARA>Ako Komisia hodnotí privatizáciu služieb v zdravotníctve, ktorá má politický charakter, a zhoršenie kvality a úrovne týchto služieb? Aké je jej stanovisko, pokiaľ ide o uverejnené obvinenia v súvislosti s transakciami so spoločnosťou Siemens v Grécku a v iných krajinách?</PARA></CONTENT></QUEST>