<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0124">O-0124/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4501">Jules Maaten</PERSON>, <PERSON ID="23881">Marios Matsakis</PERSON>, <PERSON ID="28243">Jorgo Chatzimarkakis</PERSON>, <PERSON ID="30099">Viktória Mohácsi</PERSON>, <PERSON ID="1926">Karin Riis-Jørgensen</PERSON>, <PERSON ID="28620">Georgs Andrejevs</PERSON>, <PERSON ID="2155">Graham Watson</PERSON>, <PERSON ID="28247">Holger Krahmer</PERSON> a <PERSON ID="4740">Marco Cappato</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0124">Vec: Práva pacientov v Európskej Únii</OBJECT><CONTENT><PARA>Vylúčenie zdravotníckych služieb z rozsahu pôsobnosti smernice o službách a nedávne rozhodnutia Európskeho súdneho dvora o prístupe k lekárskemu ošetreniu v zahraničí si naliehavo vyžaduje prijatie rozhodnutí. Je potrebný oveľa širší prístup a väčší dôraz na práva pacienta a na spôsob, akým sa budú jednotne uplatňovať v celej EÚ, bez ohľadu na vlastníctvo zdravotných zariadení, národné systémy sociálneho zabezpečenia, organizáciu a manažment národných zdravotných systémov alebo na skutočnosť, či sa lekárske ošetrenie poskytuje v domovskej krajine alebo v inom členskom štáte. Základné právo etnických menšín (napríklad rómskej populácie), utečencov, migrantov a bezdomovcov na prístup k službám zdravotnej starostlivosti je ďalším aspektom, ktorý je potrebné dôkladne zvážiť. Čoraz väčší počet pacientov v rámci Európskej únie sa rozhoduje, kde a kedy sa dajú ošetriť. Takisto tu vzniká trh pre zdravotnú turistiku. Avšak nejestvuje žiadna záruka kvality a bezpečnosti takýchto zdravotníckych služieb, žiaden spoločný lekársky audit, ani režim povinného ručenia. Navyše neexistuje cezhraničná dimenzia pre právo pacienta žiadať náhrady, povinnú starostlivosť a vytvorenie a uplatňovanie profesionálnej etiky a zásad. Pacienti sú málo informovaní o možnosti voľby a neexistuje spoločný štandardný prístup EÚ k problematike práv pacientov.</PARA><PARA>Z pozície demokraticky volených zástupcov občanov, Európsky parlament predkladá Európskej komisii tieto otázky:  <BRK/></PARA><PARA>Je Európska komisia oboznámená   s vnútroštátnymi právnymi predpismi o právach pacientov a o spôsobe,   akým by sa tieto práva mohli uplatňovať v inom členskom štáte vrátane   práva na cezhraničné podanie sťažnosti a náhradu? <BRK/></PARA><PARA>Má Európska komisia   v úmysle rozlišovať právo na zdravie, právo byť pacientom a práva pacienta   alebo spotrebiteľa zdravotných služieb a zaoberať sa nimi ? <BRK/></PARA><PARA>Priznáva Komisia, že   nedávne rozhodnutia Európskeho súdneho dvora o úhrade nákladov na zdravotnú   starostlivosť v iných krajinách posilňujú základné slobody jednotného   trhu?  <BRK/></PARA><PARA>Zohľadňuje Komisia účinky   globalizácie a informačné toky a má v úmysle určiť partnerstvá tak,   aby bola situácia jasná a zrozumiteľná pre pacientov ? <BRK/></PARA><PARA>Uznáva Komisia potrebu   stanoviť jednotný balík (Chartu) základných práv pacientov v Európskej   únii a vypracovať rámec a mechanizmy, ktoré zabezpečia ich dodržiavanie   a uplatňovanie v praxi? <BRK/></PARA><PARA>Zohľadňuje Komisia dohovory   Rady Európy týkajúce sa problematiky práv pacientov?</PARA></CONTENT></QUEST>