<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000309">O-000309/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1993">Carmen Fraga Estévez</PERSON>, <PERSON ID="2125">Pat the Cope Gallagher</PERSON><BRK/>v mene <COMMITTEE COMMID="2871">Výboru pre rybné hospodárstvo</COMMITTEE></TI-AUTHOR></TI><OBJECT OBJID="OBJ000309">Vec: Súčasný stav týkajúci sa navrhovaného viacročného plánu pre západnú populáciu stavridy ostrobokej v Atlantickom oceáne a na ňu zameraného rybolovu</OBJECT><CONTENT><PARA>Parlament prijal 23. novembra 2010 legislatívne uznesenie o návrhu nariadenia Európskeho parlamentu a Rady, ktorým sa ustanovuje viacročný plán pre západnú populáciu stavridy ostrobokej v Atlantickom oceáne a na ňu zameraný rybolov (KOM(2009)0189). Cieľom plánu je zachovať biomasu západnej stavridy ostrobokej na úrovni, ktorá zabezpečí jej udržateľné využívanie s čo najvyšším dlhodobým výnosom. S týmto cieľom by pravidlo výlovu malo rovnakým dielom vychádzať z preventívnych odporúčaní týkajúcich sa priemerných podmienok dopĺňania zásob, ako aj z aktuálneho celkového povoleného výlovu prispôsobeného pomocou faktora, ktorý zohľadňuje najnovší trend vývoja zásob nameraný prostredníctvom kladenia ikier.</PARA><PARA>Parlament podporuje Komisiu v jej názore, že vytvorenie dlhodobých plánov riadenia je kľúčové z hľadiska zachovania populácie a že v rámci možností by sme mali prejsť na rybolovné plány, ktoré zahŕňajú viac populácií.</PARA><PARA>Výbor pre rybné hospodárstvo kladie Komisii tieto otázky:</PARA><PARA>Čo zamýšľa Komisia urobiť, aby prekonala inštitucionálnu patovú situáciu, ktorá zjavne nastala? Prečo zlyhali jej predchádzajúce pokusy o nájdenie kompromisu medzi oboma spoluzákonodarnými orgánmi?</PARA><PARA>Súhlasí Komisia s tým, že súčasná patová situácia v tejto záležitosti má širšie dôsledky pre všetky ostatné dlhodobé plány riadenia, ako je plán pre populáciu lososa obyčajného, a to aj s prihliadnutím na to, že riadenie zdrojov rybného hospodárstva prostredníctvom dlhodobých plánov tvorí jeden z hlavných prvkov navrhovanej reformy SRP?</PARA><PARA>Prečo sa Komisia, odhliadnuc od zorganizovania seminára v apríli 2011, ďalej nepridŕžala svojho pôvodného zámeru začať spoločnú diskusiu s Parlamentom a členskými štátmi o budúcej štruktúre dlhodobých plánov, ako sa uvádza v jej odpovedi na prijatie správy Parlamentu o stavride ostrobokej z novembra 2010?</PARA></CONTENT></QUEST>