<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0033">O-0033/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1934">Daniel Cohn-Bendit</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0033">Vec: Iniciatíva ministrov Kouchnera a Moratinosa za uznanie palestínskeho štátu</OBJECT><CONTENT><PARA>Ministri zahraničných vecí Bernard Kouchner a Miguel Angel Moratinos predložili 22. februára 2010 výzvu Európskej únii, aby jej postoj nespočíval už len v pripomínaní potrebnej formy konečného riešenia situácie na Blízkom východe, ale aby v súvislosti s týmto regiónom zaujala skutočné politické stanovisko všeobecným uznaním palestínskeho štátu pred tým, ako sa uzatvorí mierová dohoda.</PARA><PARA>Dnes musíme uznať, že napriek neúspechu annapoliského procesu a konfliktu v pásme Gazy budovanie základov palestínskeho štátu pokročilo tak vďaka reformám palestínskeho premiéra Saláma Fajáda, ako aj vďaka podpore medzinárodného spoločenstva prostredníctvom konferencie darcov pre palestínsky štát. Hoci sa na budovaní základov v oblasti rozpočtu, bezpečnosti a inštitúcií palestínskeho štátu pracuje, tomuto štátu bude ešte potrebné poskytnúť politický a medzinárodný rozmer. Ministri Kouchner a Moratinos sa preto zasadzujú o uznanie palestínskeho štátu v súlade so záväzkom, ktorý Európska únia prijala už v minulosti a najnovšie na zasadnutí Rady pre zahraničné veci 8. decembra 2009 s cieľom trvalo podporovať mierový proces na Blízkom východe, ktorý bude musieť byť doplnený o obmedzený harmonogram rokovaní a solídny rámcový mechanizmus na základe ponaučení z chýb v minulosti.</PARA><PARA>1. Aké je stanovisko vysokej predstaviteľky/podpredsedníčky Komisie k tejto iniciatíve, ktorá vyzýva na uznanie palestínskeho štátu ako pevný základ pre obnovenie izraelsko-palestínskych rokovaní v záujme mierovej dohody?</PARA><PARA>2. Akým spôsobom plánuje dosiahnuť, aby Európska únia vystupovala na Blízkom východe ako neodmysliteľný a rozhodujúci aktér, ktorého cieľom je vytýčiť cestu smerom k pevnému, spravodlivému a trvalému mierovému procesu?</PARA><PARA>3. Keďže Rada pre zahraničné veci na svojom zasadnutí 8. decembra 2009 oficiálne nepodporila závery vedúcich misie EÚ v tomto regióne týkajúce sa východného Jeruzalemu, ako zamýšľa vysoká predstaviteľka v nadchádzajúcich mesiacoch zabezpečiť ich funkčnosť a účinnosť?</PARA></CONTENT></QUEST>