<QUEST><TI><TI-INTRO>ÚSTNA OTÁZKA <QREF QID="H-2007-0704">H-0704/07</QREF></TI-INTRO><TI-SESSION>pre hodinu otázok na schôdzi v októbri 2007</TI-SESSION><TI-RULES-EP>v súlade s článkom 109 Rokovacieho poriadku</TI-RULES-EP><TI-AUTHOR>ktorú položila <PERSON ID="28173">Zita Pleštinská</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0704">Vec: Ochrana európskeho trhu pred dovozom nebezpečných textílií obsahujúcich azofarbivá</OBJECT><CONTENT><PARA>Na trhu EÚ sa čoraz častejšie vyskytujú dovezené textilné výrobky farbené zdraviu škodlivými azofarbivami, ktoré nevyhovujú kritériám smernice č. 2002/61/ES<FNREF/> o azofarbivách. Je paradoxné, že sprísnené podmienky sa vzťahujú napríklad na pracovné rukavice vyrobené z usne a textilu, ale nevzťahujú sa na výrobky, ktoré sú v kontakte s pokožkou na  podstatne väčšej ploche a s dlhšou expozíciou, ako je napr. nočná a posteľná bielizeň. V súčasnosti je doba od odberu vzorky textílií až po zverejnenie varovania v systéme Rapex často dlhšia než 3,5 mesiaca, čo je dostatočná doba na to, aby sa nebezpečný výrobok na trhu úplne vypredal.</PARA><PARA>Akým spôsobom je možné skrátiť čas od odberu vzorky až po zverejnenie varovania v Rapexe na minimum?</PARA><PARA>Podporila by Komisia vyvinutie prenosného prístroja, pomocou ktorého by bolo možné jednoducho a rýchle predbežne selektovať výrobky pravdepodobne pozitívne na zakázané azofarbivá?</PARA><PARA>V prípade, ak sa potvrdí vysoký percentuálny výskyt textilných výrobkov pozitívnych na zakázané azofarbivá na trhu EU, využije Komisia reštrikčné nástroje na obmedzenie dovozu?</PARA><FN FNID="FN1">Ú. v. ES L 243, 11.9.2002, s. 15.</FN></CONTENT></QUEST>