<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0031">O-0031/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96852">Cornelia Ernst</PERSON>, v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0031">Vec: Nútené návraty príslušníkov spoločenstva Rómov, Aškaliov a Egypťanov do Kosova</OBJECT><CONTENT><PARA>Niektoré členské štáty EÚ buď podpísali (Belgicko, Francúzsko) alebo implementujú (Nemecko) readmisné dohody s Kosovom, prípadne o nich rokujú (Rakúsko).</PARA><PARA>Komisár Rady Európy pre ľudské práva, Thomas Hammarberg vyzval európske vlády, aby sa vyvarovali nútenému navracaniu menšín do Kosova. Podľa jeho správy príslušníci spoločenstva Rómov, Aškaliov a Egypťanov po svojom návrate do Kosova čelia marginalizácii a diskriminácii v oblasti vzdelávania, sociálnej ochrany, zdravotnej starostlivosti a bývania. Bezpečnosť týchto menšín stále vzbudzuje obavy a etnicky motivované incidenty naďalej prebiehajú bez toho, aby o nich bol záznamy. Podľa správy OBSE z novembra 2009 si kosovské inštitúcie neplnia svoje povinnosti, ktoré im vyplývajú zo stratégie pre opätovné začlenenie repatriovaných osôb. Ako sa uvádza v správe o pokroku Kosova pre vstup do EÚ z roku 2009, spoločenstva Rómov, Aškaliov a Egypťanov sa naďalej stretávajú s diskrimináciou.</PARA><PARA>Považuje Komisia v rámci svojho monitorovania dvojstranných readmisných dohôd medzi členskými štátmi a Kosovom nútené návraty za vhodné, aj keď skutočnosť, že navrátilcom sa v oblasti bývania, vzdelávania, zdravotnej starostlivosti a zamestnania nedostáva pomoc, je stále vážnym humanitárnym problémom?</PARA><PARA>Čo má Komisia v úmysle podniknúť vo veci tisícov príslušníkov týchto skupín, ktorí zostávajú bez prístrešia?</PARA><PARA>Čo Komisia plánuje podniknúť v prípade, že navrátilci začnú nelegálne migrovať späť do EÚ, a tým vystavia vlastné životy nebezpečenstvu?</PARA><PARA>Akým spôsobom sa v rámci fondov predvstupovej pomoci EÚ zohľadňujú potreby príslušníkov spoločenstiev Rómov, Aškaliov a Egypťanov, ktorí boli násilne prinútení sa vrátiť?</PARA></CONTENT></QUEST>