<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0112-R01">O-0112/05/rev.1</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2155">Graham Watson</PERSON>, <PERSON ID="4273">Cecilia Malmström</PERSON>, <PERSON ID="1566">Emma Bonino</PERSON> a <PERSON ID="1002">Marco Pannella</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0112">Vec: Pozícia EÚ voči kubánskej vláde</OBJECT><CONTENT><PARA>Európsky parlament naďalej považuje za nemysliteľné, aby boli ľudia na Kube väznení pre svoje ideály a nenásilnú politickú činnosť. Obzvlášť neprijateľné a šokujúce je to, že niektorí títo politickí väzni nedostávajú potrebnú pomoc a ich zdravotný stav je veľmi zlý. Niektorí z nich v podstate zomierajú. </PARA><PARA>Európsky parlament v súlade so svojimi predchádzajúcimi nemennými stanoviskami zdôraznil v uznesení z novembra 2004, že „dodržiavanie ľudských práv a základných slobôd je základnou podmienkou pre každú revíziu spoločnej pozície EÚ voči Kube a opatrení, ktoré boli jednomyseľne prijaté 5. júna 2003“ (t.j. sankcie uložené po zadržaní a uväznení sedemdesiatich piatich disidentov a následných bleskových popravách troch únoscov).</PARA><PARA>V januári 2005 Rada zmenila svoju politiku voči kubánskej vláde. Očakávania otvorenejšieho postoja zo strany Castrovho režimu sa očividne nenaplnili. Práve naopak, situácia v oblasti ľudských práv sa ešte zhoršila. </PARA><PARA>Rada vo svojom vyhlásení z 13. júna 2005 uviedla, že „v oblasti ľudských práv sa na Kube nedosiahol dostatočný pokrok“. Napriek tomu však dospela k záveru, že „opatrenia prijaté 5. júna 2003 budú naďalej pozastavené“. K akým iniciatívam je Rada pripravená pristúpiť, aby podporila dodržiavanie ľudských práv a skutočný pokrok smerom k pluralitnej demokracii na Kube? </PARA><PARA>Je Rada po nedávnych udalostiach (vyhostenie európskych poslancov, pretrvávajúce utláčanie disidentov) stále presvedčená, že výsledky jej novej politiky sú uspokojivé a že jej súčasná politika voči kubánskym orgánom predstavuje správny prístup na zlepšenie situácie na Kube?</PARA></CONTENT></QUEST>