<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0123">O-0123/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="4532">Michael Cashman</PERSON> v mene <COMMITTEE COMMID="2875">Výboru pre občianske slobody, spravodlivosť a vnútorné veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0123">Vec: Zlepšenie právneho rámca pre prístup k dokumentom potrebné po nadobudnutí platnosti Lisabonskej zmluvy, nariadenie (ES) č. 1049/2001</OBJECT><CONTENT><PARA>Po hlasovaní v pléne z 11. marca 2009, v ktorom sa plénum vyslovilo za to, aby o návrhu Komisie na prehodnotenie platných pravidiel o transparentnosti rozhodol až Parlament v novom zložení, sa návrh vrátil späť gestorskému výboru.  </PARA><PARA>Lisabonskú zmluvu medzitým ratifikovalo všetkých 27 členských štátov, a preto táto zmluva s najväčšou pravdepodobnosťou nadobudne platnosť 1. decembra 2009. Európsky parlament zároveň musí vymenovať a schváliť nových členov Komisie.</PARA><PARA>Hoci sa príslušné inštitúcie zaoberali touto otázkou na úrovni výborov a pracovných skupín, od 11. marca 2009 sa neuskutočnili žiadne medziinštitucionálne diskusie.</PARA><PARA>Lisabonskou zmluvou sa mení právny a politický kontext nariadenia a budúci vzťah medzi Úniou a jej občanmi. V odôvodnení 7 tejto zmluvy je vyjadrené želanie členských štátov „ďalej posilňovať demokraciu a účinné fungovanie orgánov“, v článku 11 ods. 1 a 2 je uvedená požiadavka, že inštitúcie „dávajú (...) občanom a reprezentatívnym združeniam možnosť verejne vyjadrovať a vymieňať si názory na všetky oblasti činnosti Únie“ a „udržiavajú otvorený, transparentný a pravidelný dialóg s reprezentatívnymi združeniami a občianskou spoločnosťou“. Článok 15 vo svojej celistvosti má v tomto ohľade takisto mimoriadny význam. </PARA><PARA>S ohľadom na vyššie uvedené okolnosti a na vyššie uvedené časti a ducha Lisabonskej zmluvy: Mohla by sa Komisia vyjadriť k nasledujúcej otázke:</PARA><PARA>Aké opatrenia prijme Komisia v súvislosti s revíziou nariadenia (ES) č. 1049/2001<FNREF FNIDREF="FN1"/>?</PARA><FN FNID="FN1">  Ú. v. ES L 145, 31.5.2001, s. 43.</FN></CONTENT></QUEST>