<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0064">O-0064/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4332">Philippe Morillon</PERSON> v mene <COMMITTEE COMMID="821">Výboru pre rybné hospodárstvo</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0064">Vec: Kríza v sektore rybolovu ako dôsledok zvyšovania cien nafty</OBJECT><CONTENT><PARA>Cena nafty od roku 2004 vzrástla štvornásobne. V máji ceny pohonných hmôt rapídne vzrástli, čo vyvolalo vážnu krízu v sektore rybolovu. Postihnuté sú všetky odvetvia.</PARA><PARA>V takejto situácii mnohým morským rybárom a podnikom nezostáva nič iné, ako ukončiť svoju činnosť, čo vyvoláva veľmi vážne hospodárske a sociálne dôsledky v rámci Únie.</PARA><PARA>Veľa pracujúcich na mori sa nachádza v bezvýchodiskovej situácii, čo vyžaduje prijatie núdzových opatrení a účinných ustanovení na riešenie núdzovej situácie.</PARA><PARA>Minulý týždeň bol vo Francúzsku sektor rybolovu paralyzovaný, plavidlá zostali v prístavoch. Morskí rybári žiadali vládu, aby prijala iniciatívy na riešenie tejto vážnej situácie. Konflikt a zastavenie činností rybolovu sa v súčasnosti šíri do ostatných častí Európskej únie.</PARA><PARA>Vzhľadom na to, že súčasné ustanovenia, predovšetkým tie, ktoré sa týkajú pomoci de minimis, zreteľne nepostačujú na to, aby zachránili sektor rybolovu Spoločenstva, je potrebné, aby sa prijali krátkodobé, strednodobé a dlhodobé opatrenia na pomoc tomuto pre Európsku úniu životne dôležitému sektoru.</PARA><PARA>Vzhľadom na túto situáciu, Výbor pre rybné hospodárstvo chce položiť Komisii túto otázku na ústne zodpovedanie:</PARA><PARA>Aké núdzové opatrenia a ustanovenia, ako aj dlhodobé opatrenia má Komisia v úmysle prijať na pomoc sektoru rybolovu, aby mohol čeliť neustálemu zvyšovaniu cien nafty.</PARA></CONTENT></QUEST>