<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0143">O-0143/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="23868">Monika Flašíková Beňová</PERSON>, <PERSON ID="4519">Claude Moraes</PERSON>, <PERSON ID="96832">Kinga Göncz</PERSON>, <PERSON ID="96952">Sylvie Guillaume</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0143">Vec: Databázy týkajúce sa rasového a etnického pôvodu v EÚ</OBJECT><CONTENT><PARA>Komisia 29. septembra 2010 uviedla, že vypracuje <I>„formálnu požiadavku Francúzsku, aby plne transponovalo smernicu o voľnom pohybe v prípade, ak do 15. októbra </I><I>2010 </I><I>neposkytne návrh opatrení a podrobný harmonogram transpozície“</I> a ďalší list <I>„s podrobnými otázkami týkajúcimi sa praktického uplatňovania politických záruk“</I>, ktoré poskytli francúzske orgány, v záujme toho, aby <I>„v plnej miere zaručili účinné a nediskriminačné uplatňovanie právnych predpisov EÚ v súlade so zmluvami a Chartou základných práv EÚ“</I><FNREF FNIDREF="FN1"/>, a to aj v súvislosti s termínom uplatňovania obežníka z 5. augusta 2010, ktorý sa priamo týkal Rómov, a bez ohľadu na dôkazy o etnickom a rasovom charaktere vyhostenia, čo viedlo Parlament, aby vo svojom uznesení vyzval Komisiu, aby konala voči francúzskym orgánom, medziiným aj z dôvodu diskriminácie.</PARA><PARA>Podľa nedávnych mediálnych informácií francúzska polícia využíva databázu MENS<FNREF FNIDREF="FN2"/> zameriavajúcu sa na Rómov a cestujúcich. Mimovládne organizácie predložili sťažnosť týkajúcu sa vytvorenia nezákonnej a utajovanej databázy na uchovávanie „osobných údajov v súvislosti s rasovým a etnickým pôvodom“ a oznámili, že sa odvolajú aj na komisiu CNIL<FNREF FNIDREF="FN3"/> a úrad HALDE<FNREF FNIDREF="FN4"/>, francúzske orgány však existenciu takejto databázy popierajú. Minister pre prisťahovalectvo predtým tiež oznámil, že biometrické údaje vyhostených Rómov sa majú uchovávať v databáze OSCAR<FNREF FNIDREF="FN5"/> a v databáze EDVIGE/EDVIRSP<FNREF FNIDREF="FN6"/>, ktorá sa vytvára. Uvádza sa, že aj Holandsko a iné krajiny EÚ registrujú údaje o etnickom a rasovom pôvode. V súvislosti s tým Rada prerokúva návrh záverov týkajúci sa mobilných kriminálnych skupín veľmi rozporuplným spôsobom a bez toho, aby o tejto iniciatíve informovala EP.</PARA><PARA>Čo urobí Komisia so zreteľom na dôkazy o existencii databázy MENS vo Francúzsku na overenie týchto informácií? Ak by Komisia zistila, že databáza porušuje zásadu nediskriminácie, aké opatrenia prijme na nápravu situácie a zváži začatie postupu voči Francúzsku v súvislosti porušovaním právnych predpisov?</PARA><PARA>So zreteľom na nedávny vývoj v iných členských štátoch, pokiaľ ide o vytváranie alebo existenciu databáz súvisiacich s rasovým alebo etnickým pôvodom, začne Komisia vyšetrovanie s cieľom získať informácie o takýchto databázach a preveriť, či sú zákonné v súlade so zásadou nediskriminácie?</PARA><PARA>Čo urobí Komisia s cieľom zabezpečiť, aby členské štáty vo svojich administratívnych a trestnoprávnych postupoch nesiahali po etnickom profilovaní?</PARA><FN FNID="FN1">  http://europa.eu/rapid/pressReleasesAction.do?reference=IP/10/1207.</FN><FN FNID="FN2">  Non-Sedentary Ethnic Minorities (Neusadené etnické menšiny), ktorú vlastní centrálny orgán pre prevenciu trestných činov spáchaných cestujúcimi (OCLDI).</FN><FN FNID="FN3">  Národná komisia pre ochranu údajov.</FN><FN FNID="FN4">  Vysoký úrad pre prevenciu diskriminácie a rovnosť.</FN><FN FNID="FN5">  Štatistický a kontrolný nástroj týkajúci sa pomoci pri repatriácii [Outil de Statistiques et de Contrôle de l'Aide au Retour], ktorý uchováva digitálne fotografie a súbory 10 odtlačkov. Existenciu ďalšej databázy (STIC-Canonge), ktorá zbiera údaje o rasovom pôvode, odhalila parlamentná správa z roku 2009.</FN><FN FNID="FN6">  ‘Exploitation documentaire et valorisation de l'information générale/ Exploitation documentaire et valorisation de l'information relative à la sécurité publique’.</FN></CONTENT></QUEST>