<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0175">O-0175/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96780">Monika Hohlmeier</PERSON>, <PERSON ID="28120">Simon Busuttil</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0175">Vec: Odovzdávanie informácií o nákladoch na preskúmanie žiadostí žiadateľov o azyl v členských štátoch</OBJECT><CONTENT><PARA>8. septembra predložila Komisia Európskemu parlamentu a Rade správu o uplatňovaní smernice 2005/85/ES z 1. decembra 2005 o minimálnych štandardoch pre konanie v členských štátoch o priznávaní a odnímaní postavenia utečenca (KOM(2010)0465). Z tejto správy jasne vyplynula potreba prepracovať smernicu 2005/85/ES. Naozaj existujú veľké nezrovnalosti v postupoch uplatňovaných členskými štátmi, ktoré vedú k veľmi rozdielnym výsledkom týkajúcim sa kvality prijímania žiadateľov o azyl.</PARA><PARA>Komisia vo svojej správe uvádza, že predpríprava by zrejme umožnila rýchlejšie identifikovať osoby, ktoré spĺňajú alebo nespĺňajú podmienky na udelenie azylu, čo by znamenalo výrazné zníženie nákladov. Na technickej schôdzi, ktorá sa konala 29. septembra 2010, však Komisia uznala, že nemala konkrétne informácie z členských štátov týkajúce sa finančných výdavkov (na tlmočníkov, právnu pomoc atď.) na uplatňovanie smernice z roku 2005. Na vypracovanie spoľahlivého, presného hodnotenia úspor alebo ďalších nákladov, ku ktorým by z dlhodobého hľadiska došlo, je však kľúčové, aby informácie o týchto výdavkoch boli k dispozícii.</PARA><PARA>Požiadala Komisia členské štáty o informácie o očakávaných nákladoch na zavedenie bezplatnej právnej pomoci na prvom stupni?</PARA><PARA>Zaviaže sa Rada, že poskytne Komisii a Parlamentu informácie o nákladoch na preskúmanie žiadostí žiadateľov o azyl v členských štátoch?</PARA></CONTENT></QUEST>