<MOTION LG="SK" TYPE="RE">
<COVER>
<DATE-DEPOSIT DATE="20071022">22.10.2007</DATE-DEPOSIT>
<NUM-MOTION TYPE="B6" NUM="0424" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0424">B6‑0424/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú José Ignacio Salafranca Sánchez-Neyra, Charles Tannock, Ria Oomen-Ruijten, Michael Gahler, Christopher Beazley, Tunne Kelam a Bogdan Klich</CONTENT></PARA>
<PARA>
	<CONTENT>v mene Skupiny Európskej ľudovej strany (kresťanských demokratov) a európskych demokratov</CONTENT></PARA>
<PARA>
	<CONTENT>o samite EÚ – Rusko, ktorý sa uskutoční 26. októbra 2007 v Mafre</CONTENT></PARA>
</TITLE-COV>
<NUM-PE NUM="396.061">PE396.061v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0424">B6‑0424/2007</ANCHOR></B></NUM-MOTION>
<PARA><CONTENT>Uznesenie Európskeho parlamentu o samite EÚ – Rusko, ktorý sa uskutoční 26. októbra 2007 v Mafre</CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na dohodu o partnerstve a spolupráci medzi Európskymi spoločenstvami a ich členskými štátmi na jednej strane a Ruskou federáciou na strane druhej, ktorá nadobudla platnosť v roku 1997 a ktorej platnosť sa končí v roku 2007,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na cieľ EÚ a Ruska vytýčený v spoločnom vyhlásení po samite v Petrohrade, ktorý sa uskutočnil 31. mája 2003, o vytvorení spoločného hospodárskeho priestoru, spoločného priestoru slobody, bezpečnosti a spravodlivosti, spoločného priestoru spolupráce v oblasti vonkajšej bezpečnosti a spoločného priestoru výskumu a vzdelávania vrátane kultúrnych hľadísk,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Európsky dohovor o ochrane ľudských práv a základných slobôd a jeho päť protokolov,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na dialóg o ľudských právach medzi EÚ a Ruskom,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Rusku, najmä na
<LIST TYPE="DASH">
<ITEM><SYMBOL>–</SYMBOL><CONTENT>svoje uznesenie z 10. mája 2007 o samite EÚ – Rusko, ktorý sa konal 18. mája 2007 v Samare,</CONTENT></ITEM>
<ITEM><SYMBOL>–</SYMBOL><CONTENT>svoje uznesenie z 26. apríla 2007 o nedávnom použití násilia na potlačenie demonštrácií v Rusku,</CONTENT></ITEM>
<ITEM><SYMBOL>–</SYMBOL><CONTENT>svoje uznesenie z 13. decembra 2006 o samite EÚ – Rusko, ktorý sa konal 24. novembra 2006 v Helsinkách,</CONTENT></ITEM>
<ITEM><SYMBOL>–</SYMBOL><CONTENT>svoje uznesenie z 25. októbra 2006 o vzťahoch medzi EÚ a Ruskom po zavraždení ruskej novinárky Anny Politkovskej,</CONTENT></ITEM>
<ITEM><SYMBOL>–</SYMBOL><CONTENT>svoje uznesenie z 15. júna 2006 o samite EÚ – Rusko, ktorý sa konal 25. mája 2006 v Soči,</CONTENT></ITEM>
<ITEM><SYMBOL>–</SYMBOL><CONTENT>svoje uznesenie z 19. januára 2006 o Čečensku po voľbách a o občianskej spoločnosti v Rusku,</CONTENT></ITEM>
<ITEM><SYMBOL>–</SYMBOL><CONTENT>svoje uznesenie z 15. decembra 2005 o ľudských právach v Rusku a o nových právnych predpisoch týkajúcich sa mimovládnych organizácií, a</CONTENT></ITEM>
<ITEM><SYMBOL>–</SYMBOL><CONTENT>svoje uznesenie z 26. mája 2005 o vzťahoch medzi EÚ a Ruskom,</CONTENT></ITEM>
</LIST></CONTENT></PARA>
<PARA>
<SYMBOL>–</SYMBOL>
<CONTENT>so zreteľom na 20. samit EÚ – Rusko, ktorý sa uskutoční 26. októbra 2007 v Mafre,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 4 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže vzťahy medzi EÚ a Ruskom sa v uplynulých rokoch neustále rozvíjajú, čo vedie k hlbokej a komplexnej hospodárskej integrácii a vzájomnej závislosti, ktorá sa má v blízkej budúcnosti ešte viac prehĺbiť,</CONTENT></PARA>
<PARA>
<SYMBOL>C.</SYMBOL>
<CONTENT>keďže Ruská federácia je členom Rady Európy a tým sa zaviazala k jej cieľom, ktorými sú podpora demokracie a posilňovanie demokratickej stability v Európe,</CONTENT></PARA>
<PARA>
<SYMBOL>C.</SYMBOL>
<CONTENT>keďže jestvuje všeobecné znepokojenie nad úrovňou demokracie a dodržiavaním ľudských práv v Rusku, nad nezávislosťou súdnictva, zvýšenou kontrolou médií a nad represívnymi opatreniami proti opozícii,</CONTENT></PARA>
<PARA>
<SYMBOL>D.</SYMBOL>
<CONTENT>keďže základnými zásadami, ktorými sa riadia hospodárske a obchodné vzťahy medzi EÚ a Ruskou federáciou by mali byť reciprocita, transparentnosť, predvídateľnosť, spoľahlivosť, nediskriminácia a dobrá správa,</CONTENT></PARA>
<PARA>
<SYMBOL>E.</SYMBOL>
<CONTENT>keďže uzavretie novej dohody o partnerstve a spolupráci medzi EÚ a Ruskou federáciou má veľký význam pre ich budúcu spoluprácu, najmä čo sa týka budúceho rozvoja hospodárskych vzťahov, ďalšieho upevnenia bezpečnosti a stability v Európe a ďalšieho posilnenia rešpektovania ľudských práv, demokracie a právneho štátu ako základu tejto spolupráce,</CONTENT></PARA>
<PARA>
<SYMBOL>F.</SYMBOL>
<CONTENT>keďže začiatok rokovaní o novej dohode o partnerstve a spolupráci bol odložený a je podmienený tým, že ruská vláda zruší zákaz dovozu poľnohospodárskych produktov z Poľska, ktorý zaviedla v roku 2005; keďže EÚ vynakladá úsilie na nájdenie kompromisu v otázke dovozu z Poľska v záujme ukončenia tejto patovej politickej situácie,</CONTENT></PARA>
<PARA>
<SYMBOL>1.</SYMBOL>
<CONTENT>pripomína svoje predchádzajúce uznesenia o Rusku a vzhľadom k tomu, že od minulého samitu sa nedosiahol takmer žiadny pokrok:</CONTENT></PARA>
<PARA>
<SYMBOL>a)</SYMBOL>
<CONTENT>opätovne potvrdzuje svoje presvedčenie, že Rusko zostáva dôležitým partnerom na účely budovania strategickej spolupráce, s ktorým EÚ zdieľa nielen hospodárske a obchodné záujmy, ale aj cieľ úzkej spolupráce na medzinárodnej scéne a tiež v rámci spoločného susedstva;</CONTENT></PARA>
<PARA>
<SYMBOL>b)</SYMBOL>
<CONTENT>vyjadruje poľutovanie nad tým, že rokovania s ruskou vládou o zrušení zákazu, ktorý Rusko zaviedlo na dovoz poľnohospodárskych produktov z Poľska, stroskotali spolu so zámerom začať rokovania o novej dohode o partnerstve a spolupráci medzi EÚ a Ruskom; vyjadruje poľutovanie nad tým, že od posledného samitu sa nedosiahol takmer žiadny pozitívny vývoj a naliehavo žiada vládu Ruska, aby bez ďalšieho odkladu opätovne posúdila opatrenia, ktoré prijala a ktoré zabránili ďalším rokovaniam; podporuje portugalské predsedníctvo v úsilí umožniť čo najrýchlejšie prijatie rokovacieho mandátu pre novú dohodu a bezodkladné začatie rokovaní;</CONTENT></PARA>
<PARA>
<SYMBOL>c)</SYMBOL>
<CONTENT>pripomína Rade a Komisii, že EÚ rokuje ako jeden subjekt na základe solidarity medzi všetkými členskými štátmi a opätovne potvrdzuje, že dohodu o partnerstve a spolupráci nemožno podmieniť bilaterálnymi rokovaniami;</CONTENT></PARA>
<PARA>
<SYMBOL>d)</SYMBOL>
<CONTENT>je znepokojený koncepciou „suverénnej demokracie“, pretože de facto ustanovuje uznanie neuplatňovania reciprocity;</CONTENT></PARA>

<PARA>
<SYMBOL>e)</SYMBOL>
<CONTENT>jasne požaduje prijatie zásady právneho štátu, najmä medzinárodného práva a vykonávanie už podpísaných dohôd, napr. Zmluvy o energetickej charte;<TAB/></CONTENT></PARA>
<PARA>
<SYMBOL>f)</SYMBOL>
<CONTENT>víta nepretržitú výmenu názorov o ľudských právach v Rusku, ktorá je súčasťou konzultácií medzi EÚ a Ruskom týkajúcich sa ľudských práv; zdôrazňuje však, že súčasná situácia v Rusku vyvoláva vážne obavy, čo sa týka dodržiavania ľudských práv, demokracie, slobody prejavu, prejavov xenofóbie, násilia medzi etnikami a práva občianskej spoločnosti a jednotlivcov spochybniť konanie orgánov a žiadať, aby sa za svoje činy zodpovedali;
<P>vyzýva ruské orgány, aby zaručili slobodný a regulárny priebeh volieb do Dumy v decembri 2007 ako aj prezidentských volieb v marci 2008 s cieľom zabezpečiť, aby sa do kampane mohli zapojiť aj opozičné strany; zdôrazňuje, že sloboda médií má kľúčový význam pre to, aby bolo možné považovať voľby za slobodné a spravodlivé;</P></CONTENT></PARA>
<PARA>
<SYMBOL>2.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii a vládam a parlamentom členských štátov a Ruskej federácie a Rade Európy.</CONTENT></PARA></CORPUS>
</MOTION>