<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP žiada riešiť nedostatok orgánov pre transplantácie v EÚ</Title><Topic>Verejné zdravie</Topic><PublicationDate>2008-04-22 - 16:13</PublicationDate><Photography href="20080422PHT27248" title="Operačná sála ©BELGA/AFP PHOTO/JIJI PRESS" alt="Operačná sála ©BELGA/AFP PHOTO/JIJI PRESS" ext="jpg" width="512" height="382">Europoslanci sa zaoberali darcovstvom orgánov</Photography><Chapo>

Poslanci schválili pomerom hlasov 653:14:16 nelegislatívnu správu zaoberajúcu sa odporúčaniami pre riešenie problému nedostatku orgánov pre transplantácie, ktorému v súčasnej dobe čelia takmer všetky členské štáty EÚ. Vzhľadom na to, že v Európe každoročne zomrie 10 ľudí čakajúcich na darovanie orgánu, navrhujú poslanci viacero opatrení, vrátane zavedenia Európskeho preukazu darcu orgánov.

</Chapo><Content><xhtml:div>

<xhtml:div>Napriek tomu, že v EÚ sa využívajú ľudské orgány na transplantáciu v stále väčšej miere, počet žiadateľov o transplantáciu stále prevyšuje počet orgánov, ktoré sú k dispozícii. Iniciatívna správa EP v tejto súvislosti pripomína, že v súčasnej dobe sú v Európe na čakacích zoznamoch tisíce pacientov, z ktorých mnohí kvôli tomuto nedostatku umierajú.</xhtml:div>
<xhtml:div> </xhtml:div>
<xhtml:div><xhtml:strong>Európsky preukaz darcov orgánov</xhtml:strong></xhtml:div>
<xhtml:div> </xhtml:div>
<xhtml:div>Prieskumy Európskej komisie ukázali, že mnoho Európanov podporuje využívanie darcovských preukazov, ktorými dávajú ich nositelia najavo svoj dobrovoľný súhlas s tým, aby boli v prípade ich úmrtia ich orgány využité pre potreby pacientov čakajúcich na transplantáciu. Až 81% opýtaných sa vyslovilo za takéto preukazy, hoci tento názor prevládal viac v starých členských krajinách Únie, ako v nových.  </xhtml:div>
<xhtml:div> </xhtml:div>
<xhtml:div>Najsilnejšiu podporu majú preukazy darcov vo Švédsku (95%), na Malte (95%), vo Fínsku (92%),  Dánsku (89%) a Holandsku (89%), kým najmenšiu v Čechách (60%), na <xhtml:strong>Slovensku (65%)</xhtml:strong> a v Lotyšsku (65%). Najviac držiteľov darcovských preukazov je podľa výsledkov eurobarometra v súčasnosti medzi občanmi Holandska (40%), Švédka (30%) a Írska (29%), kým najmenej - iba <xhtml:strong>1% populácie</xhtml:strong> - je podľa odpovedí opýtaných ich držiteľom na Cypre, v Estónsku, v Čechách, Lotyšsku, Litve a <xhtml:strong>na Slovensku</xhtml:strong>. Preukaz darcu orgánov bol podľa eurobarometra neexistujúci v Maďarsku (0%).</xhtml:div>
<xhtml:div> </xhtml:div>
<xhtml:div>Text prijatej správy v tejto súvislosti navrhuje zavedenie Európskeho preukazu darcu orgánov, ktorý by bol doplnkom k súčasným vnútroštátnym preukazom podobného typu. Členské štáty by podľa EP mali navyše zaviesť do svojich právnych predpisov možnosť vymenovať právneho zástupcu, ktorý bude mať po smrti určitej osoby oprávnenie rozhodnúť o darovaní jej orgánov.</xhtml:div>
<xhtml:div> </xhtml:div>
<xhtml:div><xhtml:strong>Darcovstvo orgánov musí zostať prísne nekomerčné</xhtml:strong></xhtml:div>
<xhtml:div> </xhtml:div>
<xhtml:div>Správa EP zdôrazňuje, že darcovstvo orgánov musí byť aj naďalej prísne nekomerčné a musí byť "altruistickým a dobrovoľným činom". Poslanci sú preto za zákaz platieb medzi darcami orgánov a ich príjemcami. Domnievajú sa súčasne, že ak majú byť nejaké platby uskutočnené, tak musí ísť výlučne o kompenzáciu výdavkov spojených s darcovstvom. "Akékoľvek obchodovanie s orgánmi je neetické a je v rozpore s najzákladnejšími ľudskými hodnotami", uvádza správa a dodáva, že darcovstvo orgánov z finančných dôvodov degraduje dar orgánov len na komoditu, čo je porušením ľudskej dôstojnosti.</xhtml:div>
<xhtml:div> </xhtml:div>
<xhtml:div><xhtml:strong>Prevencia obchodovania s orgánmi</xhtml:strong></xhtml:div>
<xhtml:div> </xhtml:div>
<xhtml:div>Správa EP zdôrazňuje, že obchodovanie s orgánmi podlamuje dôveru potenciálnych dobrovoľných a neplatených darcov v systéme transplantácií. Parlament tiež žiada Komisiu a členské štáty, aby prijali opatrenia proti "transplantačnej turistike", a aby vypracovali pokyny na ochranu najchudobnejších a najzraniteľnejších darcov, ktorým hrozí, že sa stanú obeťami obchodovania s orgánmi. Komisia a členské štáty by tiež mali podľa EP prijať opatrenia, ktoré zvýšia dostupnosť legálne odoberaných orgánov a zamedzia tomu, aby zdravotné poisťovne umožňovali činnosti, ktoré priamo alebo nepriamo podporujú obchodovanie s orgánmi, napríklad tým, že preplácajú výdavky spojené transplantáciou nelegálne získaného orgánu.</xhtml:div>
<xhtml:div> </xhtml:div>
<xhtml:div><xhtml:strong>Zdieľanie orgánov a nové biotechnológie</xhtml:strong></xhtml:div>
<xhtml:div> </xhtml:div>
<xhtml:div>Poslanci vyjadrujú v schválenej správe presvedčenie, že na riešenie problému nedostatku orgánov je potrebné vytvoriť vhodný operačný systém a podporovať výmenu osvedčených postupov medzi členskými štátmi EÚ, ako aj na medzinárodnej úrovni. Parlament žiada Komisiu a členské štáty, aby podporovali výskumy v oblasti biotechnológie, ktoré môžu v budúcnosti umožniť pestovať orgány z tkaniva a buniek pochádzajúcich buď od samotných pacientov, alebo od iných darcov.</xhtml:div>
<xhtml:div> </xhtml:div>
<xhtml:div>Poslanci tiež podporujú posilnenú spoluprácu medzi štátmi zameranú na zdieľanie. Z európskej spolupráce by mohli podľa EP ťažiť najmä malé členské štáty s obmedzenými počtami darcov. </xhtml:div>
<xhtml:div> </xhtml:div>
<xhtml:div><xhtml:strong>Transplantačná telefónna linka</xhtml:strong></xhtml:div>
<xhtml:div> </xhtml:div>
<xhtml:div>Poslanci sa domnievajú, že veľmi účinným prostriedkom pre zvýšenie poznatkov o dostupnosti orgánov sú informácie. Navrhujú preto zriadenie transplantačnej telefónnej linky s jednotným telefónnym číslom v celej EÚ, ktorú by v každom členskom štáte prevádzkovala príslušná národná transplantačná organizácia. Tieto linky by 24 hodín denné obsluhovali školení a skúsení odborníci, ktorí by dokázali rýchlo poskytnúť relevantné a presné informácie.</xhtml:div>
<xhtml:div> </xhtml:div>
<xhtml:div><xhtml:strong>Zníženie rizík spojených s transplantáciou</xhtml:strong></xhtml:div>
<xhtml:div> </xhtml:div>
<xhtml:div>Poslanci zdôrazňujú, že pre zníženie transplantačných rizík je životne dôležité zlepšiť kvalitu a bezpečnosť darcovstva orgánov a transplantácií. Správa preto netrpezlivo očakáva návrh smernice, ktorý by stanovil požiadavky na zaistenie kvality bezpečnosti darcovstva orgánov a transplantácií. Návrh má predložiť Európska komisia. Nový právny rámec by však nemal podľa poslancov vytvárať ďalšiu administratívnu záťaž a nemal by ani ohroziť doterajšie osvedčené postupy či viesť k zníženiu počtu dobrovoľných darcov.</xhtml:div>
<xhtml:div> </xhtml:div>
<xhtml:div><xhtml:strong>Rozprava (21.04.2008):</xhtml:strong></xhtml:div>
<xhtml:div> </xhtml:div>
<xhtml:div>V rámci rozpravy o tejto problematike vystúpili viacerí slovenskí europoslanci.</xhtml:div>
<xhtml:div> </xhtml:div>
<xhtml:div>Poslankyňa Irena<xhtml:strong> BELOHORSKÁ</xhtml:strong> (NA, SK) poukázala najmä na dve roviny problematiky transplantácií, za ktoré označila pomoc ľuďom, pre ktorých je transplantácia jedinou možnou alternatívou prežitia, a povinnosť politikov zabrániť obchodovaniu s orgánmi ako jednej z najzávažnejších trestných činností. "Vieme, že obchod s orgánmi prekvitá  hlavne v chudobnejších častiach sveta. V tejto súvislosti je pre mňa šokujúce, že v dnešnej EÚ, ktorá je založená na hodnotách, morálke a etike, dnes niekto žiada legalizáciu obchodu s orgánmi", uviedla. </xhtml:div>
<xhtml:div> </xhtml:div>
<xhtml:div>Zdôraznila tiež dôležitosť zvýšenia počtu dobrovoľných darcov a poukázala na to, že Európska komisia v zdravotnom programe na roky 2008-2013 uvádza ako jednu z priorít v rámci zdravotnej bezpečnosti aj hodnotenie výsledkov po transplantáciách, čo znamená, že je na túto oblasť možné čerpať prostriedky z grantov EÚ. Možnosti takéhoto financovania uvítala, vyčítala však spomínanému zdravotnému programu nesúlad medzi počtom schválených a počtom ukončených projektov. </xhtml:div>
<xhtml:div> </xhtml:div>
<xhtml:div>Poslankyňa Anna<xhtml:strong> ZÁBORSKÁ</xhtml:strong> (EPP-ED, SK) vo svojom príspevku ostro kritizovala obchodovanie s ľudskými orgánmi a pripomenula, že najohrozenejšou skupinou sú deti. </xhtml:div>
<xhtml:div> </xhtml:div>
<xhtml:div>"Pred dvoma týždňami som vyzvala na Slovensku, a teraz vyzývam Európsky parlament a Európsku komisiu, k intenzívnej kampani na zvýšenie ostražitosti rodičov voči nebezpečenstvám, ktoré hrozia ich deťom", uviedla a vyzvala na vyhlásenie celoeurópskej  kampane pod názvom "Viete kde je teraz vaše dieťa?". Táto kampaň by mala podľa jej slov prebudiť v rodičoch väčšiu zodpovednosť voči ich ratolestiam. </xhtml:div>
<xhtml:div> </xhtml:div>
<xhtml:div>Poslankyňa Edit <xhtml:strong>BAUER </xhtml:strong>(EPP-ED, SK) označila problematiku darcovstva orgánov za citlivú a dôležitú zároveň a  zdôraznila, že vhodná legislatíva spolu s osvedčenými postupmi by mohla napomôcť k záchrane životov tisícov pacientov.</xhtml:div>
<xhtml:div> </xhtml:div>
<xhtml:div>Varovala však aj pred možnými nedokonalosťami legislatívy, netransparentnými postupmi pri spravovaní čakacích listín a legislatívnymi dierami, a zdôraznila, že je potrebné rešpektovať dobré skúsenosti členských krajín v tejto oblasti. Okrem toho sa vo svojom vystúpení venovala aj ďalším špecifikám darovacieho a transplantačného procesu a tiež medzinárodnej spolupráci v boji proti obchodovaniu s ľuďmi a ich orgánmi.</xhtml:div>
<xhtml:div> </xhtml:div>
<xhtml:div><xhtml:strong>Vysvetlenie hlasovania (22.04.2007):</xhtml:strong></xhtml:div>
<xhtml:div> </xhtml:div>
<xhtml:div>V tzv. vysvetleniach hlasovania vystúpil k tejto problematike poslanec Milan <xhtml:strong>GAĽA </xhtml:strong>(EPP-ED, SK), ktorý uviedol, že schvaľovanú správu podporil, a poukázal na to, že úmrtnosť počas čakania na transplantáciu srdca, pečene alebo pľúc sa pohybuje v rozmedzí 15% až 30%. </xhtml:div>
<xhtml:div> </xhtml:div>
<xhtml:div>"Je potrebné vyzývať ľudí k tomu, aby hovorili o darcovstve orgánov a oboznámili so svojimi úmyslami príbuzných, a tiež je potrebné zlepšiť osvetu zo strany zdravotníckych odborníkov", uviedol vo svojom vystúpení.</xhtml:div>
<xhtml:div> </xhtml:div>
<xhtml:div>Čo sa týka používania preukazov darcu orgánov, poukázal na to, že iba 12% Európanov má v súčasnosti takýto preukaz a to aj napriek tomu, že za jeho používanie sa vyslovilo až 81% občanov členských krajín Únie. </xhtml:div>

</xhtml:div></Content><Note>



</Note><REF text-before="reference_abbr"><ns1:ID>20080418IPR27078</ns1:ID></REF><Knowmore text-before="more"><Link href="/activities/plenary/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20080422PHT27248.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>