<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0044">O-0044/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON>, <PERSON ID="23788">Adam Bielan</PERSON>, <PERSON ID="4294">Heide Rühle</PERSON> a <PERSON ID="28514">Kyriacos Triantaphyllides</PERSON> v mene <COMMITTEE COMMID="2867">Výboru pre vnútorný trh a ochranu spotrebiteľa</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0044">Vec: Zabezpečenie záujmov spotrebiteľov v pravidlách hospodárskej súťaže pre odvetvie motorových vozidiel na vnútornom trhu</OBJECT><CONTENT><PARA>Po nákladoch na bývanie je nákup a vlastníctvo auta často najväčší výdavok domácností v EÚ. Nariadenie (ES) č. 1400/2002<FNREF FNIDREF="FN1"/> bolo vypracované s cieľom zvýšiť hospodársku súťaž v odvetví motorových vozidiel, aby sa európskym spotrebiteľom priniesli konkrétne výhody. Účinnosť tohto nariadenia uplynie 31. mája 2010. Komisia teraz navrhuje odstrániť súčasnú výnimku na predaj nových aut. O tri roky sa bude uplatňovať všeobecný režim skupinovej výnimky. Nová osobitná výnimka na vertikálne dohody sa spolu s usmerneniami uvádza len pre popredajný servis (opravy a údržba a dodávka náhradných dielov). Navrhované zmeny pravidiel hospodárskej súťaže EÚ budú mať významné dôsledky pre spotrebiteľov.</PARA><PARA>Ako Komisia zabezpečí, aby európski spotrebitelia neboli obmedzovaní v slobodnom výbere bez osobitných pravidiel skupinovej výnimky pre trh predaja, a najmä pri zohľadnení dominancie veľkých výrobcov automobilov?</PARA><PARA>Ako nový osobitný režim (v porovnaní so súčasnou skupinovou výnimkou) zabezpečí riadny prístup k technickým informáciám a náhradným dielom pre všetky subjekty s cieľom poskytnúť spotrebiteľom skutočný výber, pokiaľ ide predajcu alebo autoservis, ktorý uprednostňujú využiť? V akom rozsahu je tento prístup v súlade s nariadením (ES) č. 715/2007<FNREF FNIDREF="FN2"/>?</PARA><PARA>Ako nový režim vyrieši súčasný problém reštriktívnych zmluvných doložiek a záručných podmienok, ktoré zbytočne viažu spotrebiteľov k špecifickým značkám a autorizovaným predajcom?</PARA><PARA>Aké dodatočné kroky navrhuje Komisia počas trojročného prechodného obdobia pre trh predaja, aby mohla aktívne monitorovať praktické dôsledky pre spotrebiteľov, pokiaľ ide o rôznorodosť výberu, kvalitu a cenu?</PARA><FN FNID="FN1">  Ú. v. ES L 203, 1.8.2002, s. 30.</FN><FN FNID="FN2">  Ú. v. EÚ L 171, 29.6.2007, s. 1.</FN></CONTENT></QUEST>