<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0128">O-0128/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1289">Proinsias De Rossa</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0128">Vec: Sociálne služby všeobecného záujmu</OBJECT><CONTENT><PARA>Cieľom Únie je blaho jej obyvateľov, trvalo udržateľný rozvoj Európy založený na vyváženom hospodárskom raste a cenovej stabilite a sociálnom trhovom hospodárstve s vysokou konkurencieschopnosťou zameranom na dosiahnutie úplnej zamestnanosti a sociálneho pokroku (článok 3 ZEÚ). Vlády členských štátov, národné parlamenty a Európsky parlament na základe požiadaviek svojich voličov posilnili právny základ sociálnych služieb všeobecného záujmu. Článok 9 stanovuje, že pri vymedzovaní a uskutočňovaní svojich politík a činností Únia prihliada na požiadavky spojené s podporou vysokej úrovne zamestnanosti, zárukou primeranej sociálnej ochrany, bojom proti sociálnemu vylúčeniu a s vysokou úrovňou vzdelávania, odbornej prípravy a ochrany ľudského zdravia. Európsky parlament, Komisia a Rada musia zabezpečiť, že tieto nové ustanovenia sa budú v plnej miere využívať s cieľom zakotviť sociálne služby všeobecného záujmu do nášho európskeho sociálneho a hospodárskeho modelu. Vnútroštátne, regionálne a miestne orgány v členských štátoch potrebujú mať takisto právnu istotu. </PARA><PARA>Súhlasí preto Rada s tým, že je potrebné vytvoriť pracovnú skupinu na vysokej úrovni zloženú z viacerých zainteresovaných strán v záujme toho, aby sa v plnej miere zohľadnili ustanovenia novej zmluvy o rozšírenom sociálnom rozmere Európy, zabezpečila sa aktívna realizácia týchto ustanovení a prekonali sa ťažkosti, s ktorými sú konfrontovaní niektorí poskytovatelia sociálnych služieb všeobecného záujmu pri súčasnom výklade predpisov o jednotnom trhu? </PARA><PARA>Cieľom a obsahom mandátu pracovnej skupiny by bolo poskytovať usmernenia pri postupnej realizácii politiky a právnych úprav potrebných na to, aby sa mohla v plnej miere realizovať sociálna a hospodárska úloha, ktorú môžu plniť sociálne služby všeobecného záujmu, tak ako to stanovuje Lisabonská zmluva. Tejto pracovnej skupine by mohol predsedať komisár zodpovedný za sociálne veci a mohli by v nej byť zástupcovia GR pre hospodársku súťaž, GR pre jednotný trh a GR pre hospodárske a sociálne veci, Európskeho parlamentu, Rady, Výboru regiónov, sociálnych partnerov a organizácií občianskej spoločnosti. Pracovná skupina by mala mandát na dva roky s možnosťou prehodnotenia.</PARA></CONTENT></QUEST>