<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0038">O-0038/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28223">Andreas Schwab</PERSON>, <PERSON ID="28219">Daniel Caspary</PERSON>, <PERSON ID="4345">Tokia Saïfi</PERSON>, <PERSON ID="96896">Marielle Gallo</PERSON> a <PERSON ID="2224">Klaus-Heiner Lehne</PERSON>, v mene skupiny <GRPOL GRPOLID="2948">PPE</GRPOL>, <PERSON ID="28481">Sajjad Karim</PERSON>, v mene skupiny <GRPOL GRPOLID="2969">ECR</GRPOL>, <PERSON ID="96677">Cecilia Wikström</PERSON> a <PERSON ID="1394">Bill Newton Dunn</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0038">Vec: Používanie ochranných známok Spoločenstva na vnútornom trhu</OBJECT><CONTENT><PARA>1.  Vzhľadom na potrebu účinne bojovať proti značnému dovozu falšovaného a pirátskeho tovaru na jednotný trh je nevyhnutné, aby colné predpisy Spoločenstva umožňovali zabaviť a stiahnuť z trhu tento tovar na všetkých vonkajších hraniciach EÚ bez ohľadu na miesto dovozu.</PARA><PARA>Pokiaľ ide o pirátstvo ochranných známok, používanie ochranných známok Spoločenstva v súčasnosti poskytuje dokonalú ochranu všade v EÚ, čo umožňuje zadržiavať tovar na všetkých vonkajších hraniciach EÚ. Preto je nevyhnutné, aby sa výhody vyplývajúce z ochranných známok Spoločenstva nenarušili zavedením novej požiadavky, podľa ktorej používanie ochrannej známky Spoločenstva v rámci jedného členského štátu nepostačuje na to, aby mohol podnik presadzovať svoje vlastnícke práva na jednotnom trhu.</PARA><PARA>2.  Je si Komisia vedomá toho, že niektoré členské štáty sa v súčasnosti pokúšajú obmedziť používanie ochranných známok Spoločenstva zavedením novej požiadavky, podľa ktorej používanie ochrannej známky Spoločenstva v rámci jedného členského štátu nie je postačujúce?</PARA><PARA>3.  Je si Komisia vedomá skutočnosti, že to ohrozuje nielen účinný boj proti pirátstvu ochranných známok, ale aj prístup MSP k ochranným známkam Spoločenstva?</PARA><PARA>4.  Môže Komisia potvrdiť, že účinne zabráni týmto snahám členských štátov?</PARA></CONTENT></QUEST>