<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0129">O-0129/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96978">Nuno Melo</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0129">Vec: Dôsledky otvorenia trhu konkurenčným výrobkom pochádzajúcim z Pakistanu pre textilný priemysel EÚ</OBJECT><CONTENT><PARA>Keďže:</PARA><PARA>– Komisia sa na žiadosť pakistanských orgánov pripravuje na diskusiu o úľavách na colných poplatkoch na vývoz výrobkov textilného a odevného priemyslu pochádzajúcich z tejto krajiny;</PARA><PARA>– zrejme sa budú zvažovať rôzne možnosti, či už pôjde napríklad o tzv. „nulové colné poplatky“, doložku najvyšších výhod, alebo návrh na oslobodenie od cla vo Svetovej obchodnej organizácii;</PARA><PARA>– ktorákoľvek z týchto možností bude mať pre budúcnosť textilného priemyslu v Portugalsku a v Európe tragické následky;</PARA><PARA>– textilný priemysel predstavuje v Portugalsku 11 % celkového objemu vývozu, 22 % pracovných miest v spracovateľskom priemysle, 8 % obratov spracovateľského priemyslu a 7 % produkcie spracovateľského priemyslu; </PARA><PARA>– textilné odvetvie sa tiež podstatným spôsobom podieľa na európskom HDP a na objeme pracovných miest;</PARA><PARA>– podľa hodnotenia Euratexu (<I>European Apparel &amp; Textile Organisation</I>) prišlo toto odvetvie v rokoch 2002 – 2009 o 1,2 milióna pracovníkov, čiže o 40 % pracovnej sily, a hodnota textilného priemyslu v EÚ sa znížila o 37 %;</PARA><PARA>– toto odvetvie aj tak predstavuje hodnotu vo výške približne 99,4 miliárd EUR;</PARA><PARA>– počas uvedeného obdobia zaniklo v EÚ v súvislosti s dovozom textilných výrobkov z iných krajín 616 tisíc pracovných miest.</PARA><PARA>Adresujeme Komisii tieto otázky:</PARA><PARA>považuje Komisia zabezpečenie bežných trhových pravidiel v celom priestore EÚ za rozhodujúce a za základnú podmienku európskeho priemyslu a pracovných príležitostí, ktoré vytvára?</PARA><PARA>uznáva, že vstupom týchto textilných a odevných výrobkov pochádzajúcich z Pakistanu a vyrobených v podnikoch, ktoré neriešia otázku detskej práce, ktoré neznášajú náklady na sociálnu ochranu pracovníkov, na ochranu životného prostredia alebo náklady súvisiace s povahou používaných surovín, sa porušujú bežné trhové pravidlá podmienkami, ktorým žiaden európsky podnik nebude schopný konkurovať?</PARA></CONTENT></QUEST>