<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000207">O-000207/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97011">Georgios Koumoutsakos</PERSON>, <PERSON ID="1263">Elmar Brok</PERSON>, <PERSON ID="28474">Ioannis Kasoulides</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000207">Vec: Posledný vývoj v regióne východného Stredozemia </OBJECT><CONTENT><PARA>V posledných mesiacoch sme svedkami rastúceho napätia v regióne východného Stredozemia.</PARA><PARA>Turecko-izraelské vzťahy sa zhoršili. Turecko zhoršilo vzťahy s Izraelom tým, že prerušilo vojenské aj obchodné vzťahy medzi týmito dvomi krajinami a vyhostilo izraelského veľvyslanca, jeho zástupcu a iných služobne starších diplomatov z územia ako reakciu na to, že sa Izrael odmietol ospravedlniť alebo zaplatiť náhradu za deviatich tureckých aktivistov, ktorých zastrelilo izraelské komando v konvoji s humanitárnou pomocou, ktorý sa v roku 2010 snažil prejsť cez izraelskú blokádu mora v pásme Gazy. </PARA><PARA>Ďalším faktorom napätia v regióne je skutočnosť, že Turecko odmieta prijať fakt, že členský štát EÚ môže uplatňovať svoje zákonné zvrchované práva podľa Dohovoru Organizácie spojených národov o morskom práve (UNCLOS), ktorý je súčasťou acquis communautaire. Všetky členské štáty EÚ, samotná EÚ a všetky kandidátske krajiny, okrem jednej, ho podpísali.</PARA><PARA>Problém komplikuje aj skutočnosť, že spomenuté odmietnutie sprevádzajú oficiálne tlačové vyhlásenia a vyjadrenia o hrozbách vrátane použitia sily – vojenskú nevynímajúc – ak by sa takéto práva uplatňovali; to znamená, ak by Cyperská republika vykonávala prieskum ťažby ropy a zemného plynu vo svojej výhradnej hospodárskej zóne v spolupráci s medzinárodnými zmluvnými partnermi. Tento projekt okrem iného prispieva k posilneniu energetickej bezpečnosti EÚ a diferenciácie dodávok.</PARA><PARA>S ohľadom na významnú úlohu EÚ v oblasti, ktorá je taká kritická pokiaľ ide o regionálnu a medzinárodnú bezpečnosť, kladieme Komisii tieto otázky:</PARA><PARA>- Zaoberá sa Komisia situáciou v regióne východného Stredozemia? Ako ju hodnotí ESVČ? K akým záverom dospela?</PARA><PARA>- Aké diplomatické aktivity plánuje EÚ uskutočniť v súlade s medzinárodným právom, a konkrétne s UNCLOS, ako aj v súlade so zásadou solidarity ustanovenou v Lisabonskej zmluve?</PARA><PARA>- Aká je reakcia EÚ na oficiálne vyhlásenia Turecka o zmrazení kontaktov s EÚ počas predsedníctva Cypru?</PARA></CONTENT></QUEST>