<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0214">O-0214/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28393">Luis de Grandes Pascual</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0214">Vec: Kontrola európskeho vzdušného priestoru</OBJECT><CONTENT><PARA>Len pred niekoľkými týždňami vážne incidenty vyvolané španielskymi leteckými dispečermi v súvislosti s uzatvorením španielskeho letového priestoru spôsobili enormné škody španielskym občanom, podnikom a celému hospodárstvu.</PARA><PARA>Tento rok v apríli v dôsledku výbuchu islandskej mal európsky vzdušný priestor vážne problémy, ktoré zasiahli stovky tisíc cestujúcich a viedli k zrušeniu letov a obrovským stratám leteckých spoločností, letísk a európskeho hospodárstva. </PARA><PARA>Čeliac takémuto problému a bez toho, aby boli dotknuté opatrenia prijímané na vnútroštátnej úrovni:</PARA><PARA>Nedomnieva sa Komisia, že by bolo vhodné posilniť schopnosť reagovať na európskej úrovni a vybaviť sa akčnými prostriedkami, ktoré by umožnili účinnejšie reagovať na takéto krízy, ktoré nakoniec postihnú európsky letecký priestor ako celok?</PARA><PARA>Hodlá Komisia prijať konkrétne opatrenia v rámci realizácie jednotného európskeho vzdušného priestoru na posilnenie riadiacej právomoci európskej siete (Eurocontrol) v tejto oblasti?</PARA><PARA>Aké opatrenia navrhuje Komisia na podporu mobility európskych leteckých dispečerov? Nedomnieva sa Komisia, že by bolo vhodné vytvoriť najmä európske tímy, ktoré by bolo možné využívať na bezprostrednú intervenciu a ktoré by poskytovali všetku potrebnú podporu v prípade krízy v jednom z členských štátov, aby sa obmedzili negatívne dosahy na európsku sieť?</PARA><PARA>Nakoniec, v akej miere by mohol program SESAR, ktorý má naozaj technický potenciál na vytvorenie jednotného európskeho vzdušného priestoru, zohrať v budúcnosti vďaka rozvoju používania nových technológií v oblasti leteckých navigačných systémov, zodpovedajúcu úlohu pri riešení takýchto situácií?</PARA></CONTENT></QUEST>