<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Parlament už 30 rokov zlepšuje postavenie žien v EÚ</Title><Topic>Práva žien/Rovnosť príležitostí</Topic><PublicationDate>2009-02-24 - 14:40</PublicationDate><Photography href="20090219PHT50030" title="Muž a žena © BELGA_SCIENCE_AW2" alt="Muž a žena © BELGA_SCIENCE_AW2" ext="jpg" width="512" height="384">Ženy sa mužom v otázke platov ešte nevyrovnali</Photography><Chapo>Na zlepšenom postavení žien v spoločnosti má značný vplyv aj európska legislatíva. Parlament sa vo svojich aktivitách zameriava najmä na rovnoprávnosť mužov a žien na pracovisku či na boj proti diskriminácii a násiliu. Poslanci na to využívajú viacero nástrojov: legislatívu, podporu mimovládnych projektov či vlastné kampane.</Chapo><Content><xhtml:div>

<xhtml:div align="justify">Princíp rovnaká mzda za rovnakú prácu je zakotvený už v zakladajúcich Rímskych zmluvách z roku 1957. Prvé európske smernice, ktoré túto zásadu ďalej rozvinuli, sa však objavili až v polovici 70-tych rokov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Európska legislatíva</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Postavenie žien v spoločnosti sa aj vďaka európskym zákonom zlepšilo. V roku 2006 zastávalo manažérske miesta v krajinách EÚ 32,6 %. Na Slovensku to bolo o niečo menej - 27,7 %. Ženy sa tiež častejšie objavujú v politike. Kým vo voľbách v roku 1979 bolo v Európskom parlamente 16,3 % žien, dnes obsadzujú europoslankyne asi 31 % kresiel. </xhtml:div>
<xhtml:div align="justify"> </xhtml:div>
<xhtml:div align="justify">Európska legislatíva tiež zlepšila bezpečnosť a ochranu zdravia pri práci v prípade tehotných či dojčiacich žien. Na európskej úrovni sa tiež zaviedla definícia diskriminácie na základe pohlavia či sexuálneho obťažovania. </xhtml:div>
<xhtml:div align="justify"> </xhtml:div>
<xhtml:div align="justify">Nepodarilo sa však úplne všetko. Problémom napríklad zostáva rovnosť platov. Ženy v EÚ za rovnakú prácu zarábajú o 17 % menej ako muži. Na Slovensku je rozdiel dokonca ešte väčší - takmer 24 %. Poslanci preto v novembri 2008 požiadali Komisiu, aby prehodnotila smernicu v tejto oblasti a navrhla zmeny.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Podpora "mimovládiek"</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Nie všetko sa však podarí dosiahnuť prijatím zákona. V prípade násilia voči ženám sa napríklad využíva pomoc mimovládnych organizácií. Ide o pomerne rozšírený problém. Odhaduje sa, že fyzické násilie na vlastnej koži aspoň raz prežilo 20 až 25 % žien. Každá desiata žena v EÚ tiež čelila sexuálnemu násiliu.</xhtml:div>
<xhtml:div align="justify"> </xhtml:div>
<xhtml:div align="justify">Parlament spoločne s ministrami krajín EÚ preto v roku 1997 schválil program Daphne. Prostredníctvom peňazí z EÚ sa tak podporujú projekty mimovládnych organizácií, ktoré bojujú proti násiliu páchanom na deťoch, mládeži a ženách.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Kampaň proti nútenej prostitúcii</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V niektorých prípadoch Parlament spustí dokonca vlastnú kampaň. Tak to bolo napríklad pri nútenej prostitúcii. Tento fenomén sa najčastejšie objavuje počas veľkých športových podujatí. Práve pred poslednými Majstrovstvami sveta vo futbale, ktoré sa v roku 2006 uskutočnili v Nemecku, spustil kampaň proti nútenej prostitúcii Výbor pre práva žien. </xhtml:div>
<xhtml:div align="justify"> </xhtml:div>
<xhtml:div align="justify">"Kampaň s názvom ‘Červená karta nútenej prostitúcii’ bola veľmi úspešná, pretože pozitívne prispela k obmedzeniu obchodovania so ženami a nútenej prostitúcie počas zápasov majstrovstiev sveta," myslí si predsedníčka Výboru pre práva žien, slovenská poslankyňa zo skupiny ľudovcov a európskych demokratov Anna Záborská. Podobná kampaň sa následne objavila aj počas Majstrovstiev Európy vo futbale v roku 2008.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Semináre a inštitút</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Nie ku všetkým problémom môže Európsky parlament schváliť nové zákony. V niektorých oblastiach to totiž nespadá pod jeho právomoci. V takomto prípade sa poslanci snažia upútať pozornosť prostredníctvom nelegislatívnych správ či seminárov. Za posledných päť rokov sa týmto spôsobom Parlament zaoberal rodovými stereotypmi v reklamách, znetvorovaniu ženských pohlavných orgánov,  či ženám vo väzení, na vidieku alebo v politike.</xhtml:div>
<xhtml:div align="justify"> </xhtml:div>
<xhtml:div align="justify">V roku 2006 poslanci sa spoločne s ministrami krajín EÚ rozhodli vytvoriť Európsky inštitút pre rodovú rovnosť. Inštitúcia so sídlom vo Viľnuse má okrem iného zbierať údaje o rodovej rovnosti v EÚ.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Európske voľby, ochrana zdravia</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Parlament sa bude otázkou rodovej rovnosti zaoberať aj v najbližších mesiacoch. Vo štvrtok 5. marca organizuje Výbor pre práva žien seminár na tému "Ženy a európske voľby". V máji sa zas na plenárnom zasadnutí rozhodne o znení legislatívy, ktorá upraví podmienky bezpečnosti a ochrany zdravia pri práci v prípade tehotných či dojčiacich žien a zabezpečí rodovú rovnosť v prípade samostatne zárobkovo činných osôb.</xhtml:div>

</xhtml:div></Content><REF text-before="reference_abbr"><ns1:ID>20090223STO50152</ns1:ID></REF><Knowmore text-before="more"><Link href="/sides/getDoc.do?pubRef=-//EP//TEXT+IM-PRESS+20081117BRI42139+ITEM-011-EN+DOC+XML+V0//EN&amp;language=EN"><ANCHOR ID='2' FAMILY='IM-PRESS'>Rozdiel v platoch mužov a žien pretrváva (anglicky)</ANCHOR></Link><Link href="/sides/getDoc.do?pubRef=-//EP//TEXT+IM-PRESS+20060307STO05868+0+DOC+XML+V0//SK"><ANCHOR ID='3' FAMILY='IM-PRESS'>Boj proti nútenej prostitúcii</ANCHOR></Link><Link href="/sides/getDoc.do?pubRef=-//EP//TEXT+IM-PRESS+20070516IPR06755+0+DOC+XML+V0//SK"><ANCHOR ID='4' FAMILY='IM-PRESS'>Program Daphne</ANCHOR></Link><Link href="/activities/committees/homeCom.do?body=FEMM">Výbor pre práva žien a rodovú rovnosť</Link><Link href="/sides/getDoc.do?pubRef=-//EP//TEXT+IM-PRESS+20090119IPR46558+0+DOC+XML+V0//EN&amp;language=EN"><ANCHOR ID='6' FAMILY='IM-PRESS'>Návrh smernice o materskej dovolenke (anglicky)</ANCHOR></Link><Link href="http://ec.europa.eu/social/main.jsp?catId=681&amp;langId=sk">Najnovšie údaje o rozdiele v platoch mužov a žien</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20090219PHT50030.jpg</URL>
</LINK>
<LINK>
<LANGUAGE>SK</LANGUAGE>
<RANK>5</RANK>
<ORIGIN>LINK</ORIGIN>
<URL>/activities/committees/homeCom.do?body=FEMM</URL>
</LINK>
<LINK>
<LANGUAGE>SK</LANGUAGE>
<RANK>7</RANK>
<ORIGIN>LINK</ORIGIN>
<URL>http://ec.europa.eu/social/main.jsp?catId=681&amp;langId=sk</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20081117BRI42139 ITEM-011-EN NOT XML V0//SK</LINK-TARGET-PUBREF>
</LINK>
<LINK ID='2'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20060307STO05868 0 NOT XML V0//SK</LINK-TARGET-PUBREF>
</LINK>
<LINK ID='3'>
<LINK-POS ID='4'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070516IPR06755 0 NOT XML V0//SK</LINK-TARGET-PUBREF>
</LINK>
<LINK ID='4'>
<LINK-POS ID='6'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20090119IPR46558 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>