<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0174">O-0174/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="28407">Willy Meyer</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="97020">Guido Milana</PERSON></TI-AUTHOR></TI><OBJECT OBJID="OBJ0174">Vec: Situácia v Západnej Sahare</OBJECT><CONTENT><PARA>Dozvedeli sme sa, že v posledných týždňoch sa v okolí niektorých z hlavných okupovaných miest Západnej Sahary odohráva nový a nebývalý fenomén: vyše 12 000 sahrawských mužov, žien a detí doslova opúšťajú svoje mestá a stavajú si stany na periférii miest El Aaiún, Smara a Boujdour. Toto sťahovanie sa ľudí, ktorých neustále pribúda, je novým spôsobom protestovania proti neudržateľnej politickej a sociálno-ekonomickej situácii pôvodných obyvateľov tohto územia, ktorí sú nielen obeťami útlaku, diskriminácie a všetkých druhov neprávostí, ale sú považovaní aj za treťotriednych občanov vlastnej krajiny. Sahrawčania z okupovaných území sú svedkami vyčerpávania a plienenia svojich vlastných prírodných zdrojov, pričom z ich nelegálnej ťažby nemajú žiaden úžitok. Spolu s množstvom obmedzení a kategorického odmietnutia zo strany Maroka umožniť OSN zorganizovať slobodné a spravodlivé referendum to vyvoláva veľké vlny protestov, ktoré práve prebiehajú.</PARA><PARA>Na tieto nové tábory dozerajú marocká armáda, polícia a žandári, ktorí bránia dodávkam vody a jedla. Mnoho ľudí začali postihovať choroby spojené s novými neľudskými podmienkami. Podľa hnutia Frente Polisario môže táto kritická situácia vyústiť do skutočnej humanitárnej tragédie s nepredvídateľnými dôsledkami.</PARA><PARA>1.  Je Komisia oboznámená s touto situáciou?</PARA><PARA>2.  Aké dôsledky z toho Komisia vyvodí, pokiaľ ide o vzťahy medzi EÚ a Marokom?</PARA><PARA>3.  Mieni Komisia vyzvať marockú vládu, aby:</PARA><PARA>– stiahla svoje bezpečnostné jednotky z oblasti, kde sú zriadené tábory, a umožnila, aby sa k bezbrannému civilnému obyvateľstvu dostali všetky dodávky;</PARA><PARA>– zastavila svoju politiku diskriminácie a porušovania ľudských práv, ktorú uplatňuje voči sahrawskému obyvateľstvu, ako aj plienenie prírodných zdrojov na tomto území;</PARA><PARA>– dodržiavala medzinárodné záväzky a umožnila obyvateľom Západnej Sahary, aby sa slobodne rozhodli o svojej budúcnosti v slobodnom a spravodlivom referende, ktoré je jediným možným spôsobom, ako ukončiť tento konflikt?</PARA></CONTENT></QUEST>