<AQE.QER><ANSWER AID="AE-011986-11" QIDREFS=""><HEAD.A><TI3><P.WQ>Odpoveď vysokej predstaviteľky a podpredsedníčky Ashtonovej v mene Komisie</P.WQ></TI3><P.WQ><DATE.WQ DATE.DOC="">(17. februára 2012)</DATE.WQ></P.WQ></HEAD.A><CONTENTS CTNID="AC-E-011986-11"><P>Dňa 1. decembra 2011 súhlasila Rada pre zahraničné veci s rozšírením existujúcich sankcií voči Iránu. S týmto cieľom Rada rozhodla o tom, že by sa mali preskúmať dodatočné opatrenia, medzi ktoré budú patriť aj opatrenia zamerané na vážne ohrozenie iránskeho finančného systému, opatrenia v sektore dopravy a energetiky, opatrenia proti Zboru iránskych revolučných gárd, ako aj opatrenia v iných oblastiach. Rada poverila prípravné orgány Rady úlohou ďalej rozpracovať tieto opatrenia, aby boli prijaté najneskôr na budúcom zasadnutí Rady pre zahraničné veci. Rada s tým súhlasila kvôli svojmu vážnemu a prehlbujúcemu sa znepokojeniu v súvislosti s charakterom iránskeho jadrového programu, a predovšetkým so zisteniami týkajúcimi sa činností Iránu súvisiacich s vývojom vojenskej jadrovej technológie, ktoré sa uvádzajú v najnovšej správe Medzinárodnej agentúry pre atómovú energiu (MAAE). Pri vypracovávaní nových opatrení voči Iránu v súlade so zmienenými závermi Rady pomáhajú prípravným orgánom Rady tak Európska služba pre vonkajšiu činnosť, ako aj útvary Komisie. </P></CONTENTS></ANSWER></AQE.QER>