<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0054">O-0054/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="28254">Karin Resetarits</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0054">Vec: Úsilie EÚ ukončiť izoláciu tureckej komunity na Cypre</OBJECT><CONTENT><PARA>Po negatívnom výsledku referenda v Cyperskej republike z 24. apríla 2004, v dôsledku ktorého sa nepodarilo dosiahnuť, aby k Európskej únii pristúpil zjednotený Cyprus, vyjadrila Rada dňa 26. apríla 2004 svoje odhodlanie ukončiť izoláciu tureckej komunity na Cypre.</PARA><PARA>Hoci bolo prijaté nariadenie o demarkačnej línii a schválená finančná pomoc, vo vzťahu k navrhnutému  nariadeniu o priamom obchode sa nezaznamenal žiaden pokrok. Dôveryhodnosť Európskej únie v plnení jej záväzkov je spochybnená a tureckí Cyperčania, ktorí podporujú komplexné urovnanie problému, naďalej zostávajú v izolácii a pod politickým tlakom zo strany tvrdých nacionalistov. <BRK/></PARA><PARA>Aké iniciatívy mieni úradujúce   portugalské predsedníctvo podniknúť, aby sa dosiahla dohoda v otázke   nariadenia o priamom obchode? Aké dočasné opatrenia by sa mohli zaviesť   na zjednodušenie obchodu a obchodných vzťahov s tureckou komunitou na   Cypre v prípade, že bude naďalej pretrvávať súčasná patová situácia   v Rade? <BRK/></PARA><PARA>Aké ďalšie kroky podnikne   úradujúce portugalské predsedníctvo na to, aby sa splnili záväzky, ktoré   na seba Európska únia prevzala v apríli 2004, najmä pokiaľ ide o účasť   univerzít tureckej komunity na Cypre v bolonskom procese a o prístup   študentov tureckej komunity na Cypre k študentským výmenným programom   EÚ? <BRK/></PARA><PARA>Ako hodnotí úradujúce   portugalské predsedníctvo účinnosť opatrení, ktoré EÚ prijala s cieľom   ukončiť izoláciu tureckej komunity na Cypre?</PARA></CONTENT></QUEST>