<QUEST><TI><TI-INTRO>ÚSTNA OTÁZKA <QREF QID="H-2009-0471">H-0471/09</QREF></TI-INTRO><TI-SESSION>pre hodinu otázok na schôdzi v decembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28115">Mairead McGuinness</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0471">Vec: Kontroly nákladných vozidiel v prístave Calais</OBJECT><CONTENT><PARA>Dopravcovia, ktorí cestou do Spojeného kráľovstva prechádzajú prístavom Calais, už nejaký čas zaznamenávajú problémy súvisiace s tým, že ich vozidlá sú podrobované kontrole zo strany francúzskych a britských orgánov, ktoré zisťujú, či sa v nich nenachádzajú nelegálni prisťahovalci. Zdá sa, že kontroly, ktoré uplatňujú orgány Spojeného kráľovstva v prípade vozidiel vstupujúcich na ich územie, sú prísnejšie ako kontroly vykonávané francúzskymi orgánmi. Pokiaľ počas povinných kontrol vykonávaných Agentúrou Spojeného kráľovstva pre správu hraníc (UK Border Agency) dôjde k odhaleniu nelegálnych prisťahovalcov, ktorých neodhalili francúzske orgány, dopravcovia sú povinní zaplatiť priamo na mieste pokutu.</PARA><PARA>Môže sa Komisia vyjadriť k tejto pretrvávajúcej situácii? Nedomnieva sa Komisia, že je potrebné zabezpečiť väčšiu rovnováhu medzi kontrolami vykonávanými francúzskymi orgánmi (ktoré spadajú pod kontroly hraníc schengenského priestoru) a kontrolami zo strany orgánov Spojeného kráľovstva? Považuje Komisia za spravodlivé, že za zlyhania v procese kontroly nesú zodpovednosť dopravcovia?</PARA></CONTENT></QUEST>