<MOTION LG="SK" TYPE="RC">
<COVER>
<DATE-DEPOSIT DATE="20061213">13.12.2006</DATE-DEPOSIT>
<NUM-MOTION-LIST>
<NUM-MOTION TYPE="B6" NUM="0648" YEAR="2006"><ANCHOR ID="1" FAMILY="DOC-B" TYPE="B6" YEAR="2006" NUMBER="0648">B6‑0648/2006</ANCHOR></NUM-MOTION>} 
<NUM-MOTION TYPE="B6" NUM="0653" YEAR="2006"><ANCHOR ID="2" FAMILY="DOC-B" TYPE="B6" YEAR="2006" NUMBER="0653">B6‑0653/2006</ANCHOR></NUM-MOTION>} 
<NUM-MOTION TYPE="B6" NUM="0654" YEAR="2006"><ANCHOR ID="3" FAMILY="DOC-B" TYPE="B6" YEAR="2006" NUMBER="0654">B6‑0654/2006</ANCHOR></NUM-MOTION>} 
<NUM-MOTION TYPE="B6" NUM="0656" YEAR="2006"><ANCHOR ID="4" FAMILY="DOC-B" TYPE="B6" YEAR="2006" NUMBER="0656">B6‑0656/2006</ANCHOR></NUM-MOTION>} 
<NUM-MOTION TYPE="B6" NUM="0659" YEAR="2006"><ANCHOR ID="5" FAMILY="DOC-B" TYPE="B6" YEAR="2006" NUMBER="0659">B6‑0659/2006</ANCHOR></NUM-MOTION>} RC1</NUM-MOTION-LIST>
<TITLE-COV>
	<INT-TITLE><B>SPOLOČNÝ NÁVRH UZNESENIA</B></INT-TITLE>
<PARA>
	<CONTENT>ktorý v súlade s článkom 115 ods. 5 rokovacieho poriadku predkladajú</CONTENT></PARA>
<PARA>
	<CONTENT>
<LIST TYPE="DASH">
	<ITEM><SYMBOL>–</SYMBOL><CONTENT>Michael Gahler, Maria Martens, José Javier Pomés Ruiz, Bernd Posselt a Charles Tannock v mene Skupiny Európskej ľudovej strany (kresťanských demokratov) a európskych demokratov</CONTENT></ITEM>
	<ITEM><SYMBOL>–</SYMBOL><CONTENT>Pasqualina Napoletano, Elena Valenciano Martínez-Orozco, Miguel Angel Martínez Martínez, Marie-Arlette Carlotti, María Sornosa Martínez a Pierre Schapira v mene Socialistickej skupiny v Európskom parlamente</CONTENT></ITEM>
	<ITEM><SYMBOL>–</SYMBOL><CONTENT>Marios Matsakis v mene Skupiny Aliancie liberálov a demokratov za Európu</CONTENT></ITEM>
	<ITEM><SYMBOL>–</SYMBOL><CONTENT>Raül Romeva i Rueda, Marie-Hélène Aubert, Margrete Auken a Hiltrud Breyer v mene Skupiny zelených/Európskej slobodnej aliancie</CONTENT></ITEM>
	<ITEM><SYMBOL>–</SYMBOL><CONTENT>Luisa Morgantini a Ilda Figueiredo v mene Konfederatívnej skupiny Európskej zjednotenej ľavice - Nordickej zelenej ľavice</CONTENT></ITEM>
	<ITEM><SYMBOL>–</SYMBOL><CONTENT>Cristiana Muscardini, Roberta Angelilli, Michał Tomasz Kamiński, Adam Jerzy Bielan, Hanna Foltyn-Kubicka, Marcin Libicki and Mieczysław Edmund Janowski, v mene Skupiny Únie za Európu národov</CONTENT></ITEM>
</LIST></CONTENT></PARA>
<PARA>
	<CONTENT>a ktorý nahrádza návrhy týchto skupín:</CONTENT></PARA>
<PARA>
	<CONTENT>
<LIST TYPE="DASH">
	<ITEM><SYMBOL>–</SYMBOL><CONTENT>PPE-DE (<ANCHOR ID="6" FAMILY="DOC-B" TYPE="B6" YEAR="2006" NUMBER="0648">B6‑0648/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>GUE/NGL (<ANCHOR ID="7" FAMILY="DOC-B" TYPE="B6" YEAR="2006" NUMBER="0653">B6‑0653/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>UEN (<ANCHOR ID="8" FAMILY="DOC-B" TYPE="B6" YEAR="2006" NUMBER="0654">B6‑0654/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>PSE (<ANCHOR ID="9" FAMILY="DOC-B" TYPE="B6" YEAR="2006" NUMBER="0656">B6‑0656/2006</ANCHOR>)</CONTENT></ITEM>
	<ITEM><SYMBOL>–</SYMBOL><CONTENT>Verts/ALE (<ANCHOR ID="10" FAMILY="DOC-B" TYPE="B6" YEAR="2006" NUMBER="0659">B6‑0659/2006</ANCHOR>)</CONTENT></ITEM>
</LIST></CONTENT></PARA>
<PARA>
	<CONTENT>o účasti síl OSN na pohlavnom zneužívaní v Libérii a Haiti</CONTENT></PARA>
</TITLE-COV><NUM-PE-LIST>
<NUM-PE NUM="382.909">PE 382.909</NUM-PE>v01-00}
<NUM-PE NUM="382.914">PE 382.914</NUM-PE>v01-00}
<NUM-PE NUM="382.915">PE 382.915</NUM-PE>v01-00}
<NUM-PE NUM="382.917">PE 382.917</NUM-PE>v01-00}
<NUM-PE NUM="382.920">PE 382.920</NUM-PE>v01-00} RC1</NUM-PE-LIST></COVER>
<TITLE-DOC>
<PARA><CONTENT><B>Uznesenie Európskeho parlamentu o účasti síl OSN na pohlavnom zneužívaní v Libérii a  Haiti</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na konferenciu OSN na vysokej úrovni o odstránení pohlavného zneužívania a týrania páchaného pracovníkmi OSN a nevládnych organizácii, ktorá sa konala 4. decembra 2006 v New Yorku, a so zreteľom na pripomienky generálneho tajomníka vyjadrené na tejto konferencii,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Štvrtý ženevský dohovor z roku 1949 a dodatočné protokoly z roku 1997 o ochrane žien pred znásilnením a ostatnými formami pohlavného násilia,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Deklaráciu OSN z 20. decembra 1993 o odstránení násilia páchaného na ženách a Dohovor OSN z 20. novembra 1989 o právach dieťaťa, </CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rezolúciu Bezpečnostnej rady OSN 1325 (2000) z 31. októbra 2000 o ženách, mieri a bezpečnosti,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rezolúciu Bezpečnostnej rady OSN 1265 (1999) zo 17. septembra 1999 o ochrane civilného obyvateľstva počas ozbrojených konfliktov a najmä na jej odsek 14, podľa ktorého musia mať pracovníci OSN pôsobiaci pri nastolení, udržiavaní a konsolidácii mieru primerané vzdelanie, najmä v oblasti ľudských práv vrátane predpisov týkajúcich sa rodovej rovnosti,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Rímsky štatút Medzinárodného trestného súdu, prijatý 17. júla 1998, najmä na jeho články 7 a 8, ktoré kvalifikujú znásilnenie, sexuálne vykorisťovanie, nútenú prostitúciu, násilné tehotenstvo, nútenú sterilizáciu a akúkoľvek inú formu pohlavného násilia ako zločiny proti ľudskosti a vojnové zločiny a považujú ich za formu mučenia a závažný vojnový zločin, či už sa počas medzinárodných alebo vnútorných konfliktov diali systematicky alebo nie,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rezolúciu Bezpečnostnej rady OSN 1712 (2006) z 29. septembra 2006 o Libérii,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu Zeid Ra'Ad Zeid Al-Husseina, poradcu generálneho tajomníka  pre pohlavné zneužívanie a týranie počas mierových operácii OSN pod názvom Komplexná stratégia na odstránenie pohlavného zneužívania a týrania v budúcnosti počas mierových operácii OSN,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu útvaru OSN pre interný audit  (OIOS) z 5. januára 2005 pod názvom Vyšetrovania OIOS zamerané na obvinenia z pohlavného zneužívania a týrania počas misie OSN v Demokratickej republike Kongo,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu Výboru pre práva žien a rodovú rovnosť a stanovisko Výboru pre zahraničné veci a Výboru pre rozvoj (A6- 0159/2006),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 115 ods. 5 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže nedávne tvrdenia o tom, že pracovníci mierových jednotiek v Haiti a v Libérii  znásilňujú tamojšie deti a nútia ich k prostitúcii, sú posledné zo smutnej série podobných škandálov vrátane pedofilných činov spáchaných pracovníkmi OSN v Demokratickej republike Kongo a obchodovania s ľuďmi v Kosove,</CONTENT></PARA>
<PARA>
<SYMBOL>B.</SYMBOL>
<CONTENT>keďže vo svete sa pohybuje takmer 100 000 príslušníkov mierových síl OSN, z ktorých prevažná väčšina vykonáva svoje úlohy lojálne a čestne, ale ktorých prispievanie k mieru a bezpečnosti podrývajú závažne činy pohlavného zneužívania, ktoré pácha niekoľko jednotlivcov spomedzi pracovníkov OSN,</CONTENT></PARA>
<PARA>
<SYMBOL>C. </SYMBOL>
<CONTENT>keďže od roku 2004 OSN viedla vyšetrovanie voči 319 príslušníkom mierových jednotiek podozrivých z pohlavného zneužívania a prijala disciplinárne opatrenia voči 179 vojakom, civilistom a príslušníkom polície,</CONTENT></PARA>
<PARA>
<SYMBOL>D.</SYMBOL>
<CONTENT>keďže pracovníci OSN prepustení z tejto organizácie z dôvodu páchania pohlavného násilia sú vo svojej krajine pôvodu len zriedkakedy potrestaní,</CONTENT></PARA>
<PARA>
<SYMBOL>E.</SYMBOL>
<CONTENT>keďže jediným účelom mierových misií je pomôcť krajinám zmietaným v občianskej vojne alebo medzinárodnom konflikte pri obnove stability, zabezpečení verejnej bezpečnosti a nastolení vlády zákona,</CONTENT></PARA>
<PARA>
<SYMBOL>1. </SYMBOL>
<CONTENT>vyjadruje hlboké pohoršenie nad hroznými trestnými činmi spáchanými pracovníkmi OSN vrátane výmenného obchodu jedlo za pohlavný styk;</CONTENT></PARA>
<PARA>
<SYMBOL>2. </SYMBOL>
<CONTENT>odsudzuje činy príslušníkov mierových síl OSN v Haiti a v Libérii, ktorí podrobovali deti znásilňovaniu a prostitúcii;</CONTENT></PARA>
<PARA>
<SYMBOL>3. </SYMBOL>
<CONTENT>odsudzuje všetky činy pohlavného zneužívania a vykorisťovania, ako aj všetky ostatné formy trestných činov páchaných pracovníkmi OSN, ktorými porušujú ľudské práva a do očí bijúcim spôsobom odporujú mierovému a humanitárnemu poslaniu samotnej organizácie a zrádzajú ho; </CONTENT></PARA>
<PARA>
<SYMBOL>4. </SYMBOL>
<CONTENT>vyzdvihuje osobitne nehanebný charakter takýchto činov, ktorých obeťou sa stávajú mimoriadne zraniteľní a bezmocní miestni obyvatelia, ktorých by mali pracovníci OSN chrániť, a nie zneužívať;</CONTENT></PARA>
<PARA>
<SYMBOL>5. </SYMBOL>
<CONTENT>vyzýva všetky členské štáty, ktoré vysielajú pracovníkov OSN na mierové misie, aby sa podrobne zaoberali každým obvinením z pohlavného zneužívania a vykorisťovania, najmä tými, ktoré sa týkajú neplnoletých osôb, a aby čo najrýchlejšie postavili pred súd jednotlivcov, ktorí spáchali trestný čin pohlavného zneužívania;</CONTENT></PARA>
<PARA>
<SYMBOL>6.</SYMBOL>
<CONTENT>vyzýva generálneho tajomníka OSN, aby vykonal ďalšie vyšetrovanie úlohy mierových a humanitárnych pracovníkov OSN pri pohlavnom zneužívaní a týraní detí a zraniteľných osôb s cieľom zriadiť účinný systém kontroly a presadiť politiku OSN s nulovou toleranciou;</CONTENT></PARA>
<PARA>
<SYMBOL>7.</SYMBOL>
<CONTENT>víta nedávnu konferenciu OSN na vysokej úrovni konanú 4. decembra 2006, ktorá sa venovala otázkam prevencie nenáležitého pohlavného správania zo strany vyslaných pracovníkov, ako aj oznámenie generálneho tajomníka o pokračujúcej stratégii pomoci obetiam pohlavného zneužívania a týrania, a tiež využívania vzoriek DNA na prevenciu pohlavného zneužívania v budúcnosti;</CONTENT></PARA>
<PARA>
<SYMBOL>8.</SYMBOL>
<CONTENT>vyjadruje vážne obavy zo správ o tzv. politike mlčanlivosti v niektorých misiách OSN, ktorá pramení zo strachu pred potrestaním a odplatou; vyzýva OSN, aby podnikla potrebné kroky na vytvorenie takého pracovného prostredia, ktoré pracovníkom umožní hlásiť prípady zneužívania bez toho, aby sa museli obávať nepríjemnej odplaty;</CONTENT></PARA>
<PARA>
<SYMBOL>9.</SYMBOL>
<CONTENT>zdôrazňuje, že napriek súčasným opatreniam a dlhodobému prístupu OSN presadzujúcemu tzv. nulovú toleranciu pretrvávajú obvinenia z nenáležitého pohlavného správania, zdôrazňuje tiež, že ak OSN okamžite neskoncuje s takýmto správaním, bude to mať neblahé dôsledky na dôveryhodnosť a morálnu autoritu inštitúcie ako takej, a upozorňuje tiež, že niektoré štáty môžu nakoniec znížiť počet svojich jednotiek v čase, keď sú mierové misie osobitne potrebné;</CONTENT></PARA>
<PARA>
<SYMBOL>10.</SYMBOL>
<CONTENT>vyzdvihuje ťažkosti, ktorým čelí OSN v súvislosti s potrestaním príslušníkov jednotiek, ktorí boli uznaní za vinných z pohlavného  zneužívania, pretože hlavnú zodpovednosť za vyškolenie a prípadne potrestanie príslušníkov jednotiek nesú naďalej členské štáty; naliehavo preto vyzýva jednotlivé štáty, aby kedykoľvek v prípade potreby uplatňovali disciplinárne opatrenia;</CONTENT></PARA>
<PARA>
<SYMBOL>11.</SYMBOL>
<CONTENT>víta cieľ pripraviť záväznú dohodu OSN o potrestaní príslušníkov mierových síl, ktorí spáchajú trestný čin pohlavného zneužívania;</CONTENT></PARA>
<PARA>
<SYMBOL>12.</SYMBOL>
<CONTENT>zdôrazňuje, že takáto dohoda by mala obsahovať aj opatrenia, ktoré by zabránili opätovnému povolaniu  pracovníkov OSN obvinených z pohlavného zneužívania, zriadili by fond pomoci  obetiam pohlavného zneužívania a stanovili opatrenia na zlepšenie odborného vzdelávania pracovníkov OSN v oblasti ľudských práv;</CONTENT></PARA>
<PARA>
<SYMBOL>13.</SYMBOL>
<CONTENT>žiada OSN, aby podnikla kroky na zabezpečenie ochrany zraniteľných skupín obyvateľstva, najmä žien, detí a utečencov v oblastiach, v ktorých pôsobia jednotky OSN; vyzýva ďalej OSN a EÚ, aby podporili opatrenia na posilnenie postavenia žien počas vojnových konfliktov a po nich, aby tak boli menej vystavené pohlavnému zneužívaniu;</CONTENT></PARA>
<PARA>
<SYMBOL>14.</SYMBOL>
<CONTENT>víta národnú kampaň na boj proti pohlavnému zneužívaniu a týraniu (SEA), ktorú spustila libérijská vláda 4. decembra 2006 v spolupráci s OSN, organizáciami občianskej spoločnosti a v súvislosti s výzvou prezidentky Johnson-Sirleafovej medzinárodnému spoločenstvu „nevyužívať svoje bohatstvo a moc na pohlavné zneužívanie detí a žien”;</CONTENT></PARA>
<PARA>
<SYMBOL>15.</SYMBOL>
<CONTENT>vyjadruje uznanie práci mierových misií OSN pri podpore mieru a bezpečnosti na celom svete;</CONTENT></PARA>
<PARA>
<SYMBOL>16.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, generálnemu tajomníkovi OSN a členským štátom OSN.</CONTENT></PARA></CORPUS>
</MOTION>