<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0030">O-0030/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4747">Paolo Costa</PERSON> v mene <COMMITTEE COMMID="818">Výboru pre dopravu a cestovný ruch</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0030">Vec: Financovanie transeurópskych dopravných sietí (TEN-T)</OBJECT><CONTENT><PARA>Dokončenie TEN-T má rozhodujúci vplyv na plnenie lisabonských cieľov. Namiesto zlátaniny nesúladných projektov potrebuje Európa súdržnú sieť, aby sa zvýšila jej konkurencieschopnosť. V prípade, že nedôjde k vytvoreniu sľubovanej dopravnej siete, stratia európske inštitúcie svoju dôveryhodnosť v očiach občanov a aj v regiónoch Európy.</PARA><PARA>Rada navrhla vo finančnom výhľade na obdobie rokov 2007 až 2013 sumu vo výške len 6 miliárd EUR; menej ako jednu tretinu sumy navrhnutej Parlamentom. Návrh Rady jasne nedostačuje, dokonca ani pre cezhraničné úseky projektov, ktoré sú najdôležitejšími prioritami. Na tieto úseky a s nimi spojenú infraštruktúru je potrebných najmenej 8 175 miliárd EUR. Okrem toho sú v krátkej dobe potrebné ďalšie 4 miliardy EUR na ostatné rozhodujúce aspekty prioritných projektov, keďže sa postupne vyvíjajú.</PARA><PARA>Aké opatrenia hodlá Rada prijať, aby zabezpečila dostatočné množstvo finančných prostriedkov v rozpočte TEN-T aspoň na spolufinancovanie projektov, ktoré sú kľúčovou prioritou, v priebehu budúcich siedmich rokov a podporu prinajmenšom rozhodujúcejších aspektov ostatných prioritných projektov?</PARA><PARA>Aké opatrenia hodlá Rada prijať, aby nové nástroje financovania, ktoré navrhla, boli k dispozícii pred záverom roka 2006 s cieľom nadobudnutia účinnosti v období rokov 2007 až 2013?</PARA><PARA>Ako zabezpečí Rada sumu vo výške aspoň 1 miliardy EUR pre európsky pôžičkový záručný nástroj?</PARA></CONTENT></QUEST>