<MOTION LG="SK" TYPE="RE">
<COVER>
<DATE-DEPOSIT DATE="20080930">30.9.2008</DATE-DEPOSIT>
<NUM-MOTION TYPE="B6" NUM="0522" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0522">B6‑0522/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásenia Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Caroline Lucas, Alain Lipietz, Carl Schlyter a Frithjof Schmidt</CONTENT></PARA>
<PARA>
	<CONTENT>v mene skupiny Verts/ALE</CONTENT></PARA>
<PARA>
	<CONTENT>o pozastavení rokovaní o rozvojovej agende WTO z Dauhy</CONTENT></PARA>
</TITLE-COV><NUM-PE NUM="413.311">PE413.311</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0522">B6‑0522/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o pozastavení rokovaní o rozvojovej agende WTO z Dauhy</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na ministerské vyhlásenie Svetovej obchodnej organizácie (WTO) zo 14. novembra 2001 v Dauhe,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o rozvojovej agende z Dauhy,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na záverečný dokument výročného zasadnutia parlamentnej konferencie o WTO v roku 2008 prijatý konsenzom dňa 12. septembra 2008 v Ženeve,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže ministerské rozhovory WTO v júli 2008 priniesli určitý pokrok, ale nesplnili svoj cieľ uzavrieť rokovania o hlavných nedoriešených otázkach rozvojovej agendy z Dauhy,</CONTENT></PARA>
<PARA>
<SYMBOL>B.</SYMBOL>
<CONTENT>keďže vyhliadky na uzavretie rozvojovej agendy z Dauhy do jesene 2009 slabnú kvôli tomu, že nie je pravdepodobné, že by sa uskutočnili seriózne rokovania o kľúčových otázkach, kým nová administratíva USA nesformuje svoje postoje k obchodnej politike,</CONTENT></PARA>
<PARA>
<SYMBOL>C.</SYMBOL>
<CONTENT>keďže v centre rokovaní musia naďalej zostať životne dôležité záujmy rozvojových krajín a záväzky všetkých členov WTO, ak sa má rozvojová agenda z Dauhy stať skutočným rozvojovým kolom,</CONTENT></PARA>
<PARA>
<SYMBOL>D.</SYMBOL>
<CONTENT>keďže neúspech júlových ministerských rokovaní o ochrannom opatrení týkajúcom sa potravinovej bezpečnosti, čo je mimoriadne dôležitá otázka pre mnohé rozvojové krajiny, ale pre obchodné toky poľnohospodárskych produktov má malý význam, zdôrazňuje skutočnosť, že koncepcia rozvoja na základe rozvojovej agendy z Dauhy stratila dynamiku a je nutné ju preformulovať,</CONTENT></PARA>
<PARA>
<SYMBOL>E.</SYMBOL>
<CONTENT>keďže rokovacia pozícia niektorých priemyselne vyspelých členov WTO sa ukázala byť v rozpore so životne dôležitými záujmami rozvojových krajín, ako tomu bolo aj v ďalších prípadoch počas siedmich rokov rokovaní o rozvojovej agende z Dauhy, a preto nepomohla dosiahnuť kompromisy v rámci celej členskej základne WTO, napríklad pokiaľ ide o dotácie pre výrobcov bavlny,</CONTENT></PARA>
<PARA>
<SYMBOL>F.</SYMBOL>
<CONTENT>keďže postupy na dosiahnutie dohody pri rokovaniach o rozvojovej agende z Dauhy boli čoraz výlučnejšie, čo vyvrcholilo na júlových ministerských mikrorokovaniach, na ktorých sa de facto zúčastnilo len 7 členských štátov WTO, a tak oslabili legitímnosť rozhodnutí,</CONTENT></PARA>
<PARA>
<SYMBOL>G.</SYMBOL>
<CONTENT>keďže pokým nebude rozvojová agenda z Dauhy uzavretá, WTO nebude schopné splniť svoju úlohu pri riešení ťaživých globálnych problémov spojených s medzinárodným obchodom, ako je zmena klímy, turbulencie na finančných trhoch, nestálosť cien energie a miestny nedostatok potravín,</CONTENT></PARA>
<PARA>
<SYMBOL>1.</SYMBOL>
<CONTENT>vyjadruje vážne znepokojenie nad možnosťou, že v dôsledku neúspešných júlových ministerských schôdzok WTO sa patová situácia, v ktorej sa ocitli rokovania o rozvojovej agende z Dauhy, predĺži; je presvedčený, že tento stav by mohol oslabiť úlohu mnohostranného obchodného systému v súvislosti s agresívnymi obchodnými stratégiami, ktoré uplatňujú niektoré krajiny na dvojstrannej úrovni;</CONTENT></PARA>
<PARA>
<SYMBOL>2.</SYMBOL>
<CONTENT>vyzýva Indiu a USA, aby našli politické riešenie, pokiaľ ide o podmienky uplatňovania osobitných ochranných mechanizmov, ktoré majú zabezpečiť rovnováhu medzi obchodnými záujmami a záujmami v oblasti potravinovej bezpečnosti, s cieľom umožniť pokračovanie rokovaní o rozvojovej agende z Dauhy v Ženeve zameraných na ostatné nedoriešené otázky;</CONTENT></PARA>
<PARA>
<SYMBOL>3.</SYMBOL>
<CONTENT>vníma neúspech júlových ministerských schôdzok ako veľmi potrebnú príležitosť kriticky zhodnotiť rozvojový obsah rozvojovej agendy z Dauhy a rozhodovacie postupy vo WTO a uprednostniť bezodkladné zlepšenie v oboch týchto oblastiach na nadchádzajúcej ministerskej schôdzke;</CONTENT></PARA>
<PARA>
<SYMBOL>4.</SYMBOL>
<CONTENT>opätovne pripomína svoju angažovanosť v prospech mnohostranného prístupu k obchodnej politike a spravodlivého výsledku rozvojovej agendy z Dauhy, ktoré budú plne rešpektovať záujem chudobnejších členov WTO dosiahnuť rozvojové ciele tisícročia;</CONTENT></PARA>
<PARA>
<SYMBOL>5.</SYMBOL>
<CONTENT>opätovne pripomína potrebu cielenej technickej pomoci a budovania kapacít na pomoc rozvojovým krajinám pri účinnom angažovaní sa v otázke rozvojovej agendy z Dauhy;</CONTENT></PARA>
<PARA>
<SYMBOL>6.</SYMBOL>
<CONTENT>vyzýva priemyselne vyspelé a rozvíjajúce sa krajiny, aby obmedzili svoje krátkodobé hospodárske požiadavky, a umožnili tak uzavretie rozvojovej agendy z Dauhy, ktorá stavia potreby najchudobnejších krajín na prvé miesto a otvára priestor na to, aby sa WTO mohla konečne ujať svojej úlohy pri riešení naliehavých globálnych problémov týkajúcich sa potravinovej bezpečnosti, energie a zmeny klímy;</CONTENT></PARA>
<PARA>
<SYMBOL>7.</SYMBOL>
<CONTENT>je presvedčený o tom, že v súčasných podmienkach charakterizovaných finančnou a potravinovou krízou by spravodlivé uzavretie rozvojovej agendy z Dauhy mohlo byť stabilizujúcim faktorom vďaka tomu, že zdôrazní záväzok medzinárodného systému nájsť spoločné riešenia globálnych problémov;</CONTENT></PARA>
<PARA>
<SYMBOL>8.</SYMBOL>
<CONTENT>je presvedčený, že ťažkosti sprevádzajúce rozvojovú agendu z Dauhy poukazujú na potrebu naliehavo sa po jej uzavretí venovať otázke reformy WTO v záujme zvýšenia jej účinnosti, demokratickosti a transparentnosti, posilnenia jej zodpovednosti a zlepšenia jej integrácie do širšej architektúry globálneho hospodárskeho riadenia;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva Komisiu a Radu, aby uzavreli dohodu s cieľom zabezpečiť plnú účasť Európskeho parlamentu na medzinárodných obchodných rokovaniach EÚ;</CONTENT></PARA>
<PARA>
<SYMBOL>10.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vládam a parlamentom členských štátov a generálnemu riaditeľovi WTO.</CONTENT></PARA></CORPUS>
</MOTION>