<AQE.QER VERSION="2"><QUESTION QID="E-010192-11" AIDREF="AE-010192-11" LEG.VAL="WQ"><HEAD.Q><TI1><P.WQ>Otázka na písomné zodpovedanie <NO.WQ QID="Q-E-010192-11">E-010192/2011</NO.WQ></P.WQ>
<P.WQ><DEST.WQ ORG="COM">Komisii</DEST.WQ></P.WQ>
</TI1>
<TI2><P.WQ>článok 117 rokovacieho poriadku</P.WQ>
<P.WQ><AUTHOR.WQ PERSID="23873">Sergej Kozlík</AUTHOR.WQ> <POL.GROUP GR="ALDE">(ALDE)</POL.GROUP></P.WQ>
</TI2>
<P.WQ><DATE.WQ DATE.DOC="20111110">(10. novembra 2011)</DATE.WQ></P.WQ>
</HEAD.Q>
<OBJ.Q OBJID="O-E-010192-11"><INT.OBJ.Q>Vec:</INT.OBJ.Q><TXT>Postup leteckej spoločnosti.</TXT></OBJ.Q><CONTENTS CTNID="QC-E-010192-11">
<P>Klientka leteckej spoločnosti podala dňa 17.8.2010 sťažnosť leteckej spoločnosti Air Berlin, keďže jej ich zamestnanci na letisku v Baden-Badene zabránili nastúpiť do lietadla spoločnosti. Spoločnosť Air Berlin túto žiadosť zamietla. Preto klientka dňa 29.9.2010 napísala žiadosť o vyšetrenie prípadu na Luftfahrt-Bundesamt (LBA) Spolkovej republiky Nemecko. Do dnešného dňa, teda je tomu rok, napriek urgenciám nedostala výsledok ich vyšetrovania.</P>
<P>Stručný popis priebehu udalosti z listu pre Luftfahrt-Bundesamt (LBA):</P>
<P>7.8.2010 klientka cestovala z Viedne do Karlsruhe/Baden-Baden spoločnosťou Air Berlin. Cestovala s plastovou dlahou na zápästí bez akýchkoľvek problémov.</P>
<P>Na spiatočnej ceste 15.8.2010 jej bolo zabránené nastúpiť do lietadla rovnakej leteckej spoločnosti Air Berlin z Karlsruhe/Baden Baden do Viedne (Booking N°: 11324138/1, Customer´s N°: 4251689). Pri nástupe jej bolo povedané, že je zakázané cestovať, keď fraktúra je fixovaná nesnímateľnou dlahou. Klientka navrhla, že ako lekárka si dlahu sama zloží. Povedali jej, že možno klame a pravdepodobne nie je lekárka. Následne jej do 10 minút priniesli z lietadla batožinu a polícia ju eskortovala do vstupnej haly. Klientka sa musela vrátiť do Štrasburgu, kúpiť si nový cestovný lístok a vlakom cestovať do Viedne. V pondelok 16.8.2010 nemohla nastúpiť do zamestnania a vykonávať svoju lekársku prax.</P>
<P>Následne napísala sťažnosť na Air Berlin customer service a 25.8.2010 dostala odpoveď, že pracovníci mali právo zabrániť jej vstupu do lietadla, keďže klientka nepredložila dôkaz o tom, že jej fraktúra bola staršia ako 7 dní. </P>
<P>Klientka sa cíti byť ukrivdená, keďže nikto ju neinformoval o podmienke „7“ dňovej fraktúry, ani ju nepožiadali o žiadny dôkaz či doklad. Spoločnosť však vedela, že klientka cestovala s rovnakou fraktúrou pred 8 dňami, pri sebe navyše mala USB kľúč s poslednou röntgenovou snímkou a mohla tiež zavolať svojim lekárom, ktorí by potvrdili jej zdravotný stav a dĺžku zranenia.</P>
<P>Bol uvedený postup spoločnosti Air Berlin oprávnený, má klientka spoločnosti ďalšie práva, prípadne možnosti nápravy, o ktorých ju neinformovali? Môže Európska komisia konať v tejto veci?</P></CONTENTS></QUESTION></AQE.QER>