<QUEST><TI><TI-INTRO>ÚSTNA OTÁZKA <QREF QID="H-2010-0023">H-0023/10</QREF></TI-INTRO><TI-SESSION>pre hodinu otázok na schôdzi v februári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0023">Vec: Prístup zdravotne postihnutých osôb k práci a ich udržanie v zamestnaní</OBJECT><CONTENT><PARA>V súčasnosti žije v Európe viac ako 65 miliónov zdravotne postihnutých osôb, z ktorých 78% je vylúčených z trhu práce a nemá žiadnu možnosť získať zamestnanie. Väčšina z nich závisí od sociálnych dávok a ich príjmy sú v porovnaní s príjmami zdravých ľudí zreteľne nižšie. V súčasnom období hospodárskej a finančnej krízy sú zdravotne postihnuté osoby vystavené strate zamestnania v trikrát vyššej miere než osoby bez postihnutia. Španielske predsedníctvo sa vo svojom programe zaviazalo k ochrane práv zdravotne postihnutých osôb, neprijalo však žiadne konkrétne opatrenie ani iniciatívu v súvislosti s prístupom zdravotne postihnutých osôb na trh práce a udržaním ich zamestnania.</PARA><PARA>Ako má Rada v úmysle zaručiť zdravotne postihnutým osobám možnosti nájsť a udržať si zamestnanie, najmä vzhľadom na to, že rok 2010 bol vyhlásený za Európsky rok boja proti chudobe a sociálnemu vylúčeniu? Ak by sa im poskytla pomoc, hoci i v obmedzenej výške, milióny zdravotne postihnutých Európanov by mohli vstúpiť na trh práce a stať sa nezávislými občanmi, ktorí už nebudú obeťami diskriminácie.</PARA></CONTENT></QUEST>