<MOTION LG="SK" TYPE="RE">
<COVER>
<DATE-DEPOSIT DATE="20081201">1.12.2008</DATE-DEPOSIT>
<NUM-MOTION TYPE="B6" NUM="0620" YEAR="2008"><ANCHOR ID="1" FAMILY="DOC-B" TYPE="B6" YEAR="2008" NUMBER="0620">B6‑0620/2008</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladá Ana Maria Gomes</CONTENT></PARA>
<PARA>
	<CONTENT>v mene skupiny PSE</CONTENT></PARA>
<PARA>
	<CONTENT>o Kódexe správania EÚ pri vývoze zbraní</CONTENT></PARA>
</TITLE-COV><NUM-PE NUM="416.083">PE416.083</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2008" NUMBER="0620">B6‑0620/2008</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o Kódexe správania EÚ pri vývoze zbraní</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže v roku 2008 uplynulo desať rokov od prijatia Kódexu správania Európskej únie pri vývoze zbraní,</CONTENT></PARA>
<PARA>
<SYMBOL>B.</SYMBOL>
<CONTENT>keďže pred viac ako dvoma rokmi – 30. júna 2005, sa COARM (Pracovná skupiny Rady pre kontrolu vývozu zbraní) na technickej úrovni zhodla na znení spoločnej pozície, ktorá bola výsledkom dôkladného postupu revízie Kódexu správania EÚ pri vývoze zbraní, s cieľom urobiť z kódexu účinný nástroj kontroly vývozu zbraní z územia EÚ spoločnosťami EÚ,</CONTENT></PARA>
<PARA>
<SYMBOL>C.</SYMBOL>
<CONTENT>keďže prijatím tejto spoločnej pozície sa z kódexu stane nástroj kontroly vývozu zbraní s právnou záväznosťou pre všetky členské štáty EÚ,</CONTENT></PARA>
<PARA>
<SYMBOL>D.</SYMBOL>
<CONTENT>keďže Rade sa však napriek mnohým výzvam zo strany Parlamentu od roku 2005 nepodarilo prijať túto spoločnú pozíciu na politickej úrovni, čím celá vec zostávala nedoriešená,</CONTENT></PARA>
<PARA>
<SYMBOL>E.</SYMBOL>
<CONTENT>keďže táto otázka sa znovu stala naliehavou z dôvodu viacerých udalostí:
<LIST TYPE="DASH">
<ITEM><SYMBOL>–</SYMBOL><CONTENT>niekoľko iniciatív za harmonizáciu vnútroštátnych politík v oblasti získavania zbraní a transferov a predajov v rámci Spoločenstva,</CONTENT></ITEM>
<ITEM><SYMBOL>–</SYMBOL><CONTENT>obnovený záujem o kontrolu vplyvu sprostredkúvania zbraní, najmä od nadobudnutia <TAB/>účinnosti nariadení EÚ o leteckej bezpečnosti na činnosť leteckých nákladných <TAB/>prepravcov,</CONTENT></ITEM>
</LIST></CONTENT></PARA>
<PARA>
<SYMBOL>1.</SYMBOL>
<CONTENT>vzhľadom na desiate výročie prijatia kódexu dôrazne opakuje svoj nesúhlas so súčasnou bezvýchodiskovou politickou situáciou v súvislosti s neprijatím spoločnej pozície;</CONTENT></PARA>
<PARA>
<SYMBOL>2.</SYMBOL>
<CONTENT>naliehavo vyzýva francúzske predsedníctvo EÚ, aby zabezpečilo prijatie spoločnej pozície pred skončením svojho predsedníctva;</CONTENT></PARA>
<PARA>
<SYMBOL>3.</SYMBOL>
<CONTENT>znovu opakuje, že EÚ bude v rámci podpory medzinárodne právne záväznej zmluvy o obchodovaní so zbraňami pôsobiť podstatne vierohodnejšie, keď sa jej vlastný režim vývozu zbraní stane právne záväzným;</CONTENT></PARA>
<PARA>
<SYMBOL>4.</SYMBOL>
<CONTENT>opakuje, že súbežne s prijatím spoločnej pozície by sa okrem iného mali prijať tieto opatrenia:
<LIST TYPE="LC">
<ITEM><SYMBOL>a)</SYMBOL><CONTENT>predchádzať nezodpovedným transferom zbraní prísnym uplatňovaním kritérií kódexu tak na spoločnosti, ako aj na národné ozbrojené sily;</CONTENT></ITEM>
<ITEM><SYMBOL>b)</SYMBOL><CONTENT>zabraňovať nezákonnému obchodu so zbraňami leteckou alebo lodnou dopravou, zlepšovať a vykonávať kontroly sprostredkúvania predaja vyzvaním všetkých členských štátov, aby do svojich vnútroštátnych právnych predpisov zapracovali literu a ducha spoločnej pozície EÚ o kontrole sprostredkúvania zbraní, ak tak doteraz neurobili;</CONTENT></ITEM>
<ITEM><SYMBOL>c)</SYMBOL><CONTENT>urýchlene vyšetriť nedávne obvinenia z porušenia embarga na zbrane,</CONTENT></ITEM>
<ITEM><SYMBOL>d)</SYMBOL><CONTENT>zabraňovať predaju zbraní zozbieraných počas operácií EBOP a v rámci reformy bezpečnostného sektora a ďalších iniciatív EÚ súkromným sprostredkovateľom a ich transferu do iných regiónov ozbrojených konfliktov alebo napätia,</CONTENT></ITEM>
<ITEM><SYMBOL>e)</SYMBOL><CONTENT>zvyšovať transparentnosť a kvalitu údajov, ktoré členské štáty EÚ predkladajú v kontexte výročnej správy o kódexe správania;</CONTENT></ITEM>
</LIST></CONTENT></PARA>
<PARA>
<SYMBOL>5.</SYMBOL>
<CONTENT>je presvedčený, že prijatie spoločnej pozície ku kódexu správania pri vývoze zbraní do tretích krajín je veľmi dôležité pre riadnu implementáciu budúcej smernice o transfere materiálu obranného charakteru v rámci Spoločenstva;</CONTENT></PARA>
<PARA>
<SYMBOL>6.</SYMBOL>
<CONTENT>vyzýva predsedu, aby toto uznesenie postúpil Rade, Komisii, ako aj vládam a parlamentom členských štátov.</CONTENT></PARA></CORPUS>
</MOTION>