<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0099">O-0099/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28266">Sophia in 't Veld</PERSON>, <PERSON ID="4313">Martine Roure</PERSON>, <PERSON ID="4540">Philip Bradbourn</PERSON> a <PERSON ID="1849">Sylvia-Yvonne Kaufmann</PERSON> v mene <COMMITTEE COMMID="824">Výboru pre občianske slobody, spravodlivosť a vnútorné veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0099">Vec: Osobné záznamy o cestujúcich (PNR) na úrovni EÚ</OBJECT><CONTENT><PARA>Údaje PNR sa pôvodne zhromažďovali na obchodné účely, no v súčasnosti sa využívajú na čoraz početnejšie bezpečnostné účely (napríklad v oblasti bezpečnosti leteckej dopravy, kontroly prisťahovalectva, daňových podvodov, prania špinavých peňazí, predchádzania terorizmu a trestnej činnosti, prevencie prenosných ochorení atď.), ako to po septembri 2001 začali uskutočňovať Spojené štáty, Kanada, Austrália a neskôr tiež Spojené kráľovstvo, Francúzsko a Dánsko.  Preto sa tieto účely a s nimi súvisiace podmienky spracovania údajov v jednotlivých krajinách líšia a podliehajú neustálemu vývoju. <B>Berúc do úvahy, že EÚ a jej členské štáty by si mali zachovať tradíciu otvorených krajín a zabezpečiť voľný pohyb osôb medzi jednotlivými štátmi, ako stanovuje článok 12 ods. 2 Medzinárodného paktu o občianskych a politických právach z roku 1966, môže Rada :</B></PARA><PARA>1. pokiaľ ide o efektívnosť: predložiť dôkazové materiály (a informácie o miere chybovosti) týkajúce sa hromadného zberu a využívania údajov PNR všetkých cestujúcich (najmä automatizovaných metód analýzy, akými sú profilovanie a náhodné vyhľadávanie údajov, preverovania údajov PNR podľa ukazovateľov rizika) v boji proti terorizmu, a to vzhľadom na skutočnosť, že doposiaľ nebol žiadny z existujúcich systémov primerane vyhodnotený?</PARA><PARA>2. pokiaľ ide o obmedzenie účelu: jasne a presne uviesť (článok 8 Európskeho dohovoru o ľudských právach), na aké účely by sa mali zhromažďovať údaje PNR na úrovni EÚ; predložiť okrem toho dôkazy o vhodnosti údajov PNR na iné účely ako boj proti terorizmu, napríklad v oblasti boja proti obchodovaniu s drogami, prisťahovalectva či verejného zdravia?  </PARA><PARA>3. pokiaľ ide o subsidiaritu: preukázať potrebu iniciatívy na úrovni EÚ a uviesť dôvody, prečo zhromažďovanie a využívanie údajov PNR nemôžu vykonávať členské štáty? Ak existuje preukázateľná potreba akcie na úrovni EÚ, prečo Rada uprednostnila iba stanovenie povinnosti členských štátov zhromažďovať a využívať údaje PNR namiesto vytvorenia skutočného systému na úrovni EÚ?    Súhlasí Rada s názorom, že zmes 27 národných systémov nemá európsku pridanú hodnotu a vytvára pre občanov a leteckých dopravcov právnu neistotu?</PARA><PARA>4. pokiaľ ide o synergiu a celkovú štruktúru: vysvetliť, ako zhromažďovanie a využívanie údajov na úrovni EÚ zodpovedá koherentnej stratégii a ako súvisí s ostatnými (plánovanými) opatreniami EÚ na ochranu hraníc, ako sú napríklad predbežné informácie o cestujúcich (API), systém evidencie vstupov a výstupov (Entry-Exit), elektronický systém cestovných povolení (ESTA), biometrické údaje v pasoch a vízach, schengenský informačný systém (SIS), vízový informačný systém (VIS) a vnútroštátne systémy ochrany hraníc, napríklad e-borders/Semaphore v Spojenom kráľovstve?</PARA><PARA>5. pokiaľ ide o právnu istotu: vysvetliť, ako by sa údaje PNR mohli využívať na iné účely ako účely trestnej politiky (napríklad v oblasti bezpečnosti leteckej dopravy, kontroly hraníc, schengenskej spolupráce, nezákonného prisťahovalectva a ochrany zdravia) bez právneho základu EÚ (pozri článok 47 Zmluvy o EÚ a stanovisko právnej služby Rady)?</PARA><PARA>6. pokiaľ ide o demokratickú kontrolu: vysvetliť, akým spôsobom bude zabezpečený úplný parlamentný dohľad na európskej a vnútroštátnej úrovni a vysvetliť tiež, ako budú orgány na ochranu údajov vykonávať kontrolu tohto systému?</PARA></CONTENT></QUEST>