<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0150">O-0150/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="36281">Silvia-Adriana Ţicău</PERSON>, <PERSON ID="1309">Brian Simpson</PERSON>, <PERSON ID="96659">János Áder</PERSON>, <PERSON ID="2295">Hannes Swoboda</PERSON>, <PERSON ID="28253">Eva Lichtenberger</PERSON>, <PERSON ID="28238">Michael Cramer</PERSON>, <PERSON ID="25718">Saïd El Khadraoui</PERSON>, <PERSON ID="2247">Mathieu Grosch</PERSON>, <PERSON ID="39725">Iuliu Winkler</PERSON>, <PERSON ID="39711">Victor Boştinaru</PERSON>, <PERSON ID="33984">Ioan Mircea Paşcu</PERSON>, <PERSON ID="33982">Marian-Jean Marinescu</PERSON>, <PERSON ID="96807">Ivailo Kalfin</PERSON>, <PERSON ID="96825">Norica Nicolai</PERSON>, <PERSON ID="4243">Dirk Sterckx</PERSON>, <PERSON ID="23808">Csaba Sándor Tabajdi</PERSON>, <PERSON ID="96871">Michael Theurer</PERSON>, <PERSON ID="96842">Ismail Ertug</PERSON>, <PERSON ID="28292">Inés Ayala Sender</PERSON>, <PERSON ID="96714">Jiří Havel</PERSON>, <PERSON ID="28155">Edit Herczog</PERSON>, <PERSON ID="34235">Stanimir Ilchev</PERSON>, <PERSON ID="38605">Iliana Malinova Iotova</PERSON>, <PERSON ID="23691">Jelko Kacin</PERSON>, <PERSON ID="34231">Evgeni Kirilov</PERSON>, <PERSON ID="96829">Ádám Kósa</PERSON>, <PERSON ID="96859">Ioan Enciu</PERSON>, <PERSON ID="96651">Eduard Kukan</PERSON>, <PERSON ID="96870">Gesine Meissner</PERSON>, <PERSON ID="96652">Alajos Mészáros</PERSON>, <PERSON ID="96861">Nadezhda Neynsky</PERSON>, <PERSON ID="96653">Katarína Neveďalová</PERSON>, <PERSON ID="33989">Daciana Octavia Sârbu</PERSON>, <PERSON ID="97308">Vilja Savisaar</PERSON>, <PERSON ID="96718">Olga Sehnalová</PERSON>, <PERSON ID="4545">Catherine Stihler</PERSON>, <PERSON ID="96809">Peter van Dalen</PERSON>, <PERSON ID="28123">Louis Grech</PERSON>, <PERSON ID="33997">Corina Creţu</PERSON>, <PERSON ID="96856">George Sabin Cutaş</PERSON>, <PERSON ID="95281">Vasilica Viorica Dăncilă</PERSON>, <PERSON ID="96857">Cătălin Sorin Ivan</PERSON>, <PERSON ID="96911">Tanja Fajon</PERSON>, <PERSON ID="96832">Kinga Göncz</PERSON>, <PERSON ID="34234">Antonyia Parvanova</PERSON>, <PERSON ID="37324">Adina-Ioana Vălean</PERSON> a <PERSON ID="38595">Rovana Plumb</PERSON></TI-AUTHOR><TI-DEST>Komisii</TI-DEST></TI><OBJECT OBJID="OBJ0150">Vec: Európska stratégia pre podunajskú oblasť</OBJECT><CONTENT><PARA>Dunaj svojím približne 3000 km povodím, tiahnucim sa od prameňa v Čiernom lese (Nemecko) až k ústiu do Čierneho mora, spája desať európskych krajín, pričom šesť z nich je členským štátom EÚ. Európska rada na svojom zasadnutí v dňoch 18. – 19. júna 2009 vyzvala Komisiu, aby do roku 2011 vypracovala európsku stratégiu pre podunajskú oblasť. Spolupráca v podunajskej oblasti má dlhú históriu: Európska dunajská komisia, ktorá bola založená 30. marca 1856 a pôvodné sídlo mala v Galaci (Rumunsko), sa radí medzi celkom prvé celoeurópske inštitúcie. V súčasnosti sídli v Budapešti (Maďarsko).</PARA><PARA>EÚ musí súčasné programy spolupráce v tomto regióne upevniť a navzájom ich prepojiť, a vytvoriť tak európsku stratégiu pre podunajskú oblasť podľa vzoru stratégie EÚ pre oblasť Baltského mora. </PARA><PARA>Stratégia pre podunajskú oblasť by čerpala z výhod spolupráce medzi krajinami v povodí Dunaja a mala by sa vybudovať v rámci súdržného prístupu a zameriavať sa na prioritné oblasti, ako sociálny a hospodársky rozvoj, ochrana životného prostredia (najmä chránené prírodné oblasti, zdravotne neškodná pitná voda), doprava (vrátane prepojenia s Rýnom prostredníctvom kanála Rýn –  Mohan – Dunaj) a trvalo udržateľný cestovný ruch, výmena vedeckých poznatkov, ako aj kultúrne dedičstvo a jazyková rôznorodosť v povodí Dunaja.</PARA><PARA>EP sa už od predošlého volebného obdobia zasadzuje o vytvorenie stratégie EÚ pre podunajskú oblasť. Výbor pre dopravu a cestovný ruch (TRAN) vyslal v septembri 2008 do podunajskej oblasti delegáciu s cieľom podporiť potenciál tejto európskej veľrieky a jej priľahlých regiónov. Jedným z hlavných záverov tejto delegácie bolo vytvorenie pracovnej skupiny EP pre podunajskú oblasť.</PARA><PARA>Pracovná skupina pre podunajskú oblasť bude úzko spolupracovať s vysokými vnútroštátnymi predstaviteľmi pre podunajskú oblasť, zástupcami regiónov a miest v povodí Dunaja, zástupcami Európskej komisie a iných európskych a medzinárodných inštitúcií, rovnako ako s koordinátormi prioritných projektov pre región povodia Dunaja.</PARA><PARA>Môže Komisia so zreteľom na dôležitosť ucelenej stratégie pre podunajskú oblasť poskytovať informácie o tom, v akom štádiu sa nachádza vývoj stratégie EÚ pre podunajskú oblasť, aké sú jej priority, hlavné kritériá pre výber projektov, ktoré treba zahrnúť do akčného plánu vrátane vymedzenia územia, ktoré bude pre stratégiu EÚ pre podunajskú oblasť cieľové, ako aj harmonogram príslušných činností?</PARA></CONTENT></QUEST>