<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0138">O-0138/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28474">Ioannis Kasoulides</PERSON>, <PERSON ID="96747">Arnaud Danjean</PERSON>, <PERSON ID="2341">Michael Gahler</PERSON>, <PERSON ID="96838">Cristian Dan Preda</PERSON> a <PERSON ID="2002">José Ignacio Salafranca Sánchez-Neyra</PERSON>, v mene skupiny <GRPOL GRPOLID="2948">PPE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0138">Vec: Úsilie o politické riešenie situácie v Somálsku</OBJECT><CONTENT><PARA>Hoci sa prípady pirátstva, žiaľ, aj naďalej vyskytujú, európsku operáciu Atalanta zameranú na boj proti pirátstvu jednomyseľne privítali tak členské štáty a zúčastnené tretie krajiny, ako aj dotknuté krajiny tohto regiónu a medzinárodné námorné spoločenstvo, a označili ju za úspech.  Všetky tieto zúčastnené strany si však zároveň uvedomujú, že trvalý úspech v boji proti pirátstvu možno dosiahnuť iba vtedy, ak sa budeme zaoberať samotnými príčinami tohto javu, ktoré sa nachádzajú na pevnine. Generálny tajomník Rady a vysoký predstaviteľ pre SZBP Javier Solana zaslal v máji tohto roku členským štátom list, v ktorom sa vyslovil za integrovaný prístup Európskej únie. Na tento list nadväzoval dokument obsahujúci návrhy možných riešení. </PARA><PARA>Aké kroky vo všeobecnosti podnikla Rada v nadväznosti na spoločný dokument z 3. júla 2009? </PARA><PARA>Uprednostňovali sa dve línie: na jednej strane posilnenie regionálnych kapacít (Džibutsko, Jemen, Somálsko vrátane Puntlandu a Somalilandu) zameraných na boj proti pirátstvu a na druhej strane väčšie úsilie o stabilizáciu v Somálsku, najmä prostredníctvom vyškoľovania somálskych bezpečnostných jednotiek. Sú členské štáty pripravené investovať do školenia týchto jednotiek nad rámec 500 prvých vyškolených vojakov? Aký pokrok sa dosiahol pri zriaďovaní školiaceho strediska pre členov pobrežnej hliadky? Existujú plány na väčšie zapojenie členských štátov a vyčlenenie väčšieho objemu prostriedkov? Boli by sme pripravení rozšíriť oblasť pôsobnosti tejto operácie?</PARA><PARA>Ako chce Únia vzhľadom na nestabilitu somálskej federálnej vlády zabezpečiť, že sa bude môcť spoľahnúť na Somaliland, a najmä Puntland (ktorého nové orgány sú zjavne ochotné zaoberať sa problémom pirátstva) s cieľom stabilizovať krajinu? </PARA><PARA>Aké plány má Rada na väčšie zapojenie štátov tohto regiónu? </PARA></CONTENT></QUEST>