<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000037">O-000037/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, Baroness <PERSON ID="4529">Sarah Ludford</PERSON>, <PERSON ID="2155">Sir Graham Watson</PERSON>, <PERSON ID="28208">Nathalie Griesbeck</PERSON>, <PERSON ID="96710">Jens Rohde</PERSON>, <PERSON ID="96670">Louis Michel</PERSON>, <PERSON ID="97203">Ramon Tremosa i Balcells</PERSON>, <PERSON ID="4335">Marielle de Sarnez</PERSON>, <PERSON ID="840">Charles Goerens</PERSON>, <PERSON ID="4514">Andrew Duff</PERSON>, <PERSON ID="28314">Anneli Jäätteenmäki</PERSON>, <PERSON ID="97230">Kristiina Ojuland</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000037">Vec: Pristúpenie EÚ k Európskemu dohovoru u ľudských právach a reforma Európskeho súdu pre ľudské práva</OBJECT><CONTENT><PARA>Európsky dohovor u ľudských právach (EDĽP) vzišiel z popola Druhej svetovej vojny s cieľom chrániť v Európe demokraciu, zásady právneho štátu, ľudské práva a základné slobody. Umožňuje jednotlivcom postaviť pred európsky súd vlády zodpovedné za porušovanie základných práv. </PARA><PARA>EÚ vždy prikladala EDĽP veľmi veľký význam, o čom svedčí aj skutočnosť, že pristúpenie štátu k EÚ je podmienené členstvom daného štátu v Rade Európy a podpísaním EDĽP. Okrem toho sa EÚ dlho snažila pristúpiť k EDĽP, čo je v súčasnosti podľa článku 6 ZEÚ jej povinnosťou (v tomto článku sa uvádza, že „Únia pristupuje k EDĽP“). EÚ tiež ustanovila Chartu základných práv Európskej únie, ktorá sa uplatňuje na všetky inštitúcie a členské štáty EÚ pri vykonávaní právnych predpisov EÚ.</PARA><PARA>Európska komisia rokovala s Radou Európy o pristúpení EÚ k EDĽP. Dospelo sa k návrhu dohody, ale niektoré európske vlády v súčasnosti proti tomu namietajú, v dôsledku čoho je celý proces pristúpenia ohrozený. </PARA><PARA>V rovnakom čase vláda Spojeného kráľovstva, ktorá v súčasnosti predsedá Rade Európy, oznámila, že sa bude zameriavať na ďalšie reformy Európskeho súdu pre ľudské práva (ESĽP)<FNREF FNIDREF="FN1"/>. Predseda ESĽP zdôraznil zodpovednosť vnútroštátnych subjektov za zaručenie vykonateľnosti rozsudkov<FNREF FNIDREF="FN2"/> a parlamentné zhromaždenie Rady Európy dodalo, že s cieľom zabezpečiť účinnosť ESĽP musia štáty riešiť štrukturálne a systémové problémy a posilňovať ESĽP<FNREF FNIDREF="FN3"/>.</PARA><PARA>- Môže Komisia informovať o súčasnom stave rokovaní o pristúpení EÚ k EDĽP a o obsahu návrhu dohody, ako aj o preložených návrhoch, prebiehajúcej diskusii a pozíciách prijatých v Rade?</PARA><PARA>- Aký je predpokladaný harmonogram pristúpenia EÚ k EDĽP? </PARA><PARA>- Aké sú návrhy a pozície EÚ a jej členských štátov v orgánoch Rady Európy a vo vzťahu k nim, pokiaľ ide o pristúpenie k EDĽP a jeho reformu? Majú členské štáty a EÚ rovnaký postoj, ktorý sa zakladá na článkoch 2 a 6 ZEÚ?</PARA><PARA>- Aké kroky budú potrebné na posilnenie systému EDĽP a povzbudenie členských štátov k vykonaniu rozsudkov ESĽP, a to aj prostredníctvom prehodnotenia štrukturálnych a systémových problémov?</PARA><FN FNID="FN1">  Proces reforiem spustený pred rokmi viedol k schváleniu protokolu 14, vyhlásení z Interlakenu a Izmiru; výsledkom boli konkrétne reformy ESĽP, ako napríklad uprednostnenie zásadných vecí a posilnenie postupov identifikácie neodôvodnených žiadostí. Prejav je dostupný na adrese: http://www.number10.gov.uk/news/european-court-of-human-rights/.</FN><FN FNID="FN2">  http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html.</FN><FN FNID="FN3">  http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm.</FN></CONTENT></QUEST>