<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000051">O-000051/2012</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28308">Elisa Ferreira</PERSON>, <PERSON ID="2173">Arlene McCarthy</PERSON>, <PERSON ID="28153">Britta Thomsen</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000051">Vec: Výzva na rodovo vyvážené zastúpenie vo Výkonnej rade ECB</OBJECT><CONTENT><PARA>Európski lídri neustále zdôrazňujú význam vyváženého zastúpenia mužov a žien na vplyvných pozíciách, či už v súkromnej alebo verejnej oblasti. Všetci vieme, že rôznorodosť v radách a vládach zabezpečuje väčšiu spôsobilosť, ako aj širšie perspektívy. Prijímanie do zamestnania výhradne mužov alebo výhradne žien znamená užší výber a riziko prehliadnutia potenciálne vynikajúcich kandidátov. Navyše argument, že nie je možné nájsť kvalifikované ženy, v súčasnosti jednoducho neobstojí.</PARA><PARA>Napriek tomu nominácie členských štátov EÚ do niektorých najvýznamnejších a najvplyvnejších orgánov v rámci inštitúcií EÚ vedú k šokujúco jednotvárnym zostavám vymenovaných osôb. Zjavným príkladom je ECB – ani jedna žena nie je zastúpená v jej výkonnej rade, dokonca ani v rade guvernérov a ani v generálnej rade.</PARA><PARA>Nejde o spochybnenie spôsobilostí súčasných uchádzačov, ale o to, či nemôže ísť o systematický nedostatok v samotnom procese, ktorého výsledky sú stále veľmi nedostatočné, pokiaľ ide o menovanie ženských uchádzačiek.</PARA><PARA>Ako sa bude Rada usilovať o to, aby bolo zastúpenie v Rade guvernérov, Výkonnej rade a Generálnej rade ECB rodovo vyrovnanejšie?</PARA><PARA>Bude Rada zvažovať napríklad prijatie systému, na základe ktorého každý členský štát nominuje do Výkonnej rady ECB dvoch kandidátov – jedného muža a jednu ženu?</PARA></CONTENT></QUEST>