<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0055">O-0055/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="5846">Mary Honeyball</PERSON>, v mene skupiny <GRPOL GRPOLID="2949">S&amp;D</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0055">Vec: Zníženie rozpočtových prostriedkov na vzdelanie - Európa 2020</OBJECT><CONTENT><PARA>V stratégii Komisie s názvom Európa 2020 a v jej ročnom pracovnom programe sa navrhujú konkrétne akcie na úrovni EÚ, ktorých cieľom je posilniť výkonnosť vzdelávacích systémov, zvýšiť príťažlivosť európskeho systému vyššieho vzdelávania, otvoriť viac programov mobility a odbornej prípravy pre mladých ľudí, modernizovať trh práce a povzbudiť mobilitu na trhu práce a rozvoj zručností a schopností v každej životnej etape s cieľom zvýšiť účasť na trhu práce a lepšie prepojiť ponuku a dopyt.</PARA><PARA>Európska rada na svojom jarnom zasadnutí schválila stratégiu Európa 2020 a v jej záveroch z 25. -26. marca sa uvádza, že stratégia Európa 2020 si vyžaduje akcie v kľúčových oblastiach zameriavajúcich sa na znalosti a inovácie a na trh práce. Za ciele stanovuje lepšie podmienky pre výskum a vývoj, zlepšenie úrovne vzdelávania, zníženie počtu študentov predčasne opúšťajúcich školy a zvýšenie účasti mladých, starších pracovníkov a nízko kvalifikovaných pracovníkov na trhu práce. Stratégiu Európa 2020 však nemožno brať vážne bez náležitej rozpočtovej podpory z členských štátov, aby sa mohli splniť ich ciele v prioritných oblastiach vzdelávania.</PARA><PARA>Nové iniciatívy a programy si vyžiadajú primerané financovanie. Údaje však naznačujú, že v protiklade s tým, čomu sa členské štáty zaviazali v stratégii Európa 2020, nevyčleňujú primerané financie na iniciatívy v oblasti vzdelávania a odbornej prípravy, ale v skutočnosti znižujú rozpočtové prostriedky na vzdelávanie a výskum v reakcii na finančnú krízu.</PARA><PARA>Čo mieni Komisia vykonať, aby zvrátila tento trend? Ako môže Komisia zabezpečiť, že členské štáty budú dodržiavať tieto záväzky?</PARA><PARA>Môže Komisia vysvetliť, ako mieni zabezpečiť dodatočné rozpočtové prostriedky na svoje nové strategické iniciatívy, ako napríklad program „Mládež v pohybe“, ktorý je zameraný na uľahčenie vstupu mladých ľudí na trh práce, a „Program pre nové zručnosti a nové pracovné miesta“, ktorý je zameraný na rekvalifikáciu pracovníkov a na ich návrat na trh práce, bez dostatočnej rozpočtovej podpory zo strany členských štátov?</PARA></CONTENT></QUEST>