<AQE.QER><ANSWER AID="AE-009407-11" QIDREFS=""><HEAD.A><TI3><P.WQ>Odpoveď pána Šefčoviča v mene Komisie</P.WQ></TI3><P.WQ><DATE.WQ DATE.DOC="">(28. novembra 2011)</DATE.WQ></P.WQ></HEAD.A><CONTENTS CTNID="AC-E-009407-11"><P>Opatrenia uvedené v pripravovanom znení návrhu nariadenia, ktorým sa mení a dopĺňa služobný poriadok, odzrkadľujú podobný vývoj situácie v členských štátoch a iných medzinárodných inštitúciách. Komisia je povinná zaistiť, aby všetky inštitúcie EÚ poskytovali moderné a efektívne administratívne služby takmer 500 miliónom európskych občanov. </P><P>V kontexte súčasnej hospodárskej krízy v Únii je potrebné neustále modernizovať verejnú službu EÚ, aktualizovať jej pracovné metódy a zabezpečiť efektivitu a úsporu nákladov (a to aj napriek tomu, že administratívne výdavky EÚ predstavujú len 6 % bežného rozpočtu EÚ). Všetky opatrenia, ktoré navrhuje Komisia, sa majú vzťahovať na všetky inštitúcie, orgány a agentúry EÚ, keďže k tomuto úsiliu musia prispieť všetci.</P><P>Mnohé z navrhovaných opatrení sú sprevádzané prechodnými ustanoveniami, ktoré zmierňujú ich dosah v prípadoch, kde je to potrebné a s cieľom chrániť legitímne očakávania a/alebo získané práva, ako tomu bolo v rámci reformy služobného poriadku v roku 2004. Týka sa to zvýšenia veku odchodu do dôchodku zo 63 na 65 rokov, ktoré sa bude uplatňovať postupne podľa veku. Rovnaký prístup sa použije v prípade zníženia počtu zamestnancov o 5 %, ktoré sa týka všetkých inštitúcií, orgánov a agentúr EÚ. Toto znižovanie by sa malo rozložiť na 5 rokov a realizovať tak, že zamestnanci, ktorí budú odchádzať zo služby, nebudú nahrádzaní novými pracovnými silami, t. j. úradníci nebudú prepúšťaní.</P><P>Pripravované znenie návrhu je ešte stále predmetom zmien v rámci sociálneho dialógu s odbormi. Až potom ho prijme Kolégium a konečne schváli Európsky parlament a Rada v rámci riadneho legislatívneho postupu podľa článku 336 ZFEÚ.</P></CONTENTS></ANSWER></AQE.QER>