<AQE.QER VERSION="2"><QUESTION QID="E-004105-11" AIDREF="AE-004105-11" LEG.VAL="WQ"><HEAD.Q><TI1><P.WQ>Otázka na písomné zodpovedanie <NO.WQ QID="Q-E-004105-11">E-004105/2011</NO.WQ></P.WQ>
<P.WQ><DEST.WQ ORG="COM">Komisii</DEST.WQ></P.WQ>
</TI1>
<TI2><P.WQ>článok 117 rokovacieho poriadku</P.WQ>
<P.WQ><AUTHOR.WQ PERSID="96654">Jaroslav Paška</AUTHOR.WQ> <POL.GROUP GR="EFD">(EFD)</POL.GROUP></P.WQ>
</TI2>
<P.WQ><DATE.WQ DATE.DOC="20110503">(3. mája 2011)</DATE.WQ></P.WQ>
</HEAD.Q>
<OBJ.Q OBJID="O-E-004105-11"><INT.OBJ.Q>Vec:</INT.OBJ.Q><TXT>Je možné slovenským „profesionálnym rodičom“ vychovávajúcim cudzie deti zabezpečiť z titulu európskej pracovnej legislatívy rovnaké práva, ako majú iní zamestnanci v SR?</TXT></OBJ.Q><CONTENTS CTNID="QC-E-004105-11">
<P>V zmysle čl. 20 ods. 1 Dohovoru o právach dieťaťa prijatého OSN v roku 1989 „dieťa dočasne alebo trvalo zbavené svojho rodinného prostredia alebo dieťa, ktoré vo vlastnom záujme nemôže byť ponechané v tomto prostredí, má právo na  osobitnú ochranu a pomoc poskytovanú štátom.“ </P>
<P>Jednou z foriem inštitucionálnej starostlivosti a pomoci štátu takýmto deťom je v Slovenskej republike profesionálne rodičovstvo, pri ktorom sú deti podľa čl. 20 ods. 1 Dohovoru o právach dieťaťa zverené do výchovy náhradným, takzvaným profesionálnym rodičom. Profesionálni rodičia sú v Slovenskej republike podľa Zákonníka práce síce štátom platení ako zamestnanci, ale nemôžu si uplatniť všetky práva zamestnancov podľa tohto zákona. Nemajú napríklad pracovný čas limitovaný na 8 hodín denne či 40 hodín týždenne, nemajú nárok na voľno počas víkendu, nemajú nárok na dovolenku a pod. Spôsob výkonu ich zamestnania pracovno-právna legislatíva nepokrýva.</P>
<P>Niektorí z týchto profesionálnych rodičov vychovávajúcich vo svojom rodinnom prostredí aj štátom zverené cudzie deti sa domáhajú rovnakých pracovných podmienok k zvereným deťom, aké sú definované v Zákonníku práce pre štandardný zamestnanecký pomer. Chcú mať teda voči týmto deťom pracovný čas limitovaný na 8 hodín denne či 40 hodín týždenne, nárok na voľno počas víkendu, nárok na dovolenku a pod., čo je však prakticky nezlučiteľné s ich výchovným a rodičovským postavením voči zvereným deťom, za čo im štát riadne platí. </P>
<P>Preto sa pýtam, či slovenskí „profesionálny rodičia“ vychovávajúci štátom zverené cudzie deti môžu nájsť pre takúto požiadavku na zredukovanie starostlivosti o zverené deti oporu v niektorých ustanoveniach pracovnej legislatívy Európskej únie.</P></CONTENTS></QUESTION></AQE.QER>