<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0030-R01">O-0030/08/rev.1</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28265">Elly de Groen-Kouwenhoven</PERSON>, <PERSON ID="28234">Angelika Beer</PERSON> a <PERSON ID="4524">Caroline Lucas</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="4453">Luisa Morgantini</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="1946">Annemie Neyts-Uyttebroeck</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="28306">Ana Maria Gomes</PERSON>, v mene skupiny <GRPOL GRPOLID="1103">PSE</GRPOL>, <PERSON ID="28616">Ģirts Valdis Kristovskis</PERSON>, v mene skupiny <GRPOL GRPOLID="1108">UEN</GRPOL>, <PERSON ID="1224">Karl von Wogau</PERSON> a <PERSON ID="4433">Stefano Zappalà</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0030">Vec: Zmluva o celosvetovom zákaze uránových zbraní</OBJECT><CONTENT><PARA>Použitím ochudobneného uránu vo vojne sa porušujú základné pravidlá a zásady zakotvené v písomnom a zvykovom medzinárodnom humanitárnom a environmentálnom práve. Európsky parlament preto v novembri 2006 zdôraznil svoje predchádzajúce výzvy na moratórium na uránové zbrane prijatím uznesenia o „biologických zbraniach a nehumánnych konvenčných zbraniach.“ Na celom svete má stúpajúcu podporu. V marci 2007 Belgicko prijalo vnútroštátny právny predpis o zákaze výroby, použitia, skladovania, predaja, obstarania, dodávok a tranzitu uránových zbraní. V máji 2007 bola v Európskom parlamente výstava fotografií a svedectiev obetí uránových zbraní v Iraku (70% Iraku je pokrytých prachom ochudobneného uránu). V októbri 2007 taliansky minister obrany zverejnil skutočnosť, že v rokoch 1996 až 2006 zahynulo 37 talianskych vojakov pravdepodobne na následky styku s uránovými zbraňami počas ich misie v Iraku a na Balkáne. Vo viacerých ďalších krajinách sa vyskytli podobné prípady týkajúce sa stoviek veteránov. V Spojenom kráľovstve a v Spojených štátoch boli z obáv týkajúcich sa následkov vyplývajúcich z ochudobneného uránu na zdravie zavedené pre vracajúcich sa vojakov testovacie režimy. V decembri 2007 prijalo Valné zhromaždenie OSN prevažnou väčšinou rezolúciu, ktorou sa zdôraznili obavy týkajúce sa vojenského využitia uránu. Rezolúcia s názvom Vplyvy použitia výzbroje a munície obsahujúcej ochudobnený urán naliehavo vyzýva členské štáty OSN, aby znova preskúmali ohrozenie zdravia, ktoré spôsobuje použitie uránových zbraní. Rastúce množstvo dôkazov o chemickej toxicite a potenciálne karcinogénnej povahe uránu si vyžaduje uplatnenie zásady prevencie v súlade s právnymi predpismi EÚ. <BRK/></PARA><PARA>Akými krokmi plánuje Komisia   nasledovať toto uznesenie Parlamentu? <BRK/></PARA><PARA>Aké opatrenia prijíma   Komisia – v súlade s jej povinnosťami na základe zásady prevencie – s cieľom   zabrániť vystaveniu jej humanitárneho personálu ochudobnenému uránu   v kontaminovaných oblastiach? <BRK/></PARA><PARA>Plánuje Komisia iniciovať   dialóg s organizáciou Euromil, ktorá je zástancom zákazu? <BRK/></PARA><PARA>Aké prostriedky má Komisia   k dispozícii na to, aby vypracovala zoznam kontaminovaných oblastí, prešetrila   kontaminované oblasti z environmentálneho hľadiska a pomohla vyčistiť   kontaminované oblasti? <BRK/></PARA><PARA>Aké prostriedky je Komisia   pripravená vyčleniť na informovanie civilistov, pomocných pracovníkov   a vojenského personálu? <BRK/></PARA><PARA>Aké prostriedky má Komisia   k dispozícii na prešetrovanie z lekárskeho hľadiska, prieskumy zdravia   obetí uránu a na odškodnenie obetí?</PARA></CONTENT></QUEST>